
23 August ne angajează 


Poporul nostru îşi aminteşte astăzi, la 14 ani de la eliberarea sa de sub jugul 
fascismului, cu vibrația nealterată a emoției, de zilele fierbinți ale insurecției popu- 
lare, organizată şi condusă de P.C.R. în condițiile victoriei hotăritoare a armatei 
sovietice asupra armatei hitleriste. 

Ne-am încrustat atunci pe răbojul vremii una din cele mai strălucite sărbători, 
zi care a însemnat sfărimarea cătuşelor hitleriste, eliberarea noastră de lanțurile 
robiei şi de apăsarea întunericului. În acea zi de vară a anului 1944, vintul domol 
flutura steagul nostru, înfrățit cu flamura sovietică: soseau ostași, prieteni, frați 
şi eliberatori. 

25 August a deschis drum unui lung şi nesfirşit şir de victorii. 

Acum 14 ani. bombele avioanelor fasciste, lovind Bucureştii, au dis:rus și 
Teatrul Naţional. Din clipa aceea dureroasă, a devenit limpede că fiecare spectacol 
ce se va juca pe scenele romiîneşti trebuie să însemne o ripostă puternică adusă 
fascismului şi odioasei ideologii care îl născuse. Într-adevăr, spre cinstea slujitorilor 
săi, teatrul romiînesc, tinărul teatru al poporului muncitor, s-a lepădat de recuzita 
bulevardieră de altădată. de focurile de artificii ale dramelor de alcov, de falsele 
sentimente destinate să melancolizeze digestiile unui public restrins și sătul. El a 
devenit o tribună a năzuințelor și a idealurilor de frumos ale maselor largi. 

Zadarnic țipau mai ieri şi răguşesc fipînd şi azi în continuare esteții, snobii, 
propagatorii deschişi sau ascunşi ai artei „deasupra claselor“, compătimindu-i pe 
noii noștri spectatori şi cerînd pentru ei divertismente, piese la antipodul preocu- 
părilor lor zilnice, pilule de „uitare“ a grijilor şi frămîntărilor lor. Publicul nostru 
nou îndrăgeşte teatrul numai în măsura în care acesta îl învață să guste bucuria 
înălțătoare a frumosului adevărat, îl învață să cunoască adevărul, îl întăreşte în 
munca și în eforturile sale pentru construirea unei vieți mai bune, îi deschide 
perspectivele luminoase ale socialismului. Luind aminte la aceste exigențe ale 
publicului, creatorii — autori dramatici, regizori, actori, critici — se străduiesc, 
sub îndrumarea ‘şi conducerea partidului, să ducă la desăvirşire teatrul epocii 
noastre revoluționare, teatrul realismului socialist. În lumina acestor strădanii s-au 
conturat în conflicte puternice chipurile celor mai înaintați luptători pentru cauza 
libertății, dreptății şi bunăstării celor mulți — oamenii muncii, comuniștii. Eroi 
ca neiînfricatul Mihai Buznea, vulcanicul Pavel Arjoca, Cerchez, ca şi alți eroi 
comunişti şi constructori ai socialismului şi-au cîştigat dragostea şi adeziunea 
marelui public. 

Realitatea concretă social-istorică din fara noastră a constituit şi constituie 
substanța primordială a dramaturgiei noastre noi. Ea s-a realizat şi se realizează 
sub directa îndrumare a partidului. Ea îşi soarbe seva stimulatoare din izvorul 
generos în pilde şi generator de elan creator al marelui teatru sovietic, cu expe- 
riența lui de patru decenii, dobindită pe drumul artei revoluționare : replicile 
acide ale Băii care „spală pe birocrați“, eşalonul din Trenul blindat, femeia-comisar 
din prima Tragedie optimistă a istoriei, Hlebnikov, luptătorul pentru apărarea 
purității şi intransigenței comuniste... Spectacolele de înaltă ținută artistică, de- 
monstrația creatoare a înfloririi artei realist-socialiste a M.H.A.T.-ului. a Teatrului 
Mic, au fost o școală la care oamenii noştri de teatru au ciştigat prețioase şi ne- 
sfirşit de bogate învătăminte. 

În oraşele mizere de altădată, în provincia anodină şi încremenită în turpi- 
tudine şi ignoranță culturală a anilor de huzur ai burgheziei şi moşierimii, e vte 
ca niciodată flacăra culturii. În toamna aceasta îşi va deschide porțile în orașul 
Botoşani, împlinind un vechi gol — secular —, cel de-al 36-lea teatru de proză 
„Mihai Eminescu”. Harta teatrală a țării se întregeşte astfel, unind pe întregul ei 
cuprins elanurile creatoare, eforturile pentru promovarea unei culturi noi, socialiste. 

Prețuirea artei actoricești, a talentului creator, cunoaşte azi cea mai înaltă 
dovadă manifestată vreodată în istoria teatrului şi a culturii noastre. Scos din 
apatia rutinieră şi cabotinism, actorul îşi verifică şi-şi perfecționează necontenit 
mijloacele măiestriei sale, completîndu-şi fizionomia artistică în clocotul vieții cetă- 
țeneşti de zi cu zi, în pătrunderea tot mai adincă în „sufletul revoluționar al po- 
porului“, cum spunea Stanislavski. Artişti-cetăţeni — dramaturgii, actorii, regizorii, 
scenografii — dezbat astfel creator problemele complexe ale artei lor, înarmați cu 
concepția noastră atotcuprinzătoare marxist-leninistă. 

eatrul rominesc, ignorat şi disprețuit ieri de guvernanţii statului burghezo- 
moşieresc, și-a cîştigat în aceşti ani de libertate şi renaştere, stima şi elogiile con- 
fruntărilor internaționale. 

Caragiale al nostru, jucat peste ocean; O scrisoare pierdută, cu actorii noş- 
tri, ovaționată la Paris; piesele lui Sebastian, Lovinescu, Muşatescu, Baranga, 
aplaudate şi ele peste hotare ; Goldoni, interpretat magistral de romini în cetatea 
sa natală, aceasta înseamnă nu numai o triumfală recunoaştere a artei noastre 
actoricești şi a valorilor dramaturgiei noastre, ci şi, mai ales, legitimarea presti- 
giului de care se bucură pretutindeni arta şi cultura țării noastre constructoare 
a socialismului. 

25 August 1958 cere oamenilor de artă să-şi intensifice eforturile pentru du- 
cerea mai departe a succeselor de pină acum. Dezvoltarea artei realist-socialiste 
e organic legată de lupta pentru întărirea forțelor lagărului socialist, pentru vic- 
toria cauzei socialiste. Ea e în același timp legată de lupta care se poartă, pe toate 
tărimurile, impotriva ideologiei dușmănoase care incearcă să se infiltreze şi să 
preseze asupra conștiinței noastre. Conștienți de necesitatea fermității noastre ideo- 
logice în această luptă impotriva ideologiei dușmănoase, conștienți că atacurile 
revizionismului contemporan nu ocolesc nici un sector al construcției — economice 
şi culturale — socialiste, artiștii noștri găsesc în documentele Plenarei din 9—15 
iunie a Comitetului Central al Partidului Muncitoresc Romîn îndrumare şi întărire. 
Ei sînt hotăriţi — în lumina acestor documente — să facă mai limpede, mai rodnic, 
din teatrul nostru o şcoală și o armă de luptă pentru apărarea și întărirea cuceri- 
rilor revoluționare ale partidului şi clasei muncitoare. Dramaturgii noştri sint ho- 
tăriți să privească mai adinc actualitatea, să transpună in imagini artistice emo- 
ționante şi convingătoare, vrednice de măreția eroică a acestei actualități, aspectele 
ei bogate în semnificații şi învățăminle noi. Oamenii de teatru sint hotăriţi să 
aducă pe scenele noastre, mai viu, mai bogat, oamenii noştri noi, cei care în aceşti 
14 ani — în uzine şi pe ogoare, în laboratoare și biblioteci — au deschis poporului 
perspectivele luminoase şi apropiate ale socialismului. j 

Păşim în a 15-a toamnă de muncă şi de efort creator în libertate, sub semnul 
lui 25 August. Libertatea cucerită atunci ne angajează. Conştiința oamenilor a cu- 
noscut — în răstimpul celor 14 ani de viață liberă şi de eforturi creatoare — trans- 
formări atit de profunde, încît ar fi de neiertat ca această nemărginit de bogată 
şi interesantă zestre de viață şi de elanuri să nu fie surprinsă de ochii creatorilor 
de artă. Bătaia de gong care anunță începerea spectacolului să însemne seară de 
seară: „Atenţie, bat inimile noastre, bat pentru o cauză mare, veniți împreună 
cu noi...” 


mt“ 

CONSFĂTUIREA OAMENILOR DE TEATRU 


A 
lavăţăminte 


Neştiută marelui public, şi în pofida vacanței şi concediilor, activitatea în 
teatre e în plin clocot. Se pregăteşte viitoarea stagiune. Nu cred să existe factor de 
răspundere în teatre care să nu fi cumpănit cu seriozitate asupra muncii depuse 
şi asupra realizărilor din stagiunea precedentă şi care, acum, în faţa noului plan 
artistic pe care-l înjgheabă, să nu ţină seamă de ceea ce a fost, în această muncă 
şi în aceste realizări, pozitiv şi vrednic de continuat şi de îmbogăţit ; dar mai ales, 
de ceea ce a fost greșit, nerodnic, neindicat, uneori chiar lipsit de răspundere şi 
deci cerînd grabnică înlăturare. Ecoul dezbaterilor desfăşurate la încheierea tre- 
cutei stagiuni — în presă și mai cu seamă la Consfătuirea din iulie a oamenilor 
de teatru — stăruie încă proaspăt şi greu de învățăminte . 

Deschisă cîteva zile după şedinţa plenară a Comitetului Central al partidului 
(din 9—15 iunie) şi desfăşurîndu-se sub semnul şi în lumina înţeleptelor îndrumări 
conținute în documentele plenarei, consfătuirea a dobindit dintru început — în 
substanţa şi în spiritul ei, în vederile şi în luările de cuvînt ale participanţilor, 
apoi în concluziile trase de tovarășa Constanţa Crăciun, adjunct al ministrului În- 
vățămîntului şi Culturii — o însemnătate deosebită pentru viața şi rosturile vii- 
toare ale teatrului nostru. 

Prin documentele sale recente, partidul a atras atenţia asupra unor fenomene 
de slăbire a vigilenţei şi combativităţii politice faţă de încercările de infiltrare a 
ideologiei străine, dușmănoase, în rîndurile oamenilor muncii şi cu osebire în rîndu- 
rile lucrătorilor pe tărîm ideologic. Necesitatea unei neîntirziate lichidări a acestor 
fenomene — oriunde şi oricînd s-ar manifesta — a apărut ca o îndatorire de ne- 
discutat, drept una dintre cele mai de căpetenie îndatoriri ale noastre. Căci chiar 
dacă s-au semnalat numai ici şi colo, aceste fenomene au tins să întineze puritatea 
principiilor de viaţă şi de gindire marxist-leniniste, care ne guvernează, au tins şi 
tind — obiectiv sau subiectiv — să primejduiască revoluţia şi construcţia noastră so- 
cialistă, cuceririle şi perspectivele măreţe cu care partidul a îusuflețit și însufleţeșie 
conştiinţa, convingerile şi elanurile poporului muncitor. Partidul ne cheamă de 
aceea să nimicim prompt şi fără şovăire, în noi înşine şi în preajma noastră, simp- 
tomele de moleşeală ideologică, de împăciuitorism cu poziţiile oportuniste, revi- 
zioniste, sub masca îmbietoare a cărora se strecoară de obicei ideologia burgheză 

în rîndurile noastre. A riposta nimicitor, cu o combativitate niciodată obosită, pre- 
siunilor ideologiei străine; a veghea cu atenţie permanent trează, ca nu cumva 
concepţia clasei muncitoare, a partidului, despre viaţă şi despre lume, să fie ştir- 
bită ori mînjită de influențe dizolvante, derutante, dușmănoase; a lupta oricind 
împotriva tentativelor de destrămare, pentru păstrarea şi întărirea unităţii de gîn- 
dire, de realizări, de eforturi şi năzuinţe constructive a poporului nostru muncitor ; 
pentru strîngerea tot mai neclintit încrezătoare în jurul partidului, acestea sînt înda- 
toriri care ţin de condiţiile actuale ale luptei de clasă. Sint îndatoriri care, în nici 
un caz, nu trebuie să rămînă neîmplinite. Ele se arată ca atare cu atit mai necesar 
a fi înţelese şi împlinite, în lumea oamenilor de artă, cu cît printre oamenii de artă 
infiltraţiile ideologiei duşmane se vădesc mai lesne posibile. 

Consfătuirea oamenilor de teatru şi-a axat, de aceea, cu precădere preocu- 
pările în jurul problemelor legate de feluritele aspecte deficitare pe planul orien- 
tării şi fermităţii ideologice, cîte s-au putut observa în activitatea lor din ultima 
vreme ; în jurul mijloacelor și căilor menite să ducă la înlăturarea acestor defi- 
cienţe, la slujirea, fără fisuri, consecventă şi fermă, a liniei partidului, a cauzei 
socialiste. Realizări valoroase şi multe au ridicat cu o treaptă, şi în stagiunea în- 
cheiată. prestigiul scenei, al artei realist-socialiste în teatrul nostru de azi. Pome- 
nite şi prețuite după cuviință în referatul de deschidere a consfătuirii, ele au 
rămas însă subînțelese în discuţii şi în concluzii. Deoarece, în umbra acestor rea- 
lizări şi succese, au prins să se işte şi să se dezvolte semne de slăbire a principia- 
lităţii revoluţionare, de delăsare şi de confuzie ideologică ; un anumit climat, călduţ, 
de autoliniştire — dublat de unele atitudini liberaliste şi de unele practici străine 
ideologiei noastre — a stat adesea la baza dezlegării multiplelor probleme cîte con- 
fruntă mişcarea teatrală. Toate aceste scăderi şi defecţiuni de ordin ideologic au 
avut drept rezultat şi prezența unor aspecte întunecate, reprobabile, străine peisa- 
jului de ansamblu, clar luminat de spiritul socialist, al artelor, al teatrului nostru. 
Includerea în repertoriu a unor lucrări dramatice lipsite de mesaj, ori purtînd me- 
saje dubioase, echivoce — ba lansînd şi mesaje de-a dreptul duşmănoase ; tratarea 
cu nepăsare, uneori chiar aristocrat-dispreţuitoare, a literaturii dramatice originale, 
care oglindește viaţa şi realitatea zilelor noastre şi care e însufleţită de elanul mili- 
tant, eroic, constructiv al clasei muncitoare ; în schimb, lipsa de exigenţă politică şi 
artistică în faţa altor lucrări, promovarea şi valorificarea lor de dragul „culorii“ 
ori al „prizei“ pe care aceste lucrări le pot avea în fața unui anumit public întirziat : 
statornicirea, în munca de conducere a unor teatre, în relaţiile dintre factorii artistici 
ai teatrelor — în secretariatele literare, în consiliile artistice, în gospodărirea tea- 
irelor — a unei ambianţe nesănătoase, stăpînită de vanităţi şi invidii personale, de 
porniri carieriste ; satisfacerea acestor porniri în dauna misiunii înalt-sociale, educa- 
tive, ce revine teatrului ; neglijarea îndatoririi de a cultiva gustul artistic şi de a 
întări şi îmbogăţi conştiinţa cetăţenească, socialistă, a publicului ; neglijarea exigenţei 
politice şi artistice, crescute şi crescînde a publicului muncitor... iată cîteva din aspec- 
tele întunecate ale activităţii teatrelor noastre care, în pofida succeselor necontestate, 
nu puteau fi pomenite fără îngrijorare în dezbaterile consfătuirii. Ele trebuiau, de 
aceea, dincolo de succese, să facă obiectul central al dezbaterilor consfătuirii. 

În acest scop, se cerea imperios ca luările de cuvint — dezbaterile în general 
— să poarte un caracter profund şi decis. autocritic. Căci nimeni dintre cei răs- 
punzători de viaţa şi orientarea politică a teatrului nostru (de la organele Direc- 
tiei Teatrelor şi chiar conducerea departamentală a Ministerului Învăţămîntu- 
lui şi Culturii, pînă la factorii de conducere şi de realizare artistică ai fiecărei insti- 

“tuţii teatrale în parte, pînă la autorii dramatici şi secţiile de cultură ale sfaturilor 
populare) nu se poate socoti străin și absolvit (în domeniul activităţii lui) de 
-greşeli. Din păcate, atari poziţii autocritice n-au fost unanim îmbrăţişate de către 
participanţii la dezbateri. Ceea ce, fireşte, nu a fost de natură să ușureze cuprin- 
derea și înţelegerea pînă în adîncuri a problemelor discutate și a soluţiilor pe care 
aceste probleme le reclamă. Asemenea atitudini periferice au fost însă excepţii în 
totalitatea intervențiilor şi n-au înrîurit consfătuirea şi concluziile optimiste ce s-au 
putut trage la încheierea lucrărilor ei. S-a putut astfel recunoaște că în mişcarea 
noastră ‘teatrală sînt forţe destule şi puternice, sănătoase şi conştiente, care să poată 
imprima din nou, neîntirziat şi consecvent, acolo unde se simte nevoia, spiritul prin- 
cipialităţii, al vigilenţei și al exigenţei revoluţionare, orientarea clar şi intransigent 
-marxist-leninistă în îndeplinirea importantelor sarcini care revin teatrului. 


3 


Teatrul e prin definiție o artă nemijlocit legată de mase. În afara maselor, a 
publicului, teatrul îşi deviază, dacă nu-şi pierde, pur şi simplu, sensul şi menirea. 
Un teatru care nu-şi cunoaşte publicul, care nu ţine seamă de compoziţia socială, 
de cerinţele artistice şi sufleteşti ale acestui public, care nu urmăreşte statornic 
să slujească acest public, un asemenea teatru nu-şi cunoaşte ori este potrivnic pro- 
priilor lui îndatoriri. Strînsele relaţii dintre teatru şi public au fost în chip firesc 
pomenite cu insistență la consfătuire. Căci, mare parte din defecţiunile ideologice 
şi artistice cîte s-au putut constata în munca feluriţilor factori răspunzători de 
seamă sau necunoaşterii rolului pe care publicul îl joacă în lumea teatrului. Acest rol, 
publicul îl joacă nu numai pasiv, așteptind să i se ofere un teatru care să-l mişte 
sufleteşte, care să-l înalțe, să-l înnobileze, să-l îmbogăţească moralmente şi să-i 
mărească bagajul de cunoştinţe despre viaţă, despre lume, despre frumos, să-i ţină 
trează şi dîrză conştiinţa de clasă. Acest rol, publicul îl joacă şi activ, pretinzînd un 
teatru care să-i satisfacă exigenţele de cunoaştere şi maturitatea lui politică şi 
artistică, ori respingind teatrul care-i amăgeşte aceste exigenţe, care-l derutează, 
care tinde să-l tragă înapoi, spre un gust înapoiat — de care s-a rupt —, spre 
soluţii de viaţă îndoielnice, moleşitoare, lipsite de orizont, mic-burgheze. Inter- 
venţia tov. I. Neleanu, directorul Teatrului de Stat din Oraşul Stalin, a fost în acest 
sens convingătoare. El a distins în promovarea unor lucrări dramatice minore, din 
care arta lipseşte şi în care mesajul actualităţii clocotitoare e, de asemenea, absent 
sau slab prezentat, o deplasare a celor care fac teatru, spre coada publicului, spre 
satisfacerea gustului pervertit al unui „public“ care nu aparţine şi nu poate să 
aparţină societăţii noastre, vremii noastre, culturii noastre, drumului şi intereselor 
noastre. 

A face concesii acestui „public“ înseamnă nu numai a frina, dar a te împo- 
trivi educaţiei socialiste pe care adevăratul tău public — omul muncii — ţi-o pre- 
tinde. Înseamnă, pînă la urmă, a face jocul — cu voie sau fără voie — dușmanului 
de clasă. Aci, în acest joc, făcut, am spune, antipublicului nostru, stă explicaţia 
şi a faptului relevat de I. Neleanu că piese cum sînt cele care — la începuturile 
noului nostru teatru realist-socialist — au fost pietre de hotar (Minerii, Cetatea de 
foc, larbă rea. Cumpăna etc.), au fost într-o măsură neîndestulătoare mai departe 
promovate (şi scrise). Aci, în acest joc, făcut din moleşeală ideologică, antipubli- 
cului, stă explicaţia includerii în repertoriul Teatrului Naţional „I. L. Caragiale” 
a otrăvitoarei Invitații la castel (cum s-a vădit din cuvîntul lui I. Masoff, secre- 

tarul literar al teatrului). În necugetata desconsiderare a realităţilor noastre umane, 
sociale şi politice — în fond, în înstrăinarea de public, de puterea lui de înţele- 
gere, de maturitatea şi exigenţa lui — stă explicaţia „neputinței“ de a „lucra pînă 
la capăt“ cu Ana Novac, explicaţia punerii în scenă a piesei Ce fel de om eşti tu ?, 
în ciuda poziţiilor ei fățiș antipartinice, pe care le propovăduieşte (cum s-a vădit 
din cuvîntul tov. L. Vrabie, directorul adjunct al Teatrului Municipal din Bucu- 
reşti). Aci stă explicaţia caracterului uneori haotic, alteori derutant, lipsit de o 
clară orientare de clasă, socialistă, a repertoriului din ultima stagiune. 


> 


Pornind de la public, de la necesitatea de a-l sluji, de a-l educa potrivit pro- 
priilor lui cerinţe, într-un ferm spirit revoluționar, oamenii de teatru au înţeles să 
cerceteze cu de-amănuntul toate compartimentele complexului sistem de sarcini 
care se pun slujitorilor teatrului. 

Dintre aceste sarcini, cele care privesc repertoriul au stat pe bună dreptate 
în fruntea preocupărilor. A reieşit limpede că în alcătuirea unui repertoriu just gîndit, 
creația originală cată să stea pe primul plan. Dar în această privinţă, după cum 
în chip serios autocritic au arătat-o dramaturgii Lucia Demetrius și Horia Lovi- 
nescu, se cere atit din partea scriitorilor, cît şi din partea celor chemaţi să stimu- 
leze și să promoveze scrisul dramatic original, o neşovăitoare întoarcere cu faţa 
spre cerinţele ideologice stringente, pe care partidul şi construcţia socialismului le 
pun în faţa artiştilor. 

„În ultimul timp“, arată cu dreptate Lucia Demetrius, „noi, scriitorii, ne-am 
îndepărtat de lumea de muncitori şi ţărani... şi ne-am cufundat în lumea intelec- 
iualilor... Acest lucru exprimă un refugiu, o alunecare... o răbufnire a ideilor din 
Apus"... „Avem nevoie de subiecte care să oglindească principalele aspecte ale vieţii 
noastre imediate, care să lovească în racilele lumii trecute și care să ajute la cons- 
iruirea unei lumi noi, a unui om nou“, a remarcat Horia Lovinescu, adăugînd : 
„Lucrurile acestea am evitat în ultimul timp să le spunem, le-am văzut drept bana- 
lităţi...” Îndepărtarea dramaturgilor noştri de la tematica majoră a actualităţii, 
de la aspectele esenţiale ale realităţii noastre socialiste, mai ales ; slăbirea poziţiilor 
partinice în tratarea temelor şi în rezolvarea conflictelor din piese sînt fapte care 
— constatate de înşişi autorii lor — nu pot, fără grave consecinţe, să rămînă neînlătu- 
rate. „Curba descendentă“ a creaţiei şi ins'praţiei dramaturgilor noştri nu e însă nici 
ea întimplătoare. Nu e în afara concesiilor faţă de ideologia străină, pe care, și 
în realaţiile cu scriitorii, unele elemente din forurile de îndrumare — la departa- 
mentul Culturii ca şi în incinta teatrelor — le-au practicat. De aceea, dacă e vred- 
nică de reţinut chemarea Luciei Demetrius, adresată dramaturgilor, de a-și reîm- 
prospăta şi îmbogăţi legăturile cu lumea muncitorească din fabrici și de la ţară, 
cu peisajul și problemele ei, o revizuire din partea teatrelor și a forurilor chemate 
să stimuleze şi să promoveze dramaturgia originală, a relaţiilor lor cu scriitorii, 
e şi ea neapărat şi urgent necesară. 

Răspunderea pentru valoarea artistică şi ideologic-educativă a dramaturgiei 
noastre o poartă, fireşte, dramaturgul. Dar nu numai el, cum a susţinut regizorul 
Mihai Raicu. Teatrele nu pot, nu au voie să stea pasive — într-o atitudine de se- 
nină expectativă — față de munca, faţă de orientarea şi realizările autorilor dra- 
matici. Teatrele sint datoare să lege relaţii tovărășești, de neabătută principialitate 
şi de înaltă exigenţă partinică, cu scriitorii. Să-i stimuleze la lucru, să le orien- 
teze proiectele, să le promoveze operele (cind aceste opere ajung, și cu ajutorul 
teatrelor, să răspundă efectiv cerinţelor ideologice, artistice). Teatrele sînt datoare. 
să facă aceasta, pentru că e în interesul lor s-o facă. Prezenţa în actualitate se 
impune ca obligativitate şi teatrelor, cum, pe bună dreptate, remarca directorul 

Teatrului de Stat din Oradea, A. Dauer. Nu numai scriitorilor. Căci, funcţia teatrelor, 
esența activităţii lor, e socială. Dar această funcţie socială, realizată în primul 
rînd printr-o prezenţă activă în actualitate, teatrele nu o pot împlini în afara unor 
legături stimulatoare cu dramaturgii, în nepăsare faţă de ce, cum şi pentru cine 
scriu dramaturgii.  Teatrele răspund şi ele — solidar cu scriitorii — de 
dezvoltarea şi orientarea dramaturgiei. Atitudinea comodă, rece-dezinteresată, 
ori afabilitatea formală dar în fond distantă, dacă nu disprețţuitoare; ati- 
tudini pe care le-a denunţat, nu fără amărăciune şi nu fără îndreptăţire, debu- 
tantul în scrisul dramatic Vasile Iosif, ca făcînd trăsătura de caracter a unor 
teatre în raporturile lor cu scriitorii şi cu operele lor, asemenea atitudini nu pot 
duce departe. Ele pot doar stînjeni pasiunea creatoare, pot demobiliza bunele 
intenţii, pot întoarce din drum paşii scriitorului către teatru. Îi pot deruta cre- 
dinţele şi îi pot, la o adică, toci ori lenevi condeiul dispus iniţial să zugrăvească 
şi să anime pentru scenă, realităţile şi oamenii vremii și luptelor noastre. Munca 
înțelegătoare şi consecventă cu autorii presupune şi dezvoltă spiritul de 
răspundere atît la forurile chemate să  îndrumeze (conducerea teatrelor, 
secretariatele literare, consiliile artistice), cît şi la scriitorul care nu poate 
decît să se bucure că o îndrumare principială, partinică, îi însoţeşte actul 
de creaţie. Ea nu se poate împăca cu practica minimei rezistenţe, a lipsei de iniția- 
tivă, a fugii de răspundere pe care o seamă de teatre au cultivat-o, trimiţind „sus“, 
la organele de control din minister, cu referate de mîntuială sau de complezenţă, 
nişte texte dramatice (ca Matematic și precis, Pisicuţa ori altele, citate la consfă- 
tuire) certate şi cu bunul simț şi cu arta şi, desigur, cu ideologia noastră, cu cerin- 
tele noastre, ale publicului. Buna metodă, de lucru strîns şi principial cu autorii, 
a iinaugurat-o — după mărturiile lui A. Baranga — noua direcţie a Teatrului 
Naţional. Pentru înzestrarea portofoliului dramatic, de perspectivă al teatrului : 
se discută şi se hotărăşte în comun — scriitorul şi teatrul — asupra temei (asupra 
temei care ne trebuie); se stabileşte în comun — scriitorul și teatrul — că nu vor 
fi acceptate piese pseudoactuale, piese „care ar fi putut fi scrise și sta în picioare 
şi acum 60 de ani, şi peste care s-a stropit apa îndulcită a cîtorva idei“ ; ci numai 
piese ale căror idei „izvorăsc organic din realitatea zilelor noastre, piese care trans- 
mit organic un mesaj mobilizator, revoluționar“. Această claritate şi intransigență 
ideologică vor alunga din raporturile dintre teatre şi autori. ca şi de pe scenele 
noastre, putinţa de a mai vedea acele produse dramatice amăgitoare, fals-actuale, 
steril-lacrimogene, producătoare de ris gratuit; acele produse dramatice „cu bărbi, 
cu suliţi şi scuturi“, pe care Zaharia Stancu, directorul Teatrului Naţional, le-a 
veştejit pe bună dreptate pentru anacronismul lor şi pentru substanța lor reac- 
ționar-evazionistă. 


>» 


Desigur, Zaharia Stancu împotrivindu-se pieselor istorice „cu bărbi şi scu- 
turi“, nu a înţeles prin aceasta abolirea ca atare a dramei istorice din teatre. Ci 
că orientarea repertoriului teatral trebuie să ducă spre preponderența lucrărilor 
actuale cu teme majore actuale. Cît priveşte drama istorică, poziția directorului 
Teatrului Naţional este de asemenea justă, în sensul că viziunea dramatică a tre- 
cutului de luptă al poporului, drama istorică pe care se cuvine s-o promovăm, 
cată şi ea să slujească exclusiv clasei muncitoare şi nu-să ofere prilej „de desfă- 
tare reacţiunii“, Această subliniere se asociază nemijlocit cu un al doilea capitol 
privind justa alcătuire a repertoriului. Anume, cu felul în care promovăm şi va- 
lorificăm moştenirea noastră dramatică. 

Fireşte, concepţia leninistă despre însuşirea şi valorificarea critică a moşte- 
nirii culturale, dezvoltată în concluziile consfătuirii, nu a făcut decit să împros- 

păteze nişte lucruri teoretic ştiute de practicienii răspunzători ai teatrelor. Dar 
faţă de unele poziţii îndepărtate de la învăţătura leninistă — constatate în reper- 
toriul trecutei stagiuni (absența aproape totală a lui Caragiale din repertoriu, 
tendinţa de a prelua în schimb fără discernămînt piese ale trecutului mai înde- 
părtat sau mai apropiat, perioada dintre cele două războaie) — a fost binevenit 
cuvîntul tovarăşei Constanţa Crăciun : „Valorificăm acele lucrări din trecut care 
prin conţinutul lor pot să ajute la educarea oamenilor, la formarea conştiinţei lor 
de oameni înaintați, la formarea conştiinţei lor socialiste“. 

Acest cuvint spus răspicat e de natură să pună ordine în gindirea acelora 
care — în afara consfătuirii, dar totuşi în ambianța fierbinte a dezbaterilor pro- 
blemelor teatrului — manifestau nostalgii pentru dulcegării anoste şi salonarde de 
tipul Poezia depărtărilor de Duiliu Zamfirescu, ori care socoteau preluarea inte- 
grală a operelor dramatice din trecut, drept calea indicată pentru dezvoltarea tea- 
trului nostru de azi. Acest cuvînt răspunde, de asemenea, răspicat şi celor care an 
folosit fără discernămînt (ori după criterii străine educaţiei socialiste a publicului 
nostru) şi operele — clasice ori actuale — ale dramaturgiei străine, apusene; 
el răspunde acelora care au uitat parcă de existenţa, în continuă şi aprigă înfrun- 
tare, a celor două culturi în orînduirea capitalistă. Aceştia, nesocotind marele 
rău pricinuit de punerea pe afiş şi pe scenă a unor inepţii de succes învechit, apu- 
sean (nu mai vorbim de piese de-a dreptul duşmănoase), se extaziază încă în fața 
numelor şi „succeselor“ răsunătoare de pe cheiurile Senei sau ale Tamisei, pentru 
a insista (uneori chiar fără a le cunoaşte) să fie incluse în repertoriu pentru că 
atari „succese“ ar asigura pasămite o mare creaţie... actorului cutare sau regizo- 
rului cutare, j 

Repertoriul e o chestiune de patriotism. A trece cu uşurinţă peste marea dra- 
maturgie sovietică și peste lucrările dramatice realisi-socialiste care oglindesc 
eforturile, realizările şi problemele oamenilor din ţările de democraţie populară : 
a trece cu ușurință peste ele, de dragul „formuleior“ noi, „contemporane“, „mo- 
derne“, aflate în producţiile burgheze, înseamnă a trece cu ușurință peste înțelesul 
şi peste misiunea patriotică, socialistă. a teatrului. 

În ordinea aceasta de idei şi de îndatoriri, a fost pe drept discutată şi pro- 
blema programării şi valorificării scenice a dramaturgiei originale şi, în genere, 
a operelor care transmit mesaje revoluţionare, actuale. A alcătui un repertoriu 
satisfăcător organizat, dar a promova şi a „servi“ artisticeşte numai lucrările în 
siare să dea satisfacţie planului financiar (aşadar, lucrările care „merg“, cică 
singure şi „la sigur“, fără a angaja prea mult sau deloc conştiinţa cetăţenească și 
eforturile de cunoaştere ale interpreţilor, regizorilor şi artiştilor scenografi) în- 
seamnă practic a alcătui un repertoriu de oportunitate, un repertoriu înşelător. 
Directorul Teatrului Naţional din laşi, Traian Ghiţescu, a vorbit autocritie 
despre greşeala în care a căzut, în trecut, bucurindu-se că teatrul său a înde- 
plinit planul de casă (dar, vai, „în detrimentul conţinutului ideologic“ al specta- 
colelor programate). De asemenea, vorbind în numele Sfatului Popular din Galaţi, 
tovarășa Beşliu s-a ocupat îndelung de caracterul uşuratic cu care actorii şi regi- 
zorii tratează unele lucrări dramatice, disprețuind substanţa şi semnificaţiile lor 
ideologice, suplinind aceste „lipsuri“ prin „artificii de interpretare“, prin mijloace 
spectaculoase de suprafaţă. Ea a pus însă pe seama nivelului profesional aceste 
lipsuri, socotind suficientă pentru îndepărtarea lor „creşterea nivelului profesional“ 
al realizatorilor unui spectacol. 

Nu încape îndoială că nivelul profesional al artiștilor şi creşterea lui continuă 
sint datorii de mare însemnătate. Dar nu ipotetica slabă calificare a aparatului 
artistic din unele teatre poate scuza o proastă montare a, de pildă, Ziariştilor la 
un teatru, și o foarte valoroasă montare a unei „drame de costum“ la acelaşi 

teatru. Nu nivelul scăzut al interpreţilor poate fi adus drept argument într-un 
teatru care are veleitatea şi forţele necesare pentru a monta — bine — Tragedia 
optimistă, dar care se jenează cu felul în care a montat o comedie originală, ori 
preferă să-și marcheze calităţile artistice nu cu Tragedia optimistă, ci cu o comedie 
— e drept clasică şi plină de culoare — care, prin mesajul ei, e mult mai puţin 
productivă pentru conştiinţa socialistă a spectatorilor. Nu e o chestiune doar pro- 
fesională programarea pe o întreagă stagiune a cîtorva spectacole (să le numeri 
pe degetele miîinilor) cu piese care militează puternic pentru cauza partidului 
(cum sînt Liubov larovaia sau Arcul de triumf) şi programarea în aceeași sta- 
giune a unui număr înzecit de spectacole cu piese — chiar dacă progresiste -— 
aduse de peste ocean ori aparținînd trecutului. Între ceea ce şi cum a programat 
Teatrul Municipal din Bucureşti, ori teatrele din Arad, Timisoara, Cluj (Teatrul 
Maghiar) şi ceea ce şi cum au programat teatrele din Constanţa. Brăila, Tg. Mureș 
(acestea stăruind, de-a lungul stagiunii, în promovarea cu precădere a lucrărilor 
dramatice originale) nu e doar o deosebire de nivel profesional, ci o deosebire de 
fermitate ideologică, de înţelegere a îndatoririlor politice, patriotice, care incumbă 
teatrelor, conducătorilor de teatre. 


pică 
îi 


Răspunderile conducătorilor de teatre sînt multiple şi esenţiale. Ele pornesc 
de la necesitatea de a imprima în viaţa intimă a teatrelor un climat corespunzător 
sarcinilor înalte — ideologice, artistice, educative — cu care sînt cinstite. Nu poţi, 
într-adevăr, să pretinzi că faci educaţie cetățenească şi artistică publicului, prin 
repertoriul şi spectacolele tale, daca ținuta etică şi profesională a colectivului cu 
care lucrezi nu corespunde, nu ajungi s-o faci corespunzătoare acestei importante 
şi măreţe misiuni, 

Dacă secretariatele literare nu ajung a-și împlini cum trebuie datoria, nu 
izbutesc să atragă, să stimuleze, să orienteze, să promoveze pe autorii dramatici ; 
să lucreze cu ei în spiritul partinic, cu înalt simţ de răspundere; să contribuie 
îndestulător şi eficient la realizarea unui repertoriu de orientare clar mili- 
tantă, partinică, socialistă, vina o poartă în dese cazuri directorii de teatre. Căci 
ei sînt chemaţi a nu lăsa conţinutul adînc ideologie al muncii şi sarcinilor secre- 
tarilor literari să devieze în practicism îngust, ba chiar — în unele locuri — 
într-o măruntă corvoadă tehnică administrativă. 

Dacă activitatea consiliilor artistice este adesea deficitară, străină de che- 
marea care le legitimează existenţa în teatre; dacă se pot constata, în munca lor, 
criterii cu totul neprincipiale — familiarism, spirit de grup, carierism (cum arăta 
directorul Teatrului de Stat din Oraşul Stalin, I. Neleanu) — în orientarea reper- 
toriilor ; dacă se poate constata nepăsare, delăsare în activitatea membrilor con- 
siliilor artistice, ori servilism faţă de opiniile „personalităţilor“ sau faţă de con- 
ducerea teatrului însuşi (cum remarca reprezentanta Sfatului Popular din Galaţi, 
tov. Beşliu) ; dacă în locul intereselor teatrului. membrii consiliilor artistice îşi susţin 
reciproc propriile interese, nu totdeauna compoziţia deficitară a consiliilor poate 
fi făcută răspunzătoare. Ci, de cele mai dese ori, tot directorul teatrului. Acesta 
e cel dintii dator să ştie că consiliul artistic e un for cu destinaţie ideologică în 
viața teatrului, că, aşadar, defecţiunile de ordin ideologic petrecute în sînul lui 
se răsfrîng nemijlocit în viaţa, în activitatea, în realizările, în ambianța teatrului. 
Exigenţă şi spirit partinic trebuie şi pot fi pretinse şi statornicite în lucrările 
consiliilor artistice, în primul rînd de către directorul teatrului. Acesta poate — 
și e dator — să cheme la ordine, să pună în discuţie, să determine, în rindul mem- 
Drilor consiliului artistic, îndreptarea sănătoasă a poziţiilor nejuste, adoptate de 
către unii ori alţii dintre aceşti membri. 

E răspunzător directorul de teatru şi de disciplina, de ţinuta, de etica parti- 
nică a colectivului său artistic, de nivelul şi conştiinţa ideologică, profesională, 
cetățenească a acestuia. Nepăsarea în fața unor atari răspunderi favorizează 
atmosfera dizolvantă a intrigilor, a bîrfei, a carierismului, a indisciplinei, în rîndul 
artiştilor ; încurajează degradarea artistică a cadrelor artistice, pornirile nevred- 
nice — ca refuzul de roluri, lipsa de respect faţă de repetiţii, față de spectacole, 
faţă de public, spiritul mercantil şi individualist în artă, atitea racile care 
şubrezesc forța creatoare a unui teatru, care îi minează prestigiul și-l împiedică 
să-şi ducă cu cinste, la bună împlinire, sarcinile. Asemenea racile sînt cu osebire 
moştenirea unui trecut de tristă amintire în teatre; ele țin de morala şi moravurile 
specifice teatrului burghez. Persistenţa lor în unele colective teatrale de azi — aşa 
cum le-a înfățișat Niky Atanasiu — dovedeşte prezența activă a presiunii dușmane 
în conştiinţa artiștilor din aceste colective şi slaba lor opoziţie în faţa acestei pre- 
siuni, dacă nu chiar împăcarea cu ea. Directorul trebuie să-şi dea cel dintii seama 
de adevărul amintit de tovarăşa Constanţa Crăciun că „nu se poate merge înainte 
cu oameni, în colectivul artistic, care rămîn în urmă, care rămîn rupţi de reali- 
tatea vieţii, care rămîn înapoiaţi și uneori inculţi“. Şi el, directorul, în primul rînd, 
e chemat să ia măsurile necesare pentru a statornici în teatrul pe care-l conduce, 
climatul sănătos, comunist, de emulaţie, de disciplină, de muncă rodnică, spiritul 
şi orientarea ferm partinică în viaţa particulară, profesională şi obștească a colec- 
tivului său artistic. 

să 


Răspunderile pentru orientarea justă a muncii şi realizărilor teatrelor noastre 
revin însă și altui factor. Asupra lui s-au oprit mai toți participanţii la consfă- 
tuire, E vorba de critica dramatică. Nu se poate spune că în ultimii ani 
critica dramatică n-a fost prezentă — abundent prezentă — în mişcarea teatrală. 
Presa cotidiană, publicaţiile periodice destinează, mai fiecare, un spaţiu larg proble- 
melor şi activităţii teatrelor. A fost salutată şi apariţia unei publicaţii de spe- 
cialitate — revista „Teatrul“ — în paginile căreia să-şi găsească, cu exclusivitate, 
cu competență şi în spirit constructiv, ecou şi aprecieri, îndrumare critică şi 
stimulare creatoare, fapta de artă a teatrelor noastre şi a scriitorilor noștri de 
teatru. E dovada marii însemnătăți şi preţuiri ce se acordă de către partid şi guvern 
criticii dramatice, ca unui însoțitor constant şi apropiat al teatrului, pe drumul şi 
în împlinirea misiunii lui politice și artistice. 

lată însă că o seamă de poziţii şi teze susținute de criticii teatrali (semnalate 
printre alți participanţi la consfătuire chiar de unii critici de teatru ca Andrei Bă- 
leanu, Mihnea Gheorghiu etc.) au dovedit că și pe acest tărîm fermitatea ideologică, 
principialitatea marxist-leninistă, spiritul de partid au fost deficitare. Tratarea pro- 
blemelor artei şi literaturii dramatice s-a făcut pe alocuri nu de pe poziţia liniei 
partidului, ci cu vederi şi mijloace impresioniste, neprincipiale, neștiinţifice, carac- 
teristice criticii burgheze. 

Cu osebire a fost criticată revista „Teatrul“. Consfătuirea şi concluziile au 
semnalat pe bună dreptate marile şi multele greşeli ale revistei, a cărei prezenţă 
în viața teatrului nostru din ultimii doi ani a fost, prin conţinutul ei, prin optica 
ei, prin felul cum aborda fenomenul teatral, ca şi prin manieră şi stil, mai curînd 
o piedică decit un sprijin, mai degrabă un mijloc de derută decît de orientare. De 
la chipul rupt de viaţă, de nevoile şi preocupările imediate ale mişcării teatrale 
în care se înfățișa revista, pînă la preţiozitatea izbitoare a limbajului (mascînd 
adeseori sărăcie și rătăcire de idei) în care erau scrise materialele apărute, se 
resimte, în trecutele pagini ale „Teatrului“, lipsa de înțelegere a rostului politie 
cu care revista a fost învestită, în descifrarea şi comentarea creaţiei teatrale, în- 

străinarea ei de linia partidului, o ezitare vădită de a respecta — pînă și în termi- 
nologia elementară a esteticii marxist-leniniste — linia, îndrumarea partidului, 
cauza realist-socialistă a literaturii noastre dramatice şi a artei noastre teatrale. 
Problemele de frunte ale teatrului și dramaturgiei noastre — problemele repertoriului, 
ale creaţiei originale, ale orientării acestei creaţii, ale stimulării și dezvoltării ei; 
problemele de viaţă interioară în teatre — de etică comunistă, de gospodărire a 
teatrelor — şi-au găsit arar — şi formal dezbătute — loc în paginile pretins docte 
şi „specialiste“ ale revistei. În pofida repeiatelor atrageri aminte (sezisări din partea 
cititorilor, critici din partea forurilor îndrumătoare) ; împotriva chiar a criticii 
venite din partea organului C. C. al P. M. R., „Scînteia“, revista „Teatrul“ a con- 
tinuat să apară, vreme de luni în şir, cu aceeaşi indiferență faţă de sarcinile ei: 
lipsită de combativitate de clasă, practicînd eclectismul și superficialitatea în tra- 
tarea problemelor de specialitate, pasivitate faţă de fenomenul teatral imediat, 
urmărind fără simţ de răspundere mişcarea teatrală în genere, neluînd decit 
rareori şi timid, atitudine împotriva ideologiei burgheze, împotriva influențelor 
acestei ideologii în lumea teatrului, în fond, practicînd împăciuitorismul faţă de ea. 

Încetineala cu care revista a pornit în ultima vreme să-şi îndrepte gravele 
greşeli se explică dacă se ţine seamă de caracterul superficial cu care conducerea 
revistei a socotit la consfătuire să şi le recunoască autocritic. 

De lipsă de fermitate şi principialitate de clasă s-au făcut vinovaţi și alți 
critici dramatici. Paginile consacrate teatrului în revista „Contemporanul“ au 
găzduit adesea cronici obiectiviste, limpresioniste, echivoce, nefundate pe temeiuri 
ştiinţifice. Cronica teatrală a „Contemporanului“ n-a luat întotdeauna şi cu promp- 
titudine poziţie împotriva spectacolelor şi pieselor ratate din punct de vedere 
ideologic. Ba uneori, le-a şi elogiat. 

Este evident că scriitorii din domeniul criticii dramatice trebuie să treacă 
fără şovăire la folosirea esteticii marxist-leniniste ca unică bază de orientare în 
judecarea și valorificarea creaţiilor teatrale asupra cărora sînt chemaţi să dea 
seamă. Numai aşa ei vor putea să nu se simtă vinovaţi de defecțiunile ideologice 
care s-ar semnala în repertorii, în scrisul dramatic, în politica programărilor și a 
valorificării artistice a spectacolelor, în viața teatrelor. Misiunea criticii este una 
de propulsare. Ea cată să ajute, să dezvolte viaţa teatrului, să descopere din timp 
şi să înlăture din calea ei tot ce ar putea s-o dezorienteze, tot ce ar încerca să-i 
slăbească puterea de influențare în masă. Oamenii de teatru urmăresc cu încredere 
şi stimă opiniile criticilor dramatici. Critica dramatică trebuie de aceea să se 
pronunţe cu deferenţă leninistă faţă de oamenii de artă, dar şi cu competenţă şi 
cu intransigență leninistă faţă de creaţia lor. Ea trebuie să dea cu operativitate 
răspuns întrebărilor pe care oamenii de teatru şi le pun; să judece potrivit cu 
interesele și neabătut de pe poziţiile partidului şi clasei muncitoare, viața, reali- 
tăţile, oamenii şi faptele din lumea teatrului. Numai astfel contribuţia criticii 
dramatice va putea pretinde că e justă, că şi-a făcut datoria, că e pozitivă, rodnică. 


Ec 


Vorbind de răspunderi, consfătuirea şi concluziile au subliniat şi rolul care 
în ultima vreme revine sectiunilor de cultură ale sfaturilor locale, în orientarea ideo- 
logică, în buna gospodărire a teatrelor. Responsabilitatea sfaturilor populare e, 
fără îndoială, nu exclusivă. Tendintele de autonomie manifestate în unele locuri, din 
partea sfaturilor populare, sînt, fără îndoială, greşeli. Sfaturile populare nu pot 
ignora, nu pot trece peste controlul şi sprijinul forurilor centrale de stat. Dar nici 
tendinţele de timiditate, de autosubapreciere, manifestate în alte locuri, nu sînt 
reocmandabile. Sub pretextul „libertăţii de creaţie“ ce se lasă artiştilor, ori din 
teama de a nu fi taxaţi incompetenţi în problemele artei. activiştii culturali ai 


www.cimec.ro I 3 


unor sfaturi populare şi-au teşit sau şi-au pierdut chiar, fermitatea ideologică. Ase- 
menea atitudini de subapreciere au dus la abandonarea liniei partidului în rezol- 
varea problemelor ideologice ale actului artistic. Datoare să se ocupe şi de pro- 
blemele de conţinut care se pun teatrelor, sfaturile populare nu pot însă să 
exercite după cuviință, controlul şi îndrumarea, dacă nu găsesc din partea tea- 
trelor înseși, o  întimpinare cuviincioasă, o atitudine tovărăşească de con- 
lucrare. Sprijin sfaturilor populare se cuvine să vină şi din partea foru- 
rilor centrale, în lămurirea diferitelor probleme ce li se pun în raporturile lor cu 
teatrele. În chipul acesta, se va ajunge la uşurarea teatrelor în munca lor pentru 
o justă alcătuire și politică a repertoriilor, pentru o rodnică legătură a teatrelor 
cu spectatorii, pentru o justă rezolvare a problemelor financiare şi a problemelor 
de cadre. Se vor lichida mai grabnic astfel o seamă de fenomene negative, de care 
s-au putut plinge teatrele (în viaţa lor intimă — cum sînt abaterile de la etica 
comunistă a colectivelor artistice —, ori abaterile de la sarcinile financiare, chel- 
tmielile irosite în van pentru spectacole rebutate din cauza conţinutului lor greșit 
ideologic etc.). Se vor lichida de asemenea o seamă de fenomene ciudate, de care 
se pling în ultima vreme spectatorii (în faţa abundenței neîngăduitelor şi totuşi 
reprezentatelor producţii de estradă, în care trivialul şi platitudinea, prostul gust 
şi criticismul calomnios înlocuiesc umorul, satira sănătoasă, divertismentul deopo- 
trivă odihnitor şi instructiv). O.S.T.A., pe drept criticată la constătuire, va fi astfel 
ajutată să sfirşească de a încuviința şi gira asemenea jigniri aduse şi artei, și mo- 
ralei, şi publicului. 
3 


Multiplele şi complexele probleme dezbătute la consfătuire s-au încheiat, 
după cum se vede, cu tot atît de multiple și prețioase înyățăminte. Căile de solu- 
ționare a problemelor care au făcut obiectul consfătuirii, aşa cum, în lumina 
dezbaterilor, le-au înfățișat concluziile, se cer avute în seamă consecvent şi perma- 
nent de toţi slujitorii teatrului nostru. Ei alcătuiesc în ţara noastră un colectiv 
larg şi prețuit de forţe, conştiente de virtuțile şi de chemarea lor. Pentru înlătu- 
rarea slăbiciunilor ideologice, pentru întărirea fermităţii partinice a mişcării 
teatrale, aceste forţe trebuie să se mobilizeze la luptă pentru afirmarea neclintită 
a concepţiei clasei muncitoare, a partidului, în mişcarea teatrală, pentru promo- 
varea cu exigență neclintită a realismului socialist în teatru; pentru înscăunarea 
unei viguroase combativităţi de clasă în lupta împotriva înrîuririlor şi încercă- 
rilor de infiltrare a ideologiei dușmănoase în teatru — în dramaturgia noastră, în 
repertoriile noastre, pe scenele noastre, în viața de fiecare zi a teatrelor noastre şi 
a practicienilor noștri teatrali. Participanţii la consfătuire — activişti în forurile 
conducătoare de stat, directori de teatre, autori şi critici dramatici, actori, regizori; 
membri în consiliile artistice, secretari literari — au demonstrat în numele lor, ca 
şi în numele celor care n-au participat la consfătuire, hotărîrea de a împlini aceste 
sarcini menite să contribuie la grăbirea construirii socialismului, să slujească nepre- 
cupeţit marea cauză a partidului, a păcii, a socialismului. În lumina acestor pers- 
pective, au trimis oamenii de teatru Comitetului Central al partidului o telegramă 
prin care se angajează solemn să fie demni de încrederea, de prețuirea, de aşteptă- 
rile partidului și, recunoscători faţă de îndrumarea lui, să fie demni de clasa mun- 
citoare, de poporul nostru muncitor. 


Wwww.cimec.ro 


CIU YAN 


Linia revizionistă în literatură şi artă 


Datorită diferențelor în poziţia de clasă şi concepţia despre lume, există o 
deosebire fundamentală între noi şi extremiştii de dreapta burghezi, în privința 
literaturii şi artei. Există două linii. Una, potrivit căreia literatura şi arta trebuie 
să slujească interesele muncitorilor, ţăranilor şi tuturor oamen.lor muncii, să dea 
adevărata expresie vieţii şi luptelor lor şi, într-un fel care să fie pe înţelesul şi 
pe placul lor, să le ridice cugetul şi simţirea şi să le sporească încrederea în capa- 
citatea lor de a construi o viaţă nouă. Literatura şi arta de acest fel accelerează 
dezvoltarea socială şi progresul. Aceasta este linia socialistă în literatură şi artă, 
pe care noi o sprijinim ; aceasta este, de asemenea, linia marxistă. Cealaltă linie 
este cea potrivit căreia literatura şi arta nu trebuie să slujească interesele şi nevoile 
maselor largi, ci numai pe acelea ale unui grup restrîns, exprimînd doar personali- 
tatea scriitorului sau artistului, dînd satisfacţie aspirațiilor lui la renume şi bene- 
ficii, răspunzînd exigenţelor unei minorităţi. În loc să ridice entuziasmul revolu- 
ționar al maselor, aceasta îi subminează spiritul de luptă. Literatura şi arta de 
acest fel nu grăbesc dezvoltarea societăţii, ci o întîrzie. Aceasta este linia burgheză 
în literatură şi artă, linia sprijinită de cei de dreapta, linia antimarxistă sau 
revizionistă. 

Punctul de vedere proletar asupra literaturii şi artei a fost întotdeauna dia- 
metral opus aceluia al reacţionarilor burghezi. Într-adevăr, din lupta dintre aceste 
două puncte de vedere a crescut literatura socialistă. Literatura socialistă este 
literatura cu adevărat a oamenilor muncii; ea atrage în rîndurile sale pe toţi 
acei scriitori care sînt însufleţiți de marele țel al socialismului şi care doresc să 
slujească pe oamenii muncii ; în acelaşi timp, ea este neincetat supusă atacurilor, 
calomniilor şi luării în rîs de către aristocrația literaţilor burghezi. 

De mai bine de 20 de ani, mişcarea literară proletară din ţara noastră a 
rezistat sălbaticelor persecuții la care a fost supusă de cercurile conducătoare reac- 
ționare şi a dus o luptă aprigă împotriva exponenţilor literari de tot felul ai 
claselor exploatatoare. Am nimicit literatura feudalo-compradorescă şi literatura 
fascistă ; am respins şi am dat peste cap falsele acuzaţii aduse de Societatea „Luna 
Prosperă“, de Grupul al treilea ! şi de celelalte clici literare burgheze. De atunci, aşa 
cum spunea Lu Hsun, mişcarea literară a proletariatului a devenit singura mişcare 
literară din China. Nici una din clicile sau coteriile literare reacționare nu i s-au 
putut împotrivi. 

„„Burghezia nu va renunța niciodată la atacurile sale împotriva literaturii şi 
artei socialiste. În cursul de curînd pornitei campanii anticomuniste din străinătate 
şi din China, literatura şi arta socialistă au fost ținta unor noi atacuri. Revizio- 


* Fragment prescurtat al capitolului Linia revizionistă în literatură şi artă, din expunerea 
„O mare dezbatere pe frontul literar“, făcută în faţa scriitorilor comunişti ai Uniunii Scriitorilor 
din China, în septembrie 1957. Apărută în „Literatura chineză“ nr. 3, mat/iunie 1958. 

1 Societatea „Luna Prosperă“ era un grup literar al burgheziei reacționare din China, care a fiin- 
tat prin anii 1930. Grupul al treilea avea un cerc literar anticomunist, duşman al poporului, EI 
era alcătuit din renegați ai scriitorilor de stinga și, mai tirziu, a colaborat cu reacţionarii go- 
mindanişti 

niştii s-au ridicat să încrucişeze spada cu noi. Cei mai mulți dintre ei nu au atacat 
fățiș literatura şi arta socialistă, ci au recurs la metode oarecum abile. Ei au izolat 
şi au exagerat unele greşeli din literatura şi arta noastră, pentru a ponegri arta 
şi literatura socialistă. Extremiştii de dreapta şi revizioniştii chinezi i-au maimu- 
jărit pe autorii burghezi reacţionari din străinătate, calomniind literatura socialistă 
din Uniunea Sovietică şi din țara noastră. La conferința redactorilor de publicaţii 
literare, care a avut loc în 1956, Fen Sueh-fen a afirmat că spiritul literaturii 
sovietice în drumul ei spre socialism nu se ridică la umanismul vechii literaturi 
ruse. Liu Șao-tan?, făcîndu-se ecoul ideilor lui. a declarat într-o cuvîntare la 
Conferinţa de propagandă ţinută la Pekin în 1957, că literatura sovietică din ultimii 
20 de ani a scăzut sub nivelul precedenţilor 20 de ani şi că literatura chineză şi-a 
pierdut de asemenea calitatea în cei 15 ani de la Consfătuirea din Yenan cu pri- 
vire la artă şi literatură. Vu Tsu-kuan pretinde că activitatea culturală s-a înrău- 
tățit de la eliberare mai mult ca oricînd înainte de această perioadă. 


.. „Principalele argumente ale extremiştilor de dreapta şi revizioniştilor burghezi, 
aduse împotriva literaturii şi artei socialiste. sînt menite să infirme sau să sub- 
estimeze realizările lor, să declare că nu sînt veridice. că nu există „libertate pentru 
activitatea creatoare”. Este cu totul evident, însă. că aceste atacuri se dau nu numai 
împotriva artei şi literaturii, ci împotriva întregului sistem socialist. 

Cum ar trebui să apreciem realizările literaturii socialiste ? 

Literatura socialistă reprezintă un nou fel de a scrie, fără seamăn în istorie. 
Nici o literatură dinainte, din nici o altă epocă. nu se poate măsura cu ea. Foarte 
puține opere literare din trecut şi-au propus drept temă principală, munca şi lupta 
muncitorilor şi ţăranilor. Adevăraţilor truditori, care au creat sănătatea materială 
şi spirituală a societăţii, nu li s-a acordat poziţia pe care o meritau în literatura 
din trecut. În schimb, cei mai mulţi dintre scriitori s-au ocupat de moşieri, de 
nobili, de negustori, de burghezie şi de purtătorii ei de cuvînt pe tărim politic şi pe 
tărimul ideilor. Aceasta n-a fost un lucru drept. Literatura socialistă a adus o schim- 
bare fundamentală în această stare de lucruri. lipsită de rațiune. Principalul ţel al 
literaturii socialiste este de a-i sluji pe oamenii muncii. Cu un entuziasm neţărmu- 
rit, ea afirmă şi slăveşte lupta eroică a clasei munc'toare. Ea oglindește noile relaţii 
dintre oameni într-o societate socialistă, noua morală şi noile moravuri, pe omul nou 
care, treptat, se scutură de influenţa vechii societăţi, noile caractere şi lupta pe care 
ele o dau împotriva instituţiilor şi ideilor perimate. Nici o altă literatură dinainte 
nu a adus o atit de puternică afirmare a vieţii şi realităţii ca literatura socialistă, 
nu a arătat o încredere atît de fermă în om şi în viitorul lui. o astfel de încredere 
în capacitatea creatoare neţărmurită a poporului. Nici o altă literatură dinainte nu 
a cunoscut o atît de totală libertate de gîndire şi simţire şi nu a dovedit un astfel 
de optimism, un astfel de eroism şi aspirații atît de înalte. Ca metodă pozitivă de 
educaţie morală, literatura noastră este sprijinită şi iubită de cercurile cele mai largi. 
Circulaţia unei cărți bune se ridică la mai multe sute de mii, iar la un film bun 
asistă astăzi zeci de milioane de oameni. Nimic din trecut nu se poate măsura cu 
aceste lucruri. Acum, cînd poporul a devenit stăpînul culturii sale, el poartă un 
interes viu acestei culturi şi o consideră drept parte importantă şi integrantă a 
marelui său program de construcție. Scriitorii nu mai stau nici deasupra şi nici 
laoparte de popor, ci în sînul lui, pentru că ei consideră ca o sarcină sfintă să stea 
în strînse legături cu masele şi să scrie cum pot mai bine despre ele. Poate. oare, 
cineva să nege că o asemenea literatură este mai avansată şi mai nobilă decît ori- 
care alta dinainte ? 

Marile realizări ale literaturii socialiste nu pot fi împrăștiate, date laoparie 
de nimeni. Unii scriitori burghezi din Occident şi unii revizionişti din democraţiile 
populare au profitat de criticile aduse împotriva lui Stalin la cel de al XX-lea 
Congres al Partidului Comunist al Uniunii Sovietice, spre a spune după aceea că 
literatura sovietică „a ajuns la un impas“. După părerea lor, realismul socialist a 
dovedit că literatura sovietică a „mers în jos“ şi că realismul socialist a fost un 
slogan „născocit“ de o minoritate, cînd în realitate nici nu a existat un asemenea 
fel de a scrie. Unii dintre ei nu numai că s-au împotrivit liniei socialiste în literatură, 
dar, influenţaţi de modernism şi de alte curente decadente de gîndire, la modă azi, 
au megat cu totul realismul, calificîndu-l drept „depăşit“. Dar afirmaţiile lor nu 
pot ciunti cu nimic gloria literaturii sovietice ; ele demască, în schimb, doar păre- 
rile şi prejudecățile lor burgheze reacționare. Literatura şi arta sovietică îi învaţă 
şi îi însufleţesc pe cititorii din întreaga lume, prin concepţia lor avansată despre 


2 Scriitor de dreapta. 

lume şi prin spiritul lor revoluționar ; literatura şi arta sovietică au însufleţit nenu- 
mărate mii de oameni să se îndrepte spre revoluţie şi au învăţat nenumărate mii 
de oameni cum să construiască o viaţă nouă. Dezvoltarea literaturii multinaționale 
din Uniunea Sovietică este un alt fenomen, de asemenea nemaipomenit pină acum. 
Minoritățile naţionale, care pînă acum nu aveau o limbă a lor scrisă, își au acum 
literatura lor proprie şi scriitorii lor. Care altă literatură a putut aduce o atît de 
mare contribuţie omenirii ? Care altă literatură a putut avea un fundament de mase 
atît de larg ? Cine poate tăgădui valoarea ei ? 

Nu încape tăgadă că literatura sovietică este marele pionier al literaturii pro- 
letare mondiale şi că realismul socialist marchează un nou capitol în dezvoltarea 
culturiii omenirii. 

Sub conducerea partidului, şi literatura noastră a respectat întotdeauna realis- 
mul socialist ca pe cel mai sănătos principiu de a scrie şi a luat ca model operele 
sovietice. Desigur, învăţind de la „e cae Sovietică, noi nu trebuie s-o imităm 
într-un mod dogmatic şi mecanic: ci, să ne apropriem experienţa ei, în funcţie 
de situaţia noastră actuală, să dăm dovadă de o judecată independentă şi de o 
analiză amănunţită. Întrucît literatura socialistă nu poate creşte şi înflori decît pe 
propriul ei pămînt, ea trebuie să ducă mai departe, cu spirit critic tradiţia naţională 
şi să dezvolte un stil naţional. În acest sens s-au îndreptat totdeauna strădaniile 
noastre. Datorită faptului că literatura noastră este legată de clasa cea mai îna- 
intată, de ideile şi sistemul social cel mai înaintat. dezvoltarea sa într-o scurtă 
perioadă a fost nemaiîntilnit de mare. Extremiştii de dreapta pretind că azi nu se 
scrie mult, că avem puţine piese şi că stăm mai prost ca înainte, pe toate tărîmurile. 
E adevărat că, în ce priveşte cultura destinată moşierilor, aristocraților şi domnilor 
burghezi, nu numai că ea a descrescut, dar e pe cale să dispară cu totul. Cultura 
necesară oamenilor muncii însă, departe de a descrește, este mai mare ca oricind 
înainte. Faptul acesta este limpede pentru oricine, cu excepţia extremiştilor de 
dreapta, care închid ochii cu bună ştiinţă în faţa faptelor. Noua noastră literatură 
şi artă pătrund treptat în fabrici, la sate, în rîndurile armatei. Numărul scriitorilor 
proveniţi din clasa muncitoare sau din familiile de ţărani. ori al acelora care se 
află în procesul de producţie, este în continuă creştere. Scriitori talentaţi au apărut, 
de asemenea. în rîndurile minorităților naţionale. Tot mai multe opere literare 
sînt create de muncitori şi ţărani în timpul lor liber. Avem sute de mii de echipe 
teatrale săteşti şi zeci de mii de piese scrise de ţărani. Extremiştii de dreapta, bine- 
înţeles, dispreţuiesc operele scrise de mase, dar din această activitate culturală de 
azi a poporului putem. vedea viitorul literaturii şi artei chineze. Noi am subliniat 
întotdeauna necesitatea de a populariza literatura şi arta, si am închrajat dezvol- 
tarea pe scară largă a producției literare, scrisă de muncitori şi țărani în timpul lor 
liber. Această linie de mase în literatură şi artă este o chezăşie că, pe acest tărim, 
se va marca 0 activitate tot mai intensă şi se va atinge un nivel tot mai înait. 
în această privinţă nu am fost niciodată multumiţi de rezultate. pentru că ele sînt 
încă mult sub aspiratiile şi nevoile poporului. E neîndoios că nu avem încă decit 
prea puține opere valoroase şi că puţini dintre scriitorii noştri au fost în stare să 
egaleze, ca să nu vorbim să depăşească, pe marii noştri înaintaşi. Multora dintre 
scriitorii noştri le lipseşte, încă, capacitatea de a oglindi spiritul caracteristic al 
acestei societăţi şi al acestei epoci, într-o formă artistică superioară. Dar nu e nimic 
ciudat în aceasta. E nevoie de o bună bucată de vreme pină ce literatura unei epoci 
noi să ajungă la maturitate. 


Literatura socialistă este încă relativ tînără. Au trecut abia 50 de ani în istoria 
literaturii sovietice, de cînd Gorki a publicat, în 1907, Mama. lar în ce priveşte noua 
mişcare literară din China, au trecut mai puțin de 40 de ani de la Miscarea din 
4 mai; la drept vorbind, abia de la Consfătuirea din Yenan, în legătură cu arta 
şi literatura — care a avut loc acum mai bine de 15 ani — s-a adoptat în mod 
limpede şi conştient linia de a sluji pe muncitori şi țărani, socialismul. Faţă de 
cele două milenii de literatură feudală în China şi fată de cei 400 sau 500 de ani de 
literatură burgheză în Europa, aceasta este o perioadă foarte scurtă. Cum putem 
oare folosi aceeaşi unitate de măsură spre a cîntări realizările înfăptuite în secole, 
şi pe acelea ale cîtorva decade? Dar atunci cînd scriitori noştri vor dobindi o 
înțelegere deplină a epocii în care trăim, şi se vor integra în mod real în masa 
oamenilor muncii, atunci cînd ei vor stăpini pe deplin minunata noastră moştenire 
literară şi cînd literatura va avea o bază nouă, fermă, de masă, literatura socialistă 
se va dezvolta cu repeziciune şi va întrece literatura tuturor celorlalte epoci, nu 
numai în ce priveşte conținutul, dar şi din punct de vedere al formei artistice. Am 
avut întotdeauna încredere în acest lucru şi, zi de zi, noi creăm condiţiile necesare 
atingerii acestui scop. 

„Cum trebuie oare să abordăm problema veridicului în artă şi literatură ? 
Fără îndoială, ele trebuie să fie veridice, altminteri n-au nici o valoare şi poporul 
n-are nevoie de ele. Problema este: ce este veridicul? De pe ce poziţie trebuie 
scriitorul şi artistul să înfăţişeze adevărul şi care trebuie să fie obiectivul lor ? 


În primul rînd, trebuie spus că literatura şi arta socialistă sînt cele mai 
veridice din lume, deoarece clasa muncitoare este cea mai înaintată clasă şi nu 
s-a temut niciodată să dezvăluie adevărul despre viață. Numai clasele exploata- 
toare, care vor să lege la ochi poporul, au nevoie să aştearnă un văl peste adevăr. 
Numai literatura şi arta socialistă dau expresia adevărată realizărilor epice ale 
maselor, care — prin muncă şi prin luptă — schimbă fața lumii şi pe ele însele 
în acest proces; numai ele dau o imagine complexă a fenomenului luptei de clasă, 
care împinge înainte societatea, şi a luptei dintre nou şi vechi. Această literatură şi 
această artă au mişcat inimile a zeci de milioane de oameni ai acestei noi ere. 
Care altă literatură din lume poate fi mai veridică decît aceasta ? . 

După cum se ştie, literatura și arta reflectă viaţa, iar în actuala viață sînt 
contradicții de mai multe feluri. Marxismul ne învaţă că principalele contradicții 
sînt acelea dintre om şi natură, şi dintre om şi om. Aceste două contradicții își 
găsesc expresia în procesul de producţie şi în lupta de clasă; după ce clasele 
sînt abolite, ele se exprimă în lupta dintre nou şi vechi. Tovarăşul Mao Ţze-dun 
a subliniat că, atunci cînd ne ocupăm de contradicţiile din societatea omenească, 
trebuie să fim cu multă luare-aminte şi să facem o deosebire între aceste două 
tipuri diferite: contradicţiile dintre popor şi duşmanii lui, şi contradicţiile din 
sînul poporului. Literatura şi arta noastră ne-au dat minunate imagini ale luptei 
eroice a poporului împotriva opresorilor şi exploatatorilor. Dar o sarcină fără 
precedent pentru scriitorii şi artiştii noştri de astăzi, cuprinzînd o întreagă serie 
de noi probleme, este aceea de a oglindi modul cum poporul nostru, după ce a 
devenit stăpîn pe soarta sa, găseşte soluţia potrivită pentru contradicţiile din sînul 
lui, înlătură influențele adînc înrădăcinate ale vechii societăţi. statorniceşte relația 
justă dintre individ şi colectivitate, face ca ceea ce este înaintat să biruie ceea ce 
este înapoiat şi duce înainte, cu el, pe cei rămaşi în urmă. Rezolvarea acestor pro- 
bleme necesită ajutorul literaturii şi artei socialiste. Şi tocmai acestea sînt punctele 
în privința cărora extremiştii de dreapta şi revizioniştii încrucişează spada cu noi. 
Atunci cînd dogmaticii refuză să vadă că există contradicții în sînul poporului, 
ei cad în mod inevitabil în „teoria lipsei de conflict“ în literatură şi artă, ceea 
ce desigur este un fapt rău. Dar extremiştii de drepta şi revizioniştii ascund sau 
acoperă cu bună ştiinţă contradicţiile dintre popor şi duşmanii săi, exagerind 
în acelaşi timp pe acelea din sînul poporului. Ei consideră contradicţiile dintre 
conducător şi conduşi, exact aşa cum consideră pe acelea dintre poporul oprimat 
şi cercurile conducătoare reacționare din vechea societate, prezentind tendenţios 
punctele de dispută din sînul poporului drept nişte contradicții antagoniste. 
Aceasta este o greșeală cu mult mai gravă şi cu mult mai primejdioasă. Reacţio- 
narii susțin că principalul obiectiv al literaturii şi artei este să demaşte lipsurile 
societăţii noastre si părţile rele din viată. Pentru ei numai operele care demască 
„partea întunecată a vieţii“ sînt „veridice“, în timp ce, acelea care „preamărese 
partea luminoasă...” nu fac decît să „înfrumusețeze realitatea“ şi. de aceea, sînt 
„false“. Ceea ce ei consideră a fi veridic este tot ceea ce este negativ, înapoiat, 
static şi muribund. Ei nu pot sau nu vor să vadă curentul larg al realităţii socialiste, 
care gilgiie de viaţă, e puternic, viguros şi în continuă înaintare; ei nu pot saw 
nu vor să privescă realitatea socială de pe poziţii revoluţionare şi dialectice, şi 
refuză să vadă în romantismul revoluționar un aspect indispensabil al realismului 
socialist. Ei vor ca scriitorii să se folosească de o metodă mnaturalistă şi să cotro- 
băiască prin toate colţurile spre a descoperi lipsuri şi abuzuri, pentru ca apoi să 
le umfle şi să se ocupe de ele, una cîte una, spre a demobiliza poporul şi a da 
satisfacție duşmanilor, spre a-i demobiliză pe cititori şi a-i face să-şi piardă 
încrederea în revoluţie şi în sistemul socialist. lată ce înțeleg ei prin „a scrie veridic“. 
Acesta este scopul real al „intervenţiei curajoase în viaţă“ pe care o susţin ei. (...) 

Consfătuirea de la Yenan cu privire la artă şi literatură a criticat cu asprime 
aceste puncte de vedere reacționare. Şi totuşi, în anul din urmă sau în anii din 
urmă, stimulat de agitația revizionistă din arena internațională, acest mod de a 
scrie despre părţile rele din viaţă şi-a făcut reapariția (...) 

„__ Există oare lipsuri şi părți întunecate în societatea noastră ? Desigur că există. 
Lipsurile şi părţile întunecate nu numai că există acum. dar vor exista întotdeauna, 
pentru că altminteri istoria n-ar cunoaşte progres. Istoria progresează întotdeauna 
prin contradicții şi lupte, prin depăşirea lipsurilor şi a părţilor întunecate. Cînd 

vechile lipsuri sînt depășite, apar altele noi. În prezent, în țara noastră, sistemul 
exploatării a fost în cea mai mare măsură înlăturat, dar influenţa ideilor vechi 
şi a obiceiurilor vechi stăruie cu încăpăţținare. Nivelul economic şi cultural al 
porului nu a fost încă îndeajuns ridicat. Poporul trebuie încă să sufere şi să 
acă faţă unor greutăţi de necrezut şi de tot felul, spre a-şi putea construi o viaţă 
nouă. Birocratisml, izolarea de mase şi acţionarea împotriva intereselor ei, de către 
unele cadre, se mai manifestă din cînd în cînd. De bună seamă, nu trebuie să 
acoperim aceste aspecte negative şi trăsături întunecate ale vieţii, dar trebuie să 
ne dăm seama că în societatea noastră elementele noi, pozitive şi progresiste, de 
viață sînt predominante şi decisive. Acum, cînd cei 600 de milioane de chinezi sînt 
organizați şi au o conştiinţă socialistă şi un înalt simț al disciplinei, ei constituie 
o forţă îndeajuns de puternică pentru a urni munţii din loc, pentru a zăgăzui 
marea și a schimba faţa universului. Scriitorul sau artistul care-şi iubeşte într-a- 
devăr ţara şi poporul nu poate decit să fie inspirat şi însuflețit de aceasta. Numai 
acei scriitori şi artişti care mai sînt încă legaţi afectiv de clasele decadente refuză 
să recunoască această mare schimbare petrecută în viaţa noastră, precum şi vitali- 
tatea noului. În faţa noilor realităţi în plină creştere, ei nu sînt dispuşi să recu- 
noască altceva decît aspecte întunecate şi lipsuri. Cei ce au tenebrele în propriul 
lor suflet, văd totul într-o lumină întunecată: pentru ei întunericul este singura 
realitate. Aceştia se tem de lumină. iar strălucirea orbitoare a socialismului îi 
stinghereşte nespus de mult. Aceasta este reacția instinctului lor de clasă. Ei pri- 
vesc întotdeauna înapoi şi suspină după trecut. Privind viaţa poporului şi starea 
spirituală din epoca moşierilor şi burgheziei drept o realitate de neschimbat, ei nu 
pot sau nu vor să vadă schimbarea fundamentală ce s-a produs în caracterul şi 
relațiile dintre camenii vremii celei noi. Literatura trebuie să coboare adînc în 
sufletul oamenilor şi nu să simplifice excesiv aspectul lor spiritual. Cu atit mai 
mult acum. cînd vremurile s-au schimbat, şi odată cu ele caracterul omului şi al 
relațiilor dintre oameni, cum ar putea oare literatura să meargă mai departe 
oglindind viaţa în acelaşi fel vechi de odinioară? Vedem apărind în mijlocul 
nostru. unul după altul, oameni cu concepţii colectiviste şi cu un înalt simţ de 
disciplină în viaţă: aceştia sînt eroii vremurilor noi. Dar extremiştii de dreapta 
şi revizioniştii refuză să creadă că în această nouă eră este cu putință să nu 
ai în străfundul sufletului idei individualiste, că există eroi care nu ezită în fața 
unei încercări sau nu şovăie în taină. Pur şi simplu, ei nu cred aceasta. „Pe omul 
care nu se gîndeşte la sine îl nimicesc zeii“; „Noaptea, toate pisicile sint negre“, 
aceste zicale întruchipează filozofia lor. Ei privesc literatura ce oglindeşte reali- 
tatea noii vieți şi noile caractere, ca pe o literatură nerealistă şi „idealizată“. 
Deşi există în mod cît se poate de evident. pretutindeni în jur. multe fenomene 
„noi. ei tot nu izbutesc să le vadă, pentru că sînt în căutarea a ceea ce este vechi. 
Şi, bineînțeles, tot ceea ce este abia înfiripat sau crud nu scapă. desigur, să fie reținut 
de ei. Noi criticăm operele formaliste şi schematice. mai ales pentru că acestea 
nu oferă o imagine viguroasă şi pătrunzătoare a realității eroice a epocii noastre. 
Ele dau o imagine mai mult decît simplistă a vietii. Extremiştii de dreapta și 
revizionistii se situează însă pe o poziţie contrară. Ei nu sînt mulţumiţi pentru 
că astfel de opere literare oglindese mai mult sau mai puţin viaţa cea nouă a 
muncitorilor şi ţăranilor, o viaţă care lor nu le face plăcere. Ei se pling că viaţa 
este „formalistă şi schematică“ şi că masele sînt „dogmatice“. Este limpede, deci. 
că ei nu se împotrivesc tendinței spre formalism şi schematism. ci însăşi vieţii 
noi — sistemului socialist însuşi. Liu SŞao-tan atacă realismul socialist și pretinde 
că un scriitor trebuie să observe şi să redea realitatea nu de pe o poziţie „dina- 
mică“, ci de pe una „statică“. Faptul acesta arată. nici mai mult, nici mai puțin, 
conceptia sa reacționară burgheză. care se teme de schimbările socialiste. 

Noi nu sîntem de acord cu extremiştii de dreapta şi cu revizioniştii. nu numai 
în ce priveşte exagerările cu bună ştiinţă şi neavenite ale lipsurilor şi părților 
întunecate ale vieţii noastre, ci de asemenea şi în privința faptului că, vorbind de 
pe o poziţie individualist-burgheză, ei înfăţişează adesea ceea ce este pozitiv şi activ 
în viaţă. ca pe ceva rău, şi ceea ce este negativ şi pasiv, ca pe ceva bun. Pentru 
ei, colectivizarea agriculturii este rea şi trebuie să i te împotriveşii, în timp ce 
tendința spontană spre capitalism a țăranilor mijlocaşi înstăriți este bună şi merită 
să fie privită cu simpatie; prefacerea ideologică este rea, în timp ce aderarea 
încăpăţinată la ideile burgheze este bună ; faptul de a subordona interesele indivi- 
duale celora ale colectivităţii este rău, în timp ce dezvoltarea individualismului 
este bună ; şi disciplina în muncă este rea, în timp ce liberalismul este bun. În ochii 
lor, toţi acei care muncesc dirz şi loial pentru partid sînt „ratați“ sau „lipsiţi de 

spirit inventiv“, dar cei ce sînt aroganţi şi închipuiţi şi n-au nici un pic de respect 
pentru organizare, sint „puternici“ şi „talentați“. 

Oameni cu poziţii diferite au şi mijloacele de percepţie şi reacţie diferite. (...) 
Ne putem da seama că revizioniştii şi extremiştii de dreapta, deşi susțin demascarea 
laturilor întunecate ale vieţii, se specializează în demascarea numai a aspectelor 
întunecate ale clasei muncitoare şi ale oamenilor muncii şi nu şi a celora ale vieţii 
moşierilor şi capitaliştilor. Ei dispreţuiesc şi se împotrivesc oglindirii noilor figuri 
de eroi, dar aceasta este valabil numai pentru eroii cu un spirit nou, colectivist. În 
ce priveşte însă pe „eroii“ individualişti burghezi, ei nu găsesc îndeajuns de multe 
laude. 

Literatura noastră trebuie să demaşte abuzurile. Pentru că există o parte lumi- 
noasă şi una întunecoasă în viaţă, literatura trebuie s-o preamărească pe prima și 
s-o demaşte pe a doua, să ilustreze lupta dintre aceste două. Ea nu trebuie să ne 
dea o imagine unilaterală a vieţii. Orice semn de înapoiere şi pasivitate — ca de 
pildă birocratismul —, care ar putea pune piedici în calea progresului societăţii, 
trebuie să facă obiectul criticii şi demascării lui. Operele noastre literare trebuie 
să fie o armă pentru combaterea tuturor manifestărilor negative, o armă de critică 
şi autocritică. Sîntem împotriva teoriei lipsei de conflict. Problema care se pune este : 
ce poziţie adoptăm şi ce ţel urmărim. atunci cînd demascăm ceva sau cînd aducem 
critici. Scriitorii noştri trebuie să adopte poziţia cuvenită, să poată desluşi între 
ceea ce este just şi ce este greşit, şi să facă deosebirea clară între ceea ce este 
luminos şi ceea ce este întunecos. Nu trebuie să încercăm să includem totul fără 
discriminare, sau să ne lăsăm pradă desfătării morbide la vederea greutăților de 
care ne lovim, sau să exagerăm laturile întunecoase şi să trecem cu vederea pe 
cele luminoase, dîndu-i astfel cititorului o imagine ciuntită a vieţii şi făcîndu-l 
astfel să-şi piardă speranţa. Scriitorii noştri trebuie să oglindească în operele lor 
contradicţiile şi greutăţile întîmpinate în viaţă, lipsurile şi greşelile; de bună 
seamă putem să arătăm şi eșecurile şi lipsurile, dar în aşa fel încît să sporim 
curajul şi încrederea poporului în învingerea dificultăţilor, pentru a nu-l aduce 
la defetism sau descurajare. Întrucît noi avem deplină încredere în realitate, litera- 
tura noastră este totdeauna optimistă. Aceasta este, în problema de a scrie despre 
laturile întunecate ale vieţii, diferența ce există între noi şi extremiştii de dreapta 
şi revizionişti. 

Atît Howard Fast în străinătate, cît şi Fen Sueh-fen în China au situat veri- 
dicul artistic în opoziţie cu justeţea liniei politice, ca şi cînd scriitorului i-ar fi cu 
neputinţă să realizeze veridicul în artă, dacă se situează pe o poziţie politică justă. 
După ce Fast s-a ridicat împotriva partidului, el a anunţat că pe viitor „nu va mai 
putea să scrie în termeni juști“. El cere dreptul de a face greşeli politice. La rîndul 
său. Fen Sueh-fen le atrage atenţia scriitorilor, în primul rînd, să nu se preocupe 
dacă scriu just sau greşit din punct de vedere politic. Cin Ciao-van, care susţine 
revizuirea principiilor realismului socialist, este şi mai abil. El spune că dacă le 
cerem scriitorilor să aibă în minte spiritul şi aspiraţiile socialismului, <aceasta în- 
seamnă că realitatea obiectivă nu merită o atenţie desăvirşită şi că ceea ce este 
mai important, este un anumit „spirit socialist“, rigid şi abstract, şi aspiraţiile din 
capul scriitorului. Cînd este necesar, trebuie să subordonăm realitatea obiectivă pre- 
zentă acesteia abstracte, acestui lucru subiectiv şi rigid. Rezultatul va fi probabil 
o îndepărtare a literaturii de la realitatea obiectivă, sau literatura va deveni mai 
degrabă un purtător de cuvînt al unor anumite precepte politice» (Realismul — o 
cale largă). Potrivit spuselor lui Cin Ciao-yan, „realitatea obiectivă“ apare ca 
incompatibilă cu „spiritul socialist“ al scriitorului şi cu aspiraţiile sale, iar prima 
trebuie accentuată „în mod absolut“, în timp ce cel din urmă numai „în mod relativ”. 
Pentru el, tocmai spiritul socialist este cel ce duce la formalism şi schematism şi 
nimiceşte veridicul în literatură. El urăşte şi dispreţuieşte acest spirit. Ce plăcut ar 
fi să te lipseşti de acest lucru „rigid, abstract şi subiectiv“! Atunci scriitorul ar 
putea „vorbi din inimă“ și să scrie despre „teme care-l mişcă în cel mai înalt 
grad“. Desigur, scriitorii trebuie şi pot să scrie numai despre „teme care-i mişcă 
în cel mai înalt grad“; dar care sînt acestea? Cum se face că atît de multe eve- 

nimente şi fenomene noi socialiste ce se petrec în sînul poporului nu izbutesc să 
trezească în cît de mică măsură interesul dv., pe cîtă vreme experienţele unui 
intelectual individualist într-o colectivitate revoluţionară vă mişcă atit de pro- 
fund, încît aveţi insomnii? Un scriitor trebuie să fie candid şi sincer și să-şi ex- 
prime gindurile în forma cea mai limpede şi cea mai cinstită. Un scriitor care 
adoptă în mod real această poziţie, alături de popor, nu-şi va ascunde părerile. 
Dar în ochii extremiştilor de dreapta şi ai revizioniştilor, un scriitor care vor- 
beşte în sprijinul partidului comunist, al poporului şi al socialismului, „nu vor- 
beşte din inimă“. Cu alte cuvinte, dacă atacă partidul comunist, poporul şi 
socialismul, vorbeşte veridic. Nici ei înşişi nu îndrăznesc totuşi să spună pe faţă 
„ce au pe suflet“. Aşa se explică faptul că tot ceea ce pot face este să palavră- 
gească în termeni vagi şi să facă fiecare pas „cu multă stinjeneală, după ce 
adulmecă în stînga şi în dreapta“. lată, la drept vorbind, un portret reușit al 
acelora care în inima lor nutresc răul. 

Cum trebuie să privim problema libertăţii scrisului? În ţara noastră, lite- 
ratura, arta şi ştiinţa se bucură de o libertate deplină. Politica „să lăsăm sute de 
flori să înflorească, o sută de curente de gindire să se înfrunte“ este o chezășie 
de seamă a acestei libertăţi. Ţara noastră dispune de cele mai favorabile condiţii 
de editare a operelor literare şi a celorlalte cărți. În conformitate cu constituţia 
noastră, statul îngrădeşte sau interzice numai acele publicaţii care sînt împotriva 
poporului, a partidului comunist şi a socialismului, deoarece aceste publicaţii 
sînt dăunătoare intereselor fundamentale ale poporului. Numai că extremiştii de 
dreapta vor să aibă libertatea să publice tocmai astfel de opere. 

Noi vrem o literatură socialistă şi nu una burgheză ; noi vrem ca literatura 
să slujească maselor de oameni ai muncii şi nu unei minorităţi, „unei supraclase“. 
Faptul acesta, de bună seamă, restringe libertatea scriitorilor burghezi, a extre- 
miştilor de dreapta şi revizioniştilor. Ei nu-şi pot trimbița ideile lor reacționare 
burgheze şi nu pot scrie liber împotriva partidului, a poporului şi a socialismului, 
pentru că astfel de opere sînt condamnabile, iar masele sînt împotriva lor. Dar 
scriitorii clasei muncitoare şi acei ce vor să-i slujească pe oamenii muncii se bucură 
de o libertate sporită, nelimitată. 

Concepţia lor socialistă şi devotamentul lor nobil față de cauza socialis- 
mului şi a oamenilor muncii dau putinţă scriitorilor noştri să se scuture de con- 
cepția burgheză individualistă despre lume şi să statornicească strînse legături 
cu poporul, ale cărui lupte şi a cărui viaţă le prilejuiesc un izvor nesecat de 
materiale pentru scris. Aceasta este adevărata libertate a scrisului. Un scriitor nu 
se simte liber atunci cînd este încătuşat de individualismul burghez şi cînd nu 
este familiarizat cu viaţa oamenilor muncii. El poate să scrie numai despre sine 
însuși sau despre o mînă de indivizi din preajma sa, şi de aceea libertatea îi este 
limitată. Numai atunci cînd face un tot unitar cu epoca şi cu poporul său, scrii- 
torul va realiza o libertate adevărată şi nețărmurită. 


(.) Scriitorul trebuie să se bucure de o totală libertate în ce priveşte ale- 
gerea temei, a formei de prezentare şi stilului artistic. Noi sprijinim scrierile 
despre muncitori. ţărani şi soldaţi, dar faptul acesta nu înseamnă ca scriitorii să 
nu scrie şi pe alte teme, potrivit cu propria lor experienţă, cu calificarea lor spe- 
cială şi cu ceea ce îi interesează. Noi susţinem că realismul socialist este cea mai 
bună metodă pentru scriitori. Şi nici nu putem decit să susţinem acest lucru şi 
să-i încurajăm pe scriitori să-şi desăvirşească cunoaşterea marxism-leninismului, 
să-şi consolideze legăturile cu oamenii muncii, astfel ca ideile socialiste să devină 
o parte vie pentru ei. Realismul socialist îşi poate afla expresia numai prin ceea ce se 
scrie în prezent ; scriitorii nu pot nădăjdui să-l găsească de-a gata. În ce pri- 
veşte stilul artistic, noi încurajăm varietatea şi originalitatea. (...) 

Lupta dintre linia proletară şi cea burgheză în literatura şi arta noastră 
poate fi depistată încă de multă vreme. Aceasta este o luptă între două tendinţe 


în literatură. Linia literaturii proletare a trecut printr-o perioadă de tinereţe şi 
s-au săvirşit greşeli dogmatice, sectare şi de alt fel. 

(...) Greşelile dogmatice e nevoie să fie depăşite, dar, la ora actuală, un pe- 
ricol mai mare stă în revizionism. Revizionismul este o oglindire a tendinţelor 
burgheze în rîndurile clasei muncitoare. Caracteristica revizionismului este aceea 
că, sub un steag marxist, el se împotriveşte marxismului şi conducerii partidului, 
sub pretextul că se opune „dogmatismului şi sectarismului“. Principala substanţă 
a liniei revizioniste este negarea ţelului nobil al literaturii şi artei. care trebuie 
să-i slujească pe oamenii muncii şi obiectivul revoluţiei politice ; negarea caracte- 
rului de clasă al literaturii şi artei în societatea împărțită în clase; negarea sau 
falsificarea tradiţiilor naţionale culturale; negarea necesității prefacerii ideo- 
logice a scriitorilor, negarea rolului conducător al partidului în creaţia literară. (...) 

Dacă tendinţa revizionistă ar fi cîştigat teren. ea ar fi împins literatura şi 
arta noastră spre capitalism şi ar fi creat o ruptură în rîndurile muncitorilor noştri 
pe tărîm cultural. De aceea, continuiînd să depăşim dogmatismul, trebuie să fim 
cu o atenţie deosebită spre a ne împotrivi. revizionismului. Numai astfel literatura 
noastră socialistă poate progresa şi rîndurile scriitorilor noştri să rămînă unite. 

DUMITRU SOLOMON 


Drama cu temă patriotică 


O creaţie dramatică (sau literară, în general) în care se răsfringe un sector 
din activitatea de construire a socialismului este o creaţie patriotică. E un adevăr 
axiomatic asupra căruia nu trebuie să insistăm. Dar în prezentul articol nu avem 
în vedere dramaturgia cu caracter patriotic implicit, ci acea parte a dramatur- 
giei în care întreaga substanță tematico-ideologică are un caracter patriotic 
explicit, în care exaltarea sentimentului patriotic se face direct, nemediat. 

Dacă n-am fi convinşi că sinonimia este totdeauna aproximativă şi că pro- 
blema delicată a nuanţei poate stirni aprigi dispute, am numi drama cu caracter 
patriotic, dramă eroică. Dar pentru că totuşi această denumire solicită expli- 
caţii şi delimitări suplimentare, o evităm reţinînd-o numai pentru întregirea no- 
țiunii în cauză. 

Aşadar, drama cu temă patriotică (explicită) constituie o specie aparte în 
dramaturgia naţională. 


Şi, din păcate, ea există deocamdată doar sub formă de specie, nu pentru 
că ar lipsi exemplarele, ci pentru că nu s-au creat încă marile piese, pentru că nu 
putem spune şi noi: avem o Tragedie optimistă sau avem o Liubov Iarovaia. Desi- 
gur, situaţia nu este dezastruoasă. Premise şi posibilităţi sînt nelimitate. Experienţe 
s-au făcut. Reuşite sau nu, tot fructuoase rămîn, căci greşelile, dialectic vorbind, ne 
servesc învăţăminte ca şi succesele. Este momentul să pretindem dramaturgiei 
noastre (nu de pe poziţiile criticii, dar de pe cele ale spectatorului) piesa remar- 
cabilă care să rămînă peste vreme ca un document artistic, emoţionant oricînd, al 
zilelor noastre, aşa cum sint amintiiele piese ale revoluţiei socialiste. 


Refuzăm să acceptăm ideea, vehiculată de unii autori, că pentru a scrie des- 
pre o anumită perioadă a contemporaneităţii este necesară detașarea în timp, cuce- 
rirea aşa-zisei superiorităţi obiective. Nu este adevărat că pentru a fixa în imagini 
ceea ce se întimplă azi, trebuie să se scurgă ani de zile, perioadă care să ne asigure 
perspectiva. Operele revoluţiei nu se scriu „la rece“, cu cartea de istorie alături. 
Ni se va răspunde poate: dar Război şi pace ? dar Danton? dar Petru 1? în faţa 
-exemplelor ne închinăm cu venerație. Trebuie să acceptăm totuşi că un Tolstoi, 
trăind în epoca invaziei lui Napoleon în Rusia, ar fi scris tot el Război și pace 
şi n-ar fi lăsat ca epopeea despre războiul din 1812 să fie creată de cine ştie ce urmaş, 
care ar fi avut „avantajul“ detaşării în timp. La exemplele ce ni s-ar fi putut da. 
răspundem cu alte exemple: Pe Donul liniștit, Pămînt desfelenit, Aşa s-a călit 
oţelul, Tinăra gardă, Furtuna şi, evident, piesele. Acestea s-au scris chiar în procesul 

desfăşurării evenimentelor istorisite sau imediat după aceea, dar şi-au cucerit o 
durabilitate incontestabilă, au rămas. 

O piesă cu caracter patriotic are nevoie de căldura prezentului, trebuie 
să închidă un circuit cît mai scurt: de la oamenii contemporaneităţii la eroii pie- 
sei şi de aici din nou la contemporani. Cu cît publicul din sală va fi mai aproape: 
nu numai sufletește, dar şi temporal, de personajele de pe scenă, cu atit osmoza 
dintre scenă şi sală se va realiza mai profund, cu atit mesajul dramaturgului se va 
transmite mai autentic și mai cald în conștiința spectatorilor. Oricit ar părea de: 
paradoxal, tocmai această contemporaneitate a piesei îi asigură și perenitatea. 
Numai la o piesă în care s-au recunoscut contemporanii, vor vibra şi generațiile- 
viitoare, căci piesa a trecut examenul autenticităţii şi a căpătat încrederea pro- 
priilor ei eroi. 

Avem, aşadar, nevoie de piese patriotice contemporane în care construc-- 
torii socialismului să se recunoască, în care marile evenimente revoluționare din viața. 
poporului să se reflecte cu propria lor căldură, nu cu cea artificială, adăugată 
de vreun autor tardiv, pasionat al documentelor istorice. 

Trăim o epocă profund dramatică datorită caracterului ei revoluţionar, o epocă 
în care, prin eliberarea marilor mase şi prin cucerirea tuturor valorilor materiale: 
şi spirituale, aparținind odinioară exploatatorilor, noțiunea de patriotism s-a îmbo- 
găţit, a primit noi valenţe şi, în sfîrşit, a devenit mai autentică. Patriotism înseamnă. 
astăzi mai mult decît însemna înainte, fiindcă înglobează acum tot ce ţine de fiinţa. 
naţională a poporului nostru, de cuceririle sale revoluţionare. 

Dramaturgia patriotică devine aşadar nu o revendicare, ci o necesitate organică, 
obiectivă, a epocii socialiste. 

Dar există, bineînţeles, o serie de cerințe minime destinate să asigure acestui. 
fel de piese nu numai specificitatea, dar şi un plafon calitativ necesar. E vorba, în 
primul rînd, de a fi subliniat, adus în prim plan, caracterul istoric al evenimentelor- 
sau al personalităţilor întruchipate. Se poate oricînd scrie o piesă a cărei acțiune- 
să se petreacă în timpul celui de al doilea război mondial, în timpul eliberării, al 
actului de la 25 August 1944, fără ca piesa, în structura ei, să fie o reflectare a acestor- 
evenimente, un document istoric. Esenţial este ca aceste momente să constituie centrul 
piesei (nu în înţelesul spaţial, ci al importanței ce li se acordă) şi ca spectatorul sau 
cititorul să fie pătruns de greutatea lor istorică. Apoi, în legătură cu exaltarea sen- 
timentului patriotic, e drept, aceasta se face într-un mod direct, nemijlocit, ceea ce- 
nu coincide însă, sau nu trebuie să coincidă, cu facilitatea, cu grandilocvenţa, 
cu emfaza sterilă. Caracterul patriotic se desprinde cu uşurinţă dintr-o acţiune bine: 
dirijată, dintr-un personaj puternic conturat, dar se transformă într-o penibilă lecție- 
etică, fals educativă, cînd, în lipsa acestor mijloace proprii artei, se încearcă stimu- 
larea simțămintelor patriotice pe calea frazeologiei lozincarde, a efectelor teatrale- 
zgomotoase, inconsistente. E adevărat: O cauză eroică cere un cuvînt eroic, cum pe- 
bună dreptate arăta Gorki. Dar marele scriitor nu înțelegea prin cuvintul „eroic“ 
verbalism, sonoritate goală, nici nu acorda termenului „cuvînt“ înţelesul de unitate- 
lexicală. Cuvîntul eroic însemna modalitate artistică eroică, adică (pentru că 
se referea la dramaturgie) însăşi piesa cu caracter eroic, ca expresie a realităţii noi, 
revoluționare, Limbajul lozincard, impersonal (care e luat de unii autori drept cel 
mai adecvat unui subiect istoric), e combătut de Gorki indirect, prin cerința pe care- 
o proclamă, ca limbajul fiecărui personaj să fie absolut caracteristic şi cît se poate 
de expresiv și, direct, prin repulsia ce i-o trezește acea larmă de cuvinte incolore, 
legate între ele la întîmplare. Am insistat mai mult asupra acestui aspect, fiindcă ni 
se pare că aici sălășluieşte şi pericolul cel mai serios care ameninţă dramaturgia de 

acest gen: înlocuirea acţiunii eroice prin vorbărie „eroică“, substituirea dramatis- 
mului interior (atît de generos oferit uneori de realitatea însăşi) prin teatralism 
(în sensul său reprobabil) și printr-o încrucișare, mai mult sau mai puţin specta- 
culoasă, de replici-șablon, calchiaie după Delavrancea, Schiller, Hugo sau, mai rău, 
după manualele de istorie ori după cronicile de ziar. 

Şi pentru că atîta vehemenţă ne obligă la o cît de sumară exemplificare, ne 
conformăm, recurgînd la o piesă care, absolut întîmplător, ne dă apă la moară. E 
vorba de Ecaterina Teodoroiu de Nicolae Tăutu. 

Ecaterina Teodoroiu oferea, ca personalitate istorică, suficient material pentru 
o creaţie teatrală viguroasă. Nicolae Tăutu a fost fascinat însă de strălucirea exte- 
rioară a actului eroic şi, în afara unor scene perfect dramatice (cum este aceea în 
care Cătălina îşi salvează compania din mîinile nemților), piesa se sprijină (dacă 
se poate vorbi de un sprijin real) pe o desfășurare de replici în care, e adevărat, se 
exaltă patriotismul. Dar ele nu pot acoperi singure necesităţile şi potenţele drama- 
tice ale unei piese cu caracter istorico-naţional. Cînd Ecaterina Teodoroiu (sau 
Cătălina) vine la comandamentul unităţii pentru a lupta împotriva nemților, se 
recomandă patetic: „Sînt gorjancă. Pentru o gorjancă nu-i lucru cu neputinţă să 
mori pentru pămîntul tău... Să mori ca să nu suferi ruşinea, înjosirea... disprețul... 
Moartea ţine un minut, ruşinea o viaţă întreagă... şi mai departe“. Frumoase cuvinte ! 
Te aștepți ca, după rostirea lor, autorul să treacă la acţiune, să atace frontal esenţa. 
Şi trece. Atacă... Dar, pe parcurs, atacul îşi pierde din elan şi din toate zgomotele 
luptei, ajungem, la un moment dat, să auzim doar sunetul goarnelor. Cătălina e luată 
prizonieră împreună cu întreaga companie. Sub paza nemților, are o discuție intimă 
cu sublocotenentul Pănoiu, logodnicul ei. Discuţia porneşte de la dragostea lor şi... 

„Cătălina: Am fost copil. Acum mi se pare că-s bătrină ca vremea. Port în 
mine toată suferința acestui popor tînăr, dar îmbătrinit de timpuriu sub furtunile care 
l-au bîntuit. Ce ciudat se răsfrînge în fiecare om viaţa neamului său. Şi totuși nu 
ne lăsăm copleșiți, luptăm mai departe, pînă la capăt. Nu, nu vreau să mor. Aş vrea 
ca' dragostea noastră să fie veşnică şi neschimbătoare ca şi cerul deasupra Paringu- 
lui... Numai aşa se va împlini. Nu vreau să mor, n-am luptat încă deajuns. Mai am 
gloanţe. Şi dacă totuşi, prin voia domnmui sau a diavolului, vom pieri, cei ce vor 
veni după noi, vor ridica din cenușă, pe temeliile străbunilor, o țară nouă, mindră, 
demnă, puternică“. Dramaturgul parcă dinadins se străduie să risipească emoția 
comunicării directe, printr-o dezlănţuire de efecte de fanfară. Încercarea de a sugera 
oarecare complexitate eroinei principale eşuează lesne, căci ea se rezumă în a-i atribui 
Cătălinei o trăsătură deloc semnificativă şi deloc interesantă : „Cătălina : „.Vă spun 
numai dumneavoastră : sînt tare friguroasă. Dobre: Friguroasă ? Nu te cred. Eşti 
ca o flacără. Cătălina : Pe dinăuntru, domnule colonel, dar pe dinafară dirdii, pe 
cuvîntul meu... Să nu spuneţi nimănui, că mi-e rușine...“ 

Și Caragiale a speculat această ruşine falsă, dar a făcut-o cu vădite intenţii 
de a genera comicul. La Tăutu, faptul că eroina e friguroasă şi ruşinoasă nu adaugă 
nimic esenţial caracterului ei, dimpotrivă, creează impresia penibilă de înjghebare 
ad-hoc a unei „complexităţi“ caracterologice, cu conștiința existenţei schematismului 
şi cu dorinţa vizibilă de a-l deghiza. 

Am făcut un popas îndelung cu această piesă, pentru că ni se pare că ea con- 
centrează, printre calităţi, şi multe din defectele unor piese istorice cu caracter 
patriotic. 

3 

Între piesele istorice, avînd însă un plus de actualitate, se numără la noi (deo- 

camdată pe degetele unei singure mîini) şi acelea care evocă lupta Partidului Comu- 

nist în ilegalitate. Meritul de a fi deschis drumul în această direcţie aparţine lui 
Aurel Baranga şi Nicolae Moraru, care au scris în colaborare, Pentru fericirea poporu- 
lui. Dificultăţile pionieratului sînt enorme. o ştim cu toţii. Cuplul Baranga-Moraru 
a învins (fireşte nu pe deplin) aceste dificultăţi, reuşind să dea o piesă în orice caz 
reprezentabilă şi, s-ar putea spune, reprezentativă. La nivelul acestei piese nu putem 
însă rămîne. Există dramaturgi talentaţi (şi printre vîrstnici şi printre tineri) care 
pot şi trebuie să meargă mai departe, dezvoltînd experienţa dobîndită. Marile mişcări 
muncitorești de la Lupeni, Griviţa, Petroşani, grevele locale şi greva generală din 1929, 
lupta antifascistă şi antirăzboinică legată de activitatea Partidului Comunist în ilega- 
litate, faimoasele procese înscenate de guvernele burghezo-moşierești conducătorilor 
partidului, munca organizatorică şi instructiv-educativă din închisori şi, mai ales, de 
la Doftana, moartea eroică a unora dintre cei mai buni fii ai clasei muncitoare, toate 
acestea sînt surse inepuizabile pentru dramaturgia noastră. Și nu surse oarecare, ci 
cele mai încărcate de dramatism, lăsînd autorilor talentaţi doar rolul de a re-crea 
artistic momentele semnificative din istoria luptei muncitoreşti de la noi. 


Ceva, destul de puţin, tot s-a făcut. Aproape simultan cu apariţia în „Gazeta 
literară” a excelentei scene a lui Al. Mirodan: Cineva trebuie să moară, un 
patetic poem dramatic închinat eroismului simplu al ucenicului Vasile Roaită (ur- 
mată, se pare, destul de aproape de o piesă despre utecişti), Teatrul C.F.R.-Giuleşti a 
pus în scenă piesa lui Liviu Bratoloveanu Zile de februarie, dedicată de asemenea 
grevei din 16 februarie 1955, a muncitorilor de la Griviţa. Zile de februarie se înscrie, 
indiscutabil, printre realizările dramaturgiei noastre noi. Valoarea piesei nu stă atît în 
fixarea unor personaje memorabile sau a unui conflict zguduitor, cît în reconstituirea 
atmosferei acelor zile de februarie 1955 cînd, în plină criză a sistemului capitalist, 
după aplicarea tragicelor curbe de sacrificiu, clasa muncitoare, avînd în frunte pe 
comunişti, se organizează pentru a da o ripostă fermă clasei conducătoare. Zile de 
februarie vrea să fie drama evoluţiei de la pasivitate la clarificare şi jertfă 
eroică a muncitorului Gheorghe Marin. Acesta face parte dintre muncitorii care 
credeau sincer în posibilitatea unei conviețuiri paşnice cu exploatatorii. Nu ia parte 
la greve, nu protestează cînd i se dă salariul redus considerabil, nu face nici un fel 
de politică şi totuşi e lovit de exploatare în aceeași măsură cu toţi tovarășii lui de 
muncă, Soţia îi moare de o boală de plămiîni. din cauza mizeriei şi a muncii peste 
puteri ; el este arestat de siguranță și apoi concediat. Toate acestea, precum şi 
influenţa comuniştilor, îl conving că expectativa nu este decit o formă de laşitate, 
că ea nu-i asigură nici liniştea, nici bunăstarea. Şi piesa se termină cu moartea eroică 
a lui Gheorghe Marin pe baricadele Griviței, în dimineaţa zilei de 16 februarie 1933. 
Afirmăm că Zile de februarie vrea să fie drama lui Gheorghe Marin. Separăm intenţia 
de realizare pentru că, totuși, Liviu Bratoloveanu n-a izbutit să creeze un personaj 
de teatru. Istoria (termenul nu e arbitrar, căci desfăşurarea acţiunii are mai curînd 
o traiectorie epică decit una dramatică) lui Gheorghe Marin rămîne istoria multor 
muncitori din acea perioadă. Caracterul său de prototip este pregnant şi convingător, 
dar caracterul său, caracterul care e numai al său, lipseşte sau, mai precis, se 
dizolvă în generalitate. În schimb, este autentic redată atmosfera generală, revolta 
care pluteşte în aer, care se simte în rostirea nervoasă a unor replici, în gesturile 
muncitorilor, în fermitatea cu care rezistă torturilor siguranţei, în tot ce înconjoară 
(mai ales înconjoară) personajele piesei. 

Ultimul tablou, acel al asediului în curtea atelierelor, este cu adevărat reuşit. 
Oamenii se mișcă, trăiesc emoția acestei mari încercări a lor, în sfîrşit, trăiesc, 
ceea ce e foarte important. 

Dramaturgul vădeşte serioase aptitudini de a realiza scene de masă, şi acest 
lucru, chiar izolat, înseamnă o realizare. Totuşi, totuşi... Din cauza destinului insu- 

ficient reflectat în dialog şi previzibil al personajului principal (oricît de indul- 
genţi ne-am arăta, alte personaje înafara mulţimii n-am găsit), avem im- 
presia unui lucru nefinisat. 

Reţinem deocamdată, cu nădejde, evocarea atmosferei şi mișcarea mulţimii. 
Dar tema Griviței nu este nici pe departe epuizată. 


> 


Un alt sector al dramaturgiei cu temă patriotică este acela care cuprinde piesele 
dedicate războiului antifascist şi eliberării. Şi aici s-a realizat „ceva“, inadmisibil 
de puţin însă. Folosind degetele aceleiaşi mîini, putem adăuga celor amintite mai sus : 
Ultimul mesaj de Laurenţiu Fulga, Arcul de triumf de Aurel Baranga şi Prăbușirea 
de Alexandru Şahighian. Unghiurile de proiecţie sînt diferite, momentul culminant 
însă, în general, coincide. Ultimul mesaj este şi unul dintre cele mai bune mesaje ale 
dramaturgiei noi cu caracter patriotic şi, fireşte, nu şi... ultimul mesaj bun. Ne amin- 
tim (deși piesa, nu ştim de ce, nu se mai joacă de mult) că Fulga reușise o admi- 
rabilă performanţă a concentrării, distribuind în numai trei acte principalele momente 
ale războiului, înfrîngerea dezastruoasă de la Stalingrad a armatei germane, ofensiva 
sovietică de la Iaşi, armistițiul şi întoarcerea armelor împotriva hitlerismului, erois- 
mul armatei romîne în luptele din munţii Tatra pentru eliberarea Cehoslovaciei. Noi 
am transcris epic şi rezumativ ceea ce Laurenţiu Fulga a realizat dramatic. Con- 
flictul e dens şi perpetuu, cu un crescendo accentuat, deznodămîntul, deşi nu e neaștep- 
tat, este exploziv şi încărcat de tensiune, personajele (cel puţin Zarandu. Bogdan. Ru- 
deanu şi doctorul) sint particularizate, în ciuda faptului că uniforma militară, frontul 
şi... lipsa de experiență — pe vremea aceea — a dramaturgului le-ar fi putut fără nici 
un efort uniformiza şi schematiza. Limpezirile care se petrec în conştiinţa căpitanului 
Zarandu, caracter cinstit şi demn, îşi fac loc anevoie printre regulamente militare, 
printre noţiuni confuze dar înrădăcinate prin asimilare îndelungă : „datorie“, „război 
sfint“, „patrie“, „neam“ etc. Fondul cinstit triumfă deplin abia cînd Zarandu îşi dă 
seama că acei care vînturaseră aceste noţiuni erau, în realitate, niște trădători şi 
nişte criminali de rînd. Un alt merit neîndoielnic al dramaturgului este acela de a 
fi realizat, printr-o admirabilă surprindere a reacţiilor oamenilor simpli (ţăranii 
în uniforme soldăţeşti), în timpul încercuirii de la Stalingrad (actul I), atmosfera de 
groază, de panică şi dezgust ce domnea în rîndurile armatei romineşti, tirită, fără 
nici o perspectivă, într-o acţiune suicidă pe pămîntul sovietic. Foamea, frigul, lipsa 
oricărei speranţe de întoarcere, conştiinţa inutilității războiului creează în actul I, 
care ni se pare şi cel mai bun, un tablou tragic şi răscolitor al depresiunii armatei 
sub zidurile Stalingradului. 

Realizarea tabloului de masă, din actul I, ne aduce în memorie (reținînd pro- 
porţia) cele mai bune piese sovietice, în care, pentru prima oară, mulţimea nu mai 
are un rol decorativ, ci unul de protagonist (Tragedia optimistă de Vişnevski, dar mai 
ales Trenul blindat al lui Vsevolod Ivanov). O precizare : prezența maselor în scenă 
nu este o condiţie sine qua non a dramaturgiei cu temă patriotică. O piesă de acest 
gen poate avea, la urma urmei, doar două sau -trei personaje. Esenţial este ca din 
acţiunea şi din dialogurile acestor două sau trei personaje să se deducă, să se simtă 
prezenţa şi acțiunea maselor. Este cazul Arcului de triumf, al lui Aurel Baranga, şi 
al Prăbuşirii, de Al. Şahighian. Arcul de triumf este o piesă în care asistăm nu atit 
la o împletire de destine, cît la o convergenţă a lor spre un punct final (care coincide 
cu finalul piesei) şi anume : eliberarea. Destinele nu se încrucişează, interdependența 
lor e mai puţin marcată, dar există o forţă irezistibilă şi ireversibilă care îi împinge, 
cu voia sau fără vo'a lor, către punctul final despre care vorbeam. Arcul de triumf 

e mai degrabă o piesă de „perspectivă“, în sensul că între ridicarea primei şi cobo- 
rîrea ultimei cortine nu are loc definitivarea conflictului, ci se sugerează continui- 
tatea lui dincolo de ceea ce se petrece pe scenă. În soarta personajelor nu se întîmplă 
în faţa noastră nici o schimbare radicală. Matei Zapan, trădătorul abject, nu 
este demascat (pentru celelalte personaje, nu pentru public). Explicaţia cu soţia lui 
nu are loc. Reacţionarii nu sînt încă net deosebiți de adevărații luptători antifascişti. 
Nici cei de la siguranță nu sînt prinşi. Conflictul rămîne, aşadar, deschis. Abia 
în viitor se va întîmpla ceva. Eliberarea se înfăţişează astfel nu atît ca un 
sfîrşit (deşi în piesă, spaţial. compozițional, aşa se prezintă), ci ca un început. 

În Prăbuşirea lui Al. Şahighian, în schimb, unghiul de vedere este complet 
răsturnat. Odată cu eliberarea, cu instaurarea unui guvern democrat şi odată cu 
sfîrşitul piesei, se sfirşeşte totul (totul în ceea ce priveşte personajele principale 
ale piesei). Andrei Bălteanu, moşierul şi politicianul reacţionar, moare, zdrobit mora- 
liceşte de prăbușirea lumii sale. Adrian, fiul său, care ar fi putut să trăiască și să 
continue lupta alături de comuniști, este pus de autor să-şi ia viaţa, fără o motivare 
serioasă (cel puţin pentru un tînăr care cunoștea de acum greutățile și pericolele 
activităţii sale). Supravieţuitori : Rhea şi Anca, fiica lui Bălteanu şi, respectiv, logod- 
nica lui Adrian, care n-au stat totuşi în centrul piesei. În afară de sinuciderea lui 
Adrian, toate celelalte observaţii trebuie înţelese ca simple constatări și nu ca 
reproșuri. Așadar, perspectivele pot varia, fără ca înţelesul fundamental, sensul 
istoric, să fie denaturat. 

Iniţial, invocasem aceste două piese pentru a exemplifica faptul că prezenţa 
mulţimii poate fi sugerată, dedusă, chiar cînd nu apare nemijlocit pe scenă. Într-ade- 
văr, atît în Arcul de triumf, cît şi în Prăbușirea, acțiunea maselor este simțită pe 
scenă, fie prin activitatea comuniştilor, cei mai autorizaţi şi fideli mandatari ai 
poporului, fie prin consecințele acestei acţiuni asupra principalelor personaje ale 
piesei. (Mai ales în Prăbuşirea, unde răsturnarea de către forţele patriotice a guver- 
nului Rădescu provoacă şi moartea bătrinului Bălteanu.) 

Desigur piesele citate nu sînt modele. Ultimul mesaj are şi goluri în carac- 
terizarea (sau autocaracterizarea) personajelor. Un singur exemplu. Zarandu, aflind 
că soţia sa, pe care totuşi o iubea, a fugit cu un ofiţer neamţ, nu găseşte altceva 
mai bun de făcut decit să exclame aproape impasibil: „A fugit cu el? Ce josnic“. 
E ca şi cum s-ar fi aşteptat la aceasta. Și imediat găseşte şi o explicaţie ...sociolo- 
gistă : „...Ruxandra... fata colonelului Rudeanu...“* Oare la atît se poate reduce 
reacția unui soţ înşelat şi părăsit, fie chiar şi de către... fata colonelului Rudeanu ? 

În Arcul de triumf, Valeria Zapan, după ce a schimbat abia cîteva replici cu 
o necunoscută refugiată în casa ei din pricina alarmei, îi și dezvăluie că fiul ei a 
fost luat împreună cu alţi 15 oameni, predat gestapoului şi ucis. Acestea sînt dureri 
intime, adinci, care nu se destăinuie primului venit. 

În Prăbușirea, cum arătam și mai sus, sinuciderea lui Adrian, în afară de 
şocul produs asupra tatălui, surorii, logodnicii și, poate, asupra unora dintre spec- 
tatori, nu are nici un rost. E adevărat, faptul că tatăl său o denunţă pe Anca eo 
lovitură pentru tînăr. Dar un om care a luptat alături de comunişti, care crede în 
victoria comuniștilor, nu poate fi doborît de o asemenea faptă, nu-și poate pierde 
orice nădejde în viitor, în asemenea măsură încît să recurgă la gestul laș al sinu- 
ciderii. Dovada cea mai bună a inutilităţii şi inexplicabilităţii actului său este că 
Anca scapă de urmărire. 

Desigur, aceste neajunsuri parţiale și, oricum, neesenţiale nu grevează asupra 
valorilor luate în ansamblu şi putem afirma, fără teama de a greşi, că drumul pe 
care s-a pornit este cel bun. Și totuși, peste un an se împlinesc 15 ani de la 25 
August 1944 şi încă nu s-a scris marea piesă a eliberării, acea „capodoperă necu- 
noscută“ pe care — în plan mai larg — o revendica Paul Georgescu într-un articol. 


> 
r 


În sfîrşit, o ultimă categorie a dramaturgiei cu caracter patriotic este aceea a 
pieselor închinate ostaşilor armatei populare, apărătorii patriei noastre. Pe 
acest pămînt împărățeşte în voie, neconcurat, Nicolae Tăutu. Lui i se datoresc sin- 
gurele două piese reprezentate şi publicate: Furtuni de primăvară şi Zbor de noapte. 
Furtuni de primăvară, prima în ordine cronologică, este şi cea mai bună. Patrio- 
tismul dirz al fruntaşului Tudor I. Tudor, abnegaţia şi devotamentul său, dra- 
gostea sa înșşelată amarnic, inteligența şi intransigența cu care răspunde dușma- 
nului în mîna căruia se află, moartea sa vitejească, toate îl transformă într-un erou 
care trăieşte realmente pe scenă și rămîne întipărit în conștiința spectatorului. 

În Zbor de noapte însă, încercînd o alternativă mai interiorizată, cu implicaţii 
psihologice, dramaturgul aterizează niţel forțat, ca să folosim limbajul aviatorilor, 
eroii săi. Cu Victor Mareş, personajul principal, nu se întimplă de fapt nimic în- 
semnat şi decisiv. Încercarea spionului Pompiliu de a-l atrage de partea lui 
eșuează de la început. lar înfumurarea temporară a lui Mareş, la modul cum e 
tratată, nu merită să stea în centrul unei piese. De fapt, în ciuda încercării de 
a realiza şi un conflict interior, toate problemele şi dificultăţile se rezolvă în afara 
personajului principal. Spionul este demascat fără el şi nici măcar în prezenţa lui. 
Ruptura de soţie este rezolvată de asemenea fără el, de către locţiitorul politic al 
unităţii şi de către însăși soţia. Chiar şi îngîmfarea lui e învinsă tot în afară, 
de către aceiași. Așa fel încît omul care, cum se afirmă, este un încrezut, se dove- 
dește în fond un abulic, un derutat, un individ slab de înger şi nimic mai mult. 
Substanţă prea diluată pentru o piesă. Cît despre spion, acesta e complet neserios. 
Un spion care-și dezvăluie în fața unei întregi familii (familia Boboc) planurile 
de a fugi peste graniţă, nu e mai mult decit un sinucigaș. Singurele personaje reali- 
zate ni se par Wanda și Maria, care trăiesc într-adevăr o dramă. Maria, aceea a 
pierderii şi regăsirii unei iubiri ; Wanda, a pierderii unei iubiri şi a propriei regăsiri. 

3 


Am trecut în revistă mai tot ce s-a scris la noi în domeniul dramaturgiei 
cu temă patriotică şi, inevitabil, am constatat că s-a scris foarte puţin, necrezut 
de puţin. Şi nu numai atît. Aproape toate piesele citate au un grad mai mic sau 
mai mare de ocazionalitate, Sînt scrise fie la 25 de ani de la greva din februarie 
1955, fie la 10 ani de la eliberare, fie cu prilejul zilei aviaţiei etc. Bineînţeles, 
nu faptul în sine e inacceptabil, cît o anumită grabă care se face evidentă în 
cele mai multe dintre piesele luate în discuţie. E şi normal. Cînd te grăbeşti să 
nu pierzi o aniversare, să ţi se joace mai repede (eventual înainte de ziua fes- 
tivă) piesa, nu poţi să nu expediezi substanţa artistică, gituind-o nemilos în cine 
ştie ce şabloane uscate. Piesa mare pe care o aşteptăm (referirea e plurală) n-o vedem 
numai ca pe o lucrare de circumstanţă cu ocazia vreunei sărbători, ci ca pe o sin- 
teză dramatică a epocii noastre. O sinteză artistică (presupunînd deci selecţie şi par- 

ticularizare) în care să-l recunoaştem, în sfîrşit, pe omul contemporan. E 
absurd să pretindem ca marea piesă așteptată să fie şi „piesa perfectă“, Spre perfec- 
țiune se tinde (cel puţin în artă). Dar această tendinţă trebuie încurajată şi cultivată 
în artist, trebuie aplaudată, acolo unde transpare, şi invocată, mereu invocată, acolo 
unde lipseşte. Şi avem, indiscutabil, cel puţin trei condiţii principale pentru a realiza 
drama patriotică : 

1. Experienţa acumulată, cu reuşitele şi eșecurile dobiîndite, cu încercările 
îndrăzneţe şi cu neajunsurile inerente. O dramaturgie puternică nu se edifică pe 
un teren gol și nici capodopera nu ţîşneşte din neant. Ceea ce s-a creat pînă 
acum este nu numai folositor, dar chiar vital pentru ceea ce urmează să se 
creeze. Valorile noi se ivesc în aceeaşi măsură din negarea şi din preluarea vechi- 
lor valori. (E o lege a dialecticii, proprie nu numai artei, ci întregului univers). 

2. Exemplul unei dramaturgii fără egal, care a consfințit pe scenă cea mai 
mare revoluţie socială: dramaturgia sovietică (Tragedia optimistă, Trenul blin- 
dat, Liubov larovaia şi altele). 

Aici exemplul este multiplu. Dramaturgia sovietică oferă un model de promp- 
titudine istorică, de durabilitate istorică, de inalterabilă forţă emoţională. Fără 
aceste caracteristici funciare, nu ne-ar mai entuziasma astăzi Tragedia optimistă. 

3. Condiţiile noi, revoluţionare, din ţara noastră, care constituie un izvor ine- 
puizabil de dramatism. 

De existenţa unor dramaturgi talentaţi şi a unor actori asemenea, care să-i 
joace, nu se mai îndoiește nimeni. Mappa. .gheeğopatriotică trebuie să fie scrisă | 


VALORI REALIST-SOCIALISTE ÎN DRAMĂ 


DUMITRU MICU 


Teatrul lui Aurel Baranga 


Intrişă, eroi, semnificaţii 


Am parcurs din nou opera dramatică a lui Aurel Baranga, cu intenţia de a-i 
descifra unele note caracteristice generale, constante. Asemenea note există, şi oricît 
de departe s-ar afla dramaturgul de azi — unul din cei mai de seamă pe care fi 
avem — de debutantul de acum peste zece ani ?, ceva comun între Baranga din Bal la 
Făgădău şi cel din Reţeta fericirii se poate descoperi. 

Urmărind un obiectiv cît se poate de concret: sprijinirea luptei partidului pentru 
victoria B.P.D. în alegerile din 1946, comedia Bal la Făgădău (neinclusă în volumul 
Teatru) e o piesă ocazională, uşoară, fără pretenţii literare, o piesă ce recurge, în 
scopul ridiculizării partidelor reacționare, la procedee facile, ca îngroșarea peste 
orice limită a grotescului situaţiilor, caricarea extremă a personajelor. Nu se poate 
totuşi contesta acestei farse o anumită vervă şi vioiciune a dialogului, o abilitate în 
dezvoltarea intrigii, un anumit pitoresc, calităţi ce — la cu totul alt nivel de realizare 
— vor intra în definiţia specificului permanent al creaţiei lui Aurel Baranga. E de 
asemenea neîndoios că piesa Bal la Făgădău şi-a atins într-o apreciabilă măsură 
scopul pentru care a fost scrisă — acela de a demasca anumite practici frecvente în 
mediile burgheze politicianiste de pe vremuri. Deferiţi justiţiei ca dositori de măr- 
furi, Nae Matache-Giît, vicepreşedintele unei organizaţii de circumscripție a P.N.Ţ.- 
Maniu, şi Gogu Flaimuc, preşedintele unei organizaţii brătieniste, amindoi candidaţi 
în alegeri, îşi dau demisia din funcţiile respective, spre a nu-şi compromite, dragă 
doamne, partidele, trecînd însă numaidecit, automat, unul în postul celuilalt. Nea 
Nicolae Sfetcu, preşedintele „circei“ maniste, prins şi el cu tilhării, semnează în presa 
reacționară o declaraţie, dictată de gazetarul Nelu Patulea, în care afirmă, cu o 
stringenţă logică demnă de raționamentele doctrinarilor de tristă memorie ai partide- 
lor „istorice“, că nici el, nici Matache-Git şi Flaimuc nu s-au făcut vinovaţi de vreo 
infracţiune, povestea cu mărfurile ascunse fiind „cea mai odioasă şi mai profundă 
înscenare“, întrucît, „Întii... nu s-a găsit nici un fel de marfă. Al doilea... marfa 
găsită nici nu era a lor... Şi al treilea... marfa era adunată pentru a fi împărţită ne- 
voiaşilor“. i 

Cu o tehnică incomparabil superioară, dramaturgul avea să abordeze, cîțiva ani 
după Bal la Făgădău, pentru a doua oară, o temă electorală în comedia într-un act 


1 Aurel Baranga s-a făcut cunoscut ca publicist şi poet încă înainte de ultimul război. 
Teatru, nu ştiu să fi scris însă înainte de eliberare. 

Bulevardul împăcării, în care, printr-o paradoxală invertire a intereselor, ministrul 
venit într-un oraş de provincie să asigure reuşita candidaţilor guvernamentali în ale- 
gerile comunale, ajunge să sprijine candidatura şefului local al opoziţiei, care nu 
voieşte însă în ruptul capului să devină „alesul naţiunii“. În cele din urmă, cei doi 
politicieni doritori să renunţe la mandatul pe care aparent îl solicită cu vehemenţă, 
purced la înfiinţarea unui nou partid politic, „independent“, de pe urma acţiunilor 
căruia să profite amîndoi mai gras decît dacă ar deveni deputaţi guvernamentali. 

Comediile Bal la Făgădău şi Bulevardul împăcării denotă inventivitatea auto- 
rului, virtutea lui de a construi situaţii dramatice. Virtute pe care creaţiile majore 
ale lui Aurel Baranga o vor confirma. Crearea unor piese antrenante, cu o acţiune 
dinamică, captivantă, a unor piese bine construite, cu alte cuvinte, constituie o preo- 
cupare statornică, mărturisită public, a dramaturgului. Într-un interviu recent, drama- 
turgul protestează împotriva tendinței unor cronicari literari de a desconsidera con- 
strucţia dramatică a pieselor de teatru. „Mi-a fost dat — mărturiseşte A. Baranga — de 
nenumărate ori să citesc : piesa X a dramaturgului Y e admirabilă, plină de poezie, 
adincă (vorba lui jupîn Dumitrache, „e scris adînc“), dar nu e deloc construită”. 
Aceasia — consideră scriitorul — e ca şi cum ai zice despre o clădire : „casa e admi- 
rabilă, minunată, inspirată şi originală. Are un singur defect: se dărimă peste loca- 
tari“. („Gazeta literară“, nr. 16 din 17.1V.1958). În practica propriei creaţii, Aurel 
Baranga caută să construiască numai piese închegate, susținute printr-o acţiune 
strinsă, atrăgătoare. Oricite obiecţii de altă natură ar suscita o piesă sau alta, toate 
scrierile dramaturgului, fără excepţie. se caracterizează prin noutatea îndrăzneață a 
tematicii, ascuţimea şi, adesea, modul inedit, original de dezvăluire a conflictului, şi 
mai cu seamă prin interesanta, imprevizibila dezvoltare a subiectului. Bineînţeles, 
asemenea însuşiri, considerate în sine, nu inseamnă nimic ; ele îşi găsesc raţiunea 
de a fi, numai întrucît servesc exprimării mai pline a conţinutului ideologic al unei 
piese, transmiterii unui mesaj. În general, acţiunea ingenios organizată a pieselor lui 
A. Baranga îndeplineşte tocmai rolul de reliefare a unor sensuri etice şi soc'al-politice 
înalte, de argumentare artistică, prin mijlocirea unor expresive scene de viaţă, a 
unor mari idei contemporane. 

Să ne gindim la Jarbă rea, prima creaţie dramatică remarcabilă a autorului. 
Imbrăţișînd o temă contemporană din cele mai importante, piesa este una din primele 
care, acum aproape zece ani, aducea pe scenă oameni noi ai zilelor noastre, înfăţi- 
şîndu-i în luptă împotriva dușmanilor socialismului. Subiectul piesei conţine o seamă 
de elemente în stare de a constitui o intrigă vie, chiar palpitantă : infidelităţi conju- 
gale, nesinceritate faţă de un prieten, folosirea, de către o femeie descompusă moral, 
a dragostei în scopul unei acţiuni de sabotaj. Acţiunea piesei fură atenţia spectato- 
rului, o subjugă. Dramaturgul nu şi-a propus însă, evident, să-și impresioneze facil 
spectatorii, să-i uimească doar, punindu-le în faţă întîmplări extraordinare. larbă rea 
urmăreşte un scop social-educativ, abordind o temă specifică vremii noastre, o temă 
politică, tema participării intelectualităţii la construirea bazelor socialismului în 
condiţiile unei înverșşunate lupte de clasă. Diversele mijloace prin care dramaturgul 
complică acţiunea, aţiţind astfel curiozitatea spectatorilor, tind să releve pe această 
cale perfidia dușmanului de clasă, rafinamentul procedeelor sale, să trezească în 
spectatori hotărîrea de întărire a vigilenţei. 

Obiectivul social-educativ pe care şi-l propune piesa este însă atins doar parţial, 
datorită unor deficienţe de ordin artistic ce afectează veridicitatea unor momente din 
piesă. Însuşi autorul admite, într-un interviu acordat unui redactor al „Gazetei lite- 
rare“ în urmă cu doi ani (numărul din 7.VI[.1956), că intervenţia activistului de partid 
Sofronie pentru limpezirea conflictului devenit foarte încurcat în actul IL constituie 
o soluţie lesnicioasă, comodă, imprimînd acţiunii o notă de artificialitate. In loc să-şi 
bată capul eroii centrali, spre a da de urma dușmanului, care se află printre ei, apare 

Scenă din „larbă rea“. De la stînga la dreapta: Mihai Popescu (Andrei Birlea), Gh. Timică (Pavel 
Zaharescu), Radu Beligan (Victor Dumitrescu), Nataşa Alexandra (Aneta Zaharescu) — Teatrul 
Naţional ‚I. L. Caragiale“ 


Sofronie — „deus ex machina“ — ca un iluminat, îndrumîndu-i pe ceilalți eroi 
numaidecit pe calea cea bună. Din această pricină, ancheta din actul III, oricît de 
atractivă ar fi ea în sine, lasă impresia unei bateri pe loc : cititorul ghicise dinainte 
că „iarba rea“ este Ioana Marin, nemaifiind necesară atita insistență pentru dove- 
direa acestui fapt. 

Lipsa de veridicitate a unor momente din piesă se explică, cred, mai cu seamă 
prin anumite defecte de constituţie a caracterelor. E necesar ca un erou să fie clar 
conturat, să aibă o fizionomie morală definită, pentru ca acțiunile lui să pară vero- 
simile. Povestită sumar, acțiunea piesei larbă rea este cît se poate de interesantă și 
just orientată. Abia cînd începem să raportăm iniriga la caracterele personajelor 
(și nu putem să n-o facem), constatăm slăbiciuni în mecanismul desfăşurării ei. 

Lăsînd laoparte faptul că unele personaje (cuplul Zaharescu-„scriitorul“ 
Dumitrescu) nu sînt deloc indispensabile rezolvării conflictului, observ, mai întîi, 
imprecizia caracterului lui Andrei Biîrlea. În piesă, eroul se manifestă, încă din 
primul act, nu numai ca un mare chimist, un creator în specialitatea sa, dar şi ca 
un om care participă cu toată însufleţirea la munca sa concretă, pusă în slujba 
construirii socialismului. Cu cît entuziasm vorbeşte el, de îndată ce apare pe 
scenă, despre muncitorii de la Reşiţa, despre noua lor atitudine față de muncă! 
În actul II, Birlea rosteşte însă vorbe pline de cinism cu privire la idealurile etice, 
zicînd că „omul gîndeşte principii... dar consumă calorii“, că „omul e un animal 
ticălos“. Ce rosturi sufleteşti determină zelul creator al profesorului Birlea, dacă 
el nutrește asemenea concepții? Poate, scepticismul său e doar o stare de moment. 
Era însă de datoria dramaturgului să motiveze contradicţia, fie şi efemeră, între 
chimistul patriot înflăcărat şi „gînditorul“ pesimist (care e şi un soţ infidel), să 
releve temeiurile biruinţei primului asupra celui din urmă. 

. Foarte contradictorie este şi Ioana Marin. Prea bine. E necesar să se dezvă- 
luie însă, dramatic, factorul de ordin moral care face posibilă nu numai coexis- 
tența dar chiar întrepătrunderea, conexiunea organică, a unor laturi de caracter 
divergente. Personal, nu pot pricepe cum e posibil ca loana să vorbească atît de 
inspirat, într-o scenă din primul act, despre frumuseţea profesiei de chimist („De 
ce crezi că noi nu sintem la fel de fermecaţi de profesiunea noastră ? Numai că 
noi nu mai căutăm piatra filozofală pentru ea însăşi”), despre mulțumirea pe care 
o dă „conştiinţa asta simplă că îndeplinim o misiune...“, pentru ca în scena ime- 
diat următoare să se comporte ca o femeiușcă ţifnoasă, iar în actul III să rostească 
vorbe în care musteşte o ură josnică împotriva oamenilor ce-și făuresc o viaţă mai 
bună. Repet: pot exista fiinţe ca Ioana, dar spectatorul voiește să afle tocmai 
ce le face să fie astfel. 

În concepţia piesei, personajul cel mai luminos ar trebui să fie Irina Birlea. 
soţia și colaboratoarea lui Andrei Birlea, în care dramaturgul şi-a propus să repre- 
zinte femeia-flacără, intelectuala comunistă. dedicată integral, cu fremătătoare 
pasiune, activităţii sale creatoare, cauzei socialismului. Ea este aceea care dinami- 
zează colectivul de chimişti condus de Andrei. ea ţine ridicat moralul soţului său, 
insuflindu-i încredere în izbinda acţiunii întreprinse. dojenindu-l cînd el are mani- 
festări de orgoliu sau cînd se lasă pradă deznădejdii. Mă întreb însă, convins că 
şi spectatorii îşi vor fi pus aceeaşi întrebare: de ce Irina Birlea, personajul cel 
mai înaintat din piesă, trebuie să fie atit de rigidă, uricioasă şi de o pudoare sus- 
pectă (o uşoară mîngiiere a soțului o face să roșească). 

Examinarea de aproape a eroilor din larbă rea arată că dramaturgul a fost 
prea puţin solicitat de aspectul adînc uman al conduitei acestora şi, în consecinţă, 
n-a reuşit să creeze caractere memorabile — fapt ce nu rămîne fără repercusiuni 
asupra desfăşurării intrigii. Piesa lui Aurel Baranga îşi are însă însemnătatea ei 
incontestabilă în istoria dramaturgiei noastre contemporane, ca una care a pornit, 
printre primele, la defrişarea unui teren încă neexplorat, deosebit de fertil. Iarbă 
rea îşi propunea să descifreze noul existent în mediile intelectuale, într-un mo- 
ment cînd acesta se afla încă într-o fază incipientă, embrionară. Prin aceasta se 
şi explică, în bună măsură, schematismul eroilor, carența vieţii lor sufleteşti. În 
cursul înaintării spre socialism, noul s-a dezvoltat, a luat amploare. Oameni ca 
Irina Bîrlea şi Marin Marin există astăzi pretutindeni în ţara noastră. Firesc ar fi 
fost ca dramaturgul să-i aducă pe scenă, îmbogăţind literatura noastră cu eroi 
pozitivi de seama celor din larbă rea, dar mai vii, mai bogaţi sufletește decit 
aceştia. Din păcate, acest fenomen nu s-a produs. În ultima sa piesă, Rețeta feri- 
cirii, scriitorul a preferat să înfăţişeze intelectuali cu o mentalitate aparţinînd 
mai degrabă vechii societăţi. Înainte de aceasta, Aurel Baranga ne-a dat însă cîteva 
piese ce ridică probleme din cele mai interesante. 

Așa bunăoară, Recolta de aur (Într-o noapte de vară). Această piesă schiţează 
şi ea, original, cursul dezvoltării unui conflict caracteristic vieţii din zilele noastre, 
conflict generat de contradicţia (mai precis : aparenta contradicţie) de interese între 
doi membri ai aceleiași familii intrate în gospodăria agricolă colectivă. Stirnit şi spe- 
culat de duşmanul de clasă, un asemenea conflict dobindește implicaţii social-politice 
profunde. deznodămîntul lui echivalind cu un răspuns pe care-l dă viața unor acute 
probleme contemporane. 

Ca în piesa precedentă, există și în Recolta de aur elemente suficiente pentru 
închegarea unei acțiuni cuceritoare. Absența unei preocupări a dramaturgului 
pentru sondarea psihologiei ţăranilor, ca şi insuficienta sa familiarizare cu pro- 
blemele concrete ale construirii socialismului la sate, determină însă și în această 
piesă o seamă de slăbiciuni. Chiaburii (Posteucă, Galvan, Ciupici. Ţurcanu) în- 
cearcă și sînt pe cale de a reuşi să-l ațîțe pe Mihai, ginerele președintelui gospo- 

«lăriei colective, Iacob Istrati, împotriva socrului său şi a gospodăriei. O asemenra 
manevră dovedeşte abilitatea dușmanului de clasă, iar dejucarea ei de către ţăranii 
muncitori, în frunte cu comuniştii, este de natură să reliefeze într-un chip intere- 
sant superioritatea noului din viaţa satului de azi, invincibilitatea lui. Chiaburii 
se demască însă în piesă singuri, răpind eroilor înaintați posibilitatea de a-și 
valorifica însuşirile. E deajuns să intre Iacob Istrati în cîrciuma lui Posteucă şi 
“să adreseze chiaburilor adunaţi acolo cîteva cuvinte aparent prietenoase, pentru 
ca aceia să-și dea pe faţă legăturile cu Mihai, adică să se vire orbește în capcana 
pe care preşedintele colectivei le-o întinde. Aceasta în actul II. În al treilea act, ei 
dau foc hambarului şi înfig cuțitul în paznicul Ţiţuică, procedind atit de gro- 
solan încît sînt identificați numaidecit ca făptaşi ai crimei şi incendiului, oricit 
primele aparențe ar fi un argument în sprijinul afirmației lor că nu sînt vinovaţi, 
aruncînd bănuiala asupra lui Mihai. Falsitatea caracterelor, datorată sărăcirii 
acestora de substanța lor omenească, atrage după sine, în Recolta de aur, o intrigă 
greoaie, în ciuda punctului de pornire interesant. 

Cu totul alta e situaţia în Pentru fericirea poporului, piesă scrisă în colabo- 
rare cu N. Moraru. Construcţia solidă, axată pe o acţiune impresionantă. deşi fără 
întorsături, cu elemente de senzaţional, se bizuie, desigur, pe interesul special trezit 
de chipurile eroilor pozitivi — unele din cele mai cuceritoare ce s-au creat pînă 
astăzi în literatura noastră. Umanitatea lui Mihai, Mircea şi Sanda Buznea, a celor- 
lalţi comunişti, a Mariei Buznea, se revelează în episoade a căror construire nu im- 
plică atit inventivitate cît o cunoaștere îndeaproape a caracterelor de comuniști şi 
a mecanismului muncii de partid ilegale. Buznea, tatăl, fiul şi fiica ni se înfăţişează 
mai întîi în sînul familiei, trezindu-ne simpatia şi admiraţia prin maturitatea cu 
„care gîndesc problemele contemporane şi prin luciditatea cu care privesc anumite 
fenomene politico-sociale ce ameninţă direct siguranța vieţii lor, liniştea casei. Ei 
îndeplinesc munca de partid cu înflăcărare, cu o participare deplină a tuturor 
facultăţilor şi talentelor lor, patetic și în acelaşi timp cu modestie, fără nici o 
emfază, cu simplitate, calm și naturalețe. Mircea povesteşte ca despre un fapt nor- 
mal despre bătaia încasată de la nişte derbedei legionari, iar tatăl său toastează 
pentru această primă bătaie, adăugind că „o să vină și altele“. Mihai și Mircea Buz- 
nea, mai apoi şi Sanda, se avîntă în luptă avind deplina conştiinţă a primejdiilor 
cărora se expun, arătîndu-se gata să rabde. de nu se va putea altfel, cele mai în- 
grozitoare chinuri din partea duşmanilor clasei muncitoare. În faţa călăilor, ei se 
comportă cu o demnitate în care se expri- 
mă toată forţa morală izvorită din con- Scend, din „Pentru fericirea poporului“ — Tea- 
ştiinţa slujirii unei cauze mărețe. Nici trul Naţional „I. L. Caragiale“ 
schingiuirile, nici teroarea morală nu-i pot 
îndupleca pe cei doi Buznea să şoptească 
un cuvînt măcar, de care să se slujească 
duşmanul. Oricît i-ar sfirteca inima ţipe- 
tele copilului său torturat într-o încăpere 
„apropiată, Mihai rămîne dirz. neclintit în 
hotărîrea de a nu recunoaşte nimic din 
ceea ce omul siguranței, Gheorghian, îi 
cere să recunoască, şi de a nu destăinui 
nimic din ceea ce ştie. Refuzînd să vor- 
bească, Mircea este ucis în beciurile sigu- 
ranței. Aceeaşi atitudine comunistă o .va 
adopta Mihai Buznea la proces. Împreună 
«cu tovarăşii săi, el transformă boxa în- 
tr-o tribună a acuzării, de la care se ros- 


teşte sentința de condamnare fără apela judecătorilor aserviţi claselor stăpîni-— 
toare şi întregii orinduiri clădite pe exploatarea omului de către om. Cu mijloace: 
sobre, fără patetism, fără nimic convenţional, piesa Pentru fericirea poporului plăs- 
muieşte o expresivă, neuitată imagine a eroismului comunist, 

Aurel Baranga reia tema legată de lupta partidului în ilegalitate, în Arcul de- 
triumf, piesă ce-şi propune să înfăţişeze lupta comuniștilor în momentul istoric 
al prăbuşirii fascismului în Romînia, sub loviturile nimicitoare date de armata: 
sovietică. Piesa continuă, în definitiv, acţiunea din Pentru fericirea poporului, ară-- 
tînd cum viața adevereşte previziunea lui Mircea Buznea, care, din boxă, anunța 
inevitabila surpare a lumii capitaliste, zicînd : „...dacă războiul împotriva Uniunii: 
Sovietice va fi dezlănţuit, sîntem încredințaţi că victoria nu va fi a imperialiştilor.... 
Lupta şi cauza noastră, a comuniştilor, este dreaptă. Noi vom învinge !“ 

Intriga piesei Arcul de triumf e mai complicată, mai bogată în surprize, în: 
situaţii imprevizibile, decît cea din Pentru fericirea poporului și, din păcate, nelip-- 
sită de unele elemente melodramatice. Piesa conţine numeroase scene impresionante,. 
ce dezvăluie spectatorului condiţiile neînchipuit de grele în care comuniștii aveau 
de dus lupta, în timpul războiului, împotriva unui duşman rafinat. Întregul curs- 
al acţiunii e astfel conceput de dramaturg, încît prin el să se plăsmuiască imaginea 
dramaticei încleştări între forțele social-istorice antagoniste aflate în ultima fază: 
a luptei lor pe viaţă şi pe moarte. Acţiunea însă — am mai spus-o — nu poate fi 
judecată independent de celelalte elemente constitutive ale lucrării. Numai atunci: 
găsim că e logică evoluţia confliciului unei opere, acţiunea ei, cînd diversele împre- 
jurări în care apar eroii izbutesc să scoată în lumină caractere verosimile, în con- 
cordanţă cu adevărul vieţii, cînd raporturile de forță dintre eroi reflectă fidel ra- 
porturile reale dintre forţele sociale pe care aceștia le reprezintă. Or, în Arcul de- 
triumf, personajele pozitive active nu sînt înfăţişate cu toată veridicitatea. Perso- 
najul menit, în primul rînd, să exprime prin conduita sa mesajul piesei, Magda.. 
nu întrupează cu îndestulare însuşirile unui adevărat activist de partid şi, în con- 
secință, nu izbuteşte să ilustreze prin conduita ei, rolul pe care P. C. R. l-a jucat în 
desfăşurarea evenimentelor premergătoare actului de la 23 August. Instructoare a: 
(Comitetului Central, Magda nu este înfăţişată în piesă luînd vreo iniţiativă, con-- 
ducînd organizarea vreunei acțiuni ofensive antifasciste; ea nu face decit să îm-- 
piedice înfăptuirea unor măsuri pe care le crede doar greşite, necugetate, cînd, îm 
realitate, sînt direct duşmănoase, măsuri inițiate de soțul ei, Matei Zapan, devenit 
agent de siguranţă, camuflat sub titlul de activist al partidului. Eroi remarcabili: 
există în Arcul de triumf. Unul din ei este bătrinul anticar Mayer Bayer, ce şi-a: 
pierdut fiii în toiul prigoanelor rasiale și care, știindu-se nepregătit pentru lupta: 
activă, e fericit de a-i putea ajuta pe comunişti oferindu-le locuinţa sa pentru în- 
truniri. Dar Mayer Bayer, al cărui umor înțelept ne urmăreşte mult timp după 
vizionarea piesei, nu joacă un rol hotăritor în evoluţia evenimentelor din piesă.. 
Alţi comuniști, între care Oprişan e cel mai reliefat, sînt prezentaţi de asemenea 
în roluri secundare, episodice. În schimb, e zugrăvit cît se poate de veridic Ciolac, 
comandantul siguranţei locale, în caracterul căruia se îmbină viclenia și cruzimea, 
rafinamentul perversiunii şi o brutalitate de bestie. Realizarea acestui personaj e- 
o izbîndă a scriitorului. Păcat însă că acestui personaj infernal nu i se opun în 
piesă eroi pozitivi de o inteligenţă superioară, activi, dinamici, în care să recu- 
noaştem forța ireductibilă a clasei muncitoare, a partidului. 

Depărtarea, fie şi numai parţială, de adevăr în ceea ce priveşte prezentarea 
rolului comuniştilor, sărăcirea conținutului activităţii antifasciste a partidului nu 
pot să nu altereze într-o măsură simţitoare logica desfășurării acţiunii. Schema 
subiectului piesei Arcul de triumf este, evident, iscusit construită, cursul acţiunii; 
principale e orientat într-un sens autorizat de adevărul faptelor petrecute în pe— 

wioada la care se referă piesa. Folosind tiparul aceleiași fabulaţii, dramaturgul ar 
îi putut crea, cred, o imagine integral veridică a luptei de clasă în preajma elibe- 
xării, dacă, urmărind şi osîndind mișelia lui Matei Zapan, s-ar fi preocupat înainte 
„le orice de activitatea comuniştilor, dacă ar fi înfăţişat-o pe aceasta în conformi- 
tate cu adevărul istoric. În acest caz, şi conduita unui personaj ca Valeria Zapan 
„ar fi putut dobiîndi o motivare plauzibilă. Aşa cum apare în piesă, și Maria Zapan 
e mult prea contradictorie, scindată. De unde în primul act se dovedeşte deajuns 
„de puţin conştientă, dacă nu chiar lipsită de conștiință politică, în actele III şi IV 
ea ajunge să-şi expună viața pentru a sprijini o anumită âcţiune a partidului. Cinil 
:s-a produs şi cum s-a produs o prefacere atît de profundă în conştiinţa acestei femei? 
Pentru a da răspuns întrebării, dramaturgul ar fi trebuit să zugrăvească acţiu- 
uile comuniştilor, inclusiv acţiunea de atragere într-un front larg de luptă anti- 
fascistă, a tuturor elementelor cinstite. Neaprofundarea caracterelor activiştilor de 
partid şi a muncii acestora face ca anumite momente din piesă să nu se susţină, 
părînd introduse numai din dorința de a se crea complicaţii palpitante în dezvol- 
tarea intrigii. Un astfel de moment e acela în care Maria Zapan, aflind că fiul său, 
pe care-l crezuse comunist, e de fapt o slugă odioasă a siguranței, moare subit în 
«cancelaria lui Ciolac. > 

Urmările negative ale înclinaţiei dramaturgului de a rupe uneori preocupa- 
rea pentru o intrigă atrăgătoare de preocuparea pentru definirea unor caractere 
şi afirmarea convingătoare artistic a unei concepţii înaintate de viață se vădesc 
din plin în Refeta fericirii. Ca întotdeauna, Aurel Baranga atacă și în această 
piesă, cu îndrăzneală, o latură a unei probleme de viaţă, ce poate deveni, în anu- 
mite împrejurări, deosebit de acută și dificilă de rezolvat — problema fericirii 
intime în condiţiile socialismului. Marin Vuia, director de întreprindere, alunecă 
pe panta degenerării morale, devenind îngimfat, deprinzindu-se să-și tiranizeze 
subalternii, comportîndu-se cu soția ca un stăpîn de odinioară cu o slugă, terori- 
zind-o și înșelind-o. Un asemenea fenomen poate genera, desigur, în permanenţă 

dramatism, prilejuind, de pildă, confruntarea unor concepţii etice, a unor atitu- 
dini în problema vieţii personale. Dramaturgul lasă însă, în general, neexploatate 
asemenea posibilităţi. Înfăţişînd diverse manifestări ce produc dovada materială a 
infidelităţii lui Marin Vuia, dar trecînd uşor peste procesele de conștiință asociate 
normal actelor de orice natură pe care le săvirşeşte un om deprins să gîndească (aso- 
ciate inevitabil unei comportări ca aceea a personajului în discuţie), piesa reuşeşte 
să ţină, prin intriga ei antrenantă, într-o continuă tensiune atenţia spectatorului 
dornic să afle ce se va întîmpla mai departe, fără a izbuti implicit să definească 
drama protagonistului. Ce reprezintă pentru acesta Eliza, soția lui, şi ce repre- 
zintă amanta, Ina ? Care din ele îi deschide perspectiva unei fericiri mai trainice,. 
unei îmbogăţiri a vieţii sufleteşti? O alegere implică manifestarea unei atitudini 
în faţa vieţii. Ce atitudine morală traduce alegerea făcută de Vuia? Personajul 
e înfățișat ca un om îmbătat de iluzia că funcţia de răspundere ce i-a fost înere-- 
dințată îi dă dreptul să se considere un ins excepţional, ieșit din comun, căruia» 
îi este permis orice, chiar conduita despotică, chiar imoralitatea. Una din slăbi- 
ciunile secrete ale lui Marin Vuia e plăcerea de a fi adulat. Ina i-o cunoaşte și i-os 
cultivă. Ea joacă așadar în viaţa eroului rolul femeii fatale. Marin Vuia e însă, îm 
intenţia autorului, un om cu un fond moral sănătos, şi piesa tinde să urmărească 
tocmai biruința acestuia. Dar cum ? În ultimul act, eroul își dă seama de rătă-- 
cirea lui funestă şi, pocăit, se întoarce la soţie. Formal, această soluţie este, evident, 
cea mai corespunzătoare din punct de vedere etic. Pe noi nu ne satisface însă 
rezolvarea formală a unei probleme. Întorcîndu-se la Eliza, Marin nu-l convinge pe 
spectator că numai alături de o femeie ca aceasta e posibilă adevărata dragoste, 
fericirea reală, că Eliza merită să fie preferată. În tot cuprinsul piesei, Eliza Vuia 
apare ca o fiinţă ştearsă, placidă, fără nimic fermecător în ea. Ca soţie, ea mani- 
festă o supuşenie ce merge pînă la umilinţă. Căutînd să fie bărbatului său pe plac- 
(ceea ce nu reuşeşte), renunță la orice demnitate, rabdă toate jignirile, îşi mestecă 
lăuntric durerea de a se vedea abandonată, sau se destăinuie, penibil, prietenelor. 
Ce era pe cale să piardă eroul, depărtîndu-se de Eliza, şi ce regăsește el revenind 
la ea? Piesa nu răspunde. În general, -conduitei detestabile a lui Marin Vuia nu i 
se opune în Refeta fericirii o forţă pozitivă. Eroi ca scriitorul Alexandru, ca 
Aurora, cărora le este proprie o mentalitate relativ mai înaintată, nu joacă nici 
un fel de rol în readucerea prietenului lor pe o cale sănătoasă. Nici birocratismul 
şi manifestările tiranice, nici abaterile de ordin moral ale lui Vuia nu primesc vreo- 
ripostă, fapt ce aruncă o umbră asupra ambianţei în care trăiește personajul, asu- 
pra societăţii noastre, în definitiv. Dezmeticirea lui Marin Vuia nu este rezultatul 
unei confruntări a conduitei sale cu principiile de viaţă după care se călăuzesc- 
oamenii înaintați ai vremii noastre. Este opera hazardului. Soţul infidel descoperă 
că este înşelat, la rîndul său, de amantă, are cu aceasta o explicaţie violentă, după 
care dispare pentru o noapte, pentru a se întoarce a doua zi în sînul familiei,. 
doritor să înceapă o — vagă — viață nouă. 

Complicînd inutil intriga piesei, dramaturgul introduce în Rețeta fericirii 
un episod secundar, în care un profesor e împins la sinucidere de intrigile tică- 
loase ale colegilor săi. Episodul ridică probleme de viaţă cu totul altele decît cele- 
implicate de evoluţia acţiunii principale, necontribuind prin nimic la rezolvarea 
conflictului situat pe prim-plan, mergînd alături de acesta, introducînd în piesă 
elemente de melodramă, a căror prezență acuză concesia făcută de scriitor gus- 
tului unui anumit public mic-burghez, ahtiat de senzațional. Dar nu e numai 
aceasta. Oricare ar fi fost intenţiile autorului, episodul e astfel construit încît, îm 
cuprinsul său, apare ca și cum ar fi caracteristic vieţii în societatea noastră, ur- 
fenomen ce contrazice direct natura acesteia, reprezentind o prelungire a unor 
fenomene proprii lumii capitaliste. Nu e, desigur. exclus ca, undeva, să se țeasă înz 

jurul unui om perfect onest o reţea de calomnii, încercîndu-se pe această cale dis- 
trugerea lui. Dar asemenea manifestări nu se produc, în viața noastră, fără o 
ripostă zdrobitoare. Nu astfel se petrece în Rețeta fericirii, unde năpăstuitul pro- 
fesor Andrei nu găseşte nicăieri înțelegere, nerămînîndu-i altceva de făcut decit 
să-şi pună capăt zilelor. De ce aceasta ? Rezultatul acestei goane după efecte de 
senzaţie duce, în pofida tuturor convingerilor şi năzuinţelor scriitorului, la defăi- 
marea realității din zilele noastre. 

Piesa de actualitate cea mai împlinită, din toate punctele de vedere, pe care 
a publicat-o pînă acum Aurel Baranga este, desigur, Mielul turbat, ce comunică 
un mesaj cetățenesc de mare însemnătate prin revelarea destinelor unor personaje 
vii, angrenate într-o acţiune dibaci condusă. Comedia desfăşoară în faţa spectato- 
rilor o suită de episoade firesc înlănţuite între ele, care stirnind hazul, înfăţişează 
urmările grave pe care le poate avea atitudinea formală, birocratică, nepăsătoare 
față de problemele de muncă și în general de viaţă, într-o unitate socialistă. 

În cabinetul tehnic al unei uzine s-au cuibărit cîțiva birocraţi. Aceştia, în loc 
să sprijine iniţiativele muncitorilor în vederea îndeplinirii planului de stat înainte 
de termen, se apucă să planifice... inovațiile. Birocratul prin excelență — tipul 
birocratului — este Toma Dumitrescu, şeful cabinetului tehnic, pentru care ordi- 
nea în hirtii constituie cea mai pasionantă preocupare. Ce nu face el pentru asi- 
gurarea acestei ordini ? Alcătuieşte liste în care trece propunerile de inovaţii în 
ordinea intrării, apoi în ordine alfabetică, după numele inovatorilor; întocmeşte 
copii după dosarele ce urmează a fi aruncate în foc; examinează dosarele nere- 
zolvate şi scrie pe ele rezoluţii în care îşi trasează sieși sarcina de a cerceta 
„cauzele amînării acestui dosar“ şi de a referi asupra lor, neuitind să semneze sub 
rezoluţii. Dosarele, atent clasate, sint ţinute să mucegăiască, cu toate formele în 
regulă : „Prezentă propunerea, prezentă schiţa, lipsă referatul. Se amină“. „Se 
amînă“ e formula ce rezumă întregul „Weltanschauung“ al personajului. Interesant 
sînt prezentaţi şi ceilalţi membri ai cabinetului tehnic, în special Bontaș, care, căl- 


Scenă din ,,„Mielul turbat“. De la stinga la dreapta: Ion Iliescu (Bontaş), Ion Talianu (Cristescu), 
Radu Beligan (Cavatu), Al. Giugaru (Toma Dumitrescu) — Teatrul Naţional „l. L. Caragiale” 

cător în străchini, îşi dă aere de mare inventator, plictisind pe toată lumea cu 
„opera“ sa — un ventilator obișnuit, pe care-l recomandă drept „primul perpetuum 
mobile ideal“. întocmit astfel încît se poate înviîrti pînă la sfîrşitul veacurilor, fără 
alt impuls extern decit... energia naturală a vîntului. Amuzant este şi Tache Imi- 
reanu, reprezentantul sindicatului în cabinetul tehnic, un încurcă-lume ce-şi face 
apariția pe scenă, doar pentru a semna, absent, procese-verbale asupra unor dez- 
bateri la care nu poate niciodată asista, ca unul ce, cît e ziua de mare, n-are timp 
măcar să răsufle, zorit fiind să alerge de la o şedinţă la alta. În inginerul-șef Cris- 
tescu, dramaturgul a schițat un tip de gură-cască răpit de iluzia avansării — pe 
care i-o întreţine abil Cavafu — fără pic de tragere de inimă peniru munca lui, 
slab de înger, naiv şi incult, incult pînă peste limitele verosimilului. Toţi aceștia 
se află la cheremul lui Cavafu, canalia isteață ce dovedeşte o iscusinţă deosebită în 
a se aranja : ia trei salarii fără să efectueze practic vreo muncă utilă şi e mereu 
în deplasare la Bucureşti, unde o ţine numai în chefuri. Isteţimea lui Cavafu stă 
în elocința lui. Naivii se lasă amețiți de torentele de vorbe, de promisiunile și lău- 
dăroşeniile personajului, fiind înclinați să-i recunoască acestuia calități aparte. 


Dar tocmai istețimea — şi în aceasta constă comicul destinului său — îl va duce 
pe şmecher, în cele din urmă, la prăbuşire. Este meritul comediei — principalul 
merit — acela de a înfățișa spectatorului prinderea lui Cavalu într-o cursă pe 


care, inconștient, şi-o întinde singur. Deşteptăciunea lichelei poate epaia pe un 
Cristescu sau pe un Toma, dar Spiridon Biserică și, mai cu seamă, Dumitru 
lonescu-Perjoiu, secretarul organizaţiei de partid, intuiese numaidecit esenţa ab- 
jectă, ca şi punctul vulnerabil al ipochimenului. Supralicitîindu-și abilitatea şi 
socotind oamenii simpli ca pe niște neajutoraţi (Spiridon Biserică e pentru el un 
„pricăjit“, un „Catedrală, Biserică, ăsta cum îi zice...”), Cavafu nu bănuiește că toate 
actele lui sînt urmărite şi evaluate de cineva la valoarea reală, şi în consecință se 
învăluie într-un păienjeniş de mistificaţii, socotind că îşi creează în acest chip în 
faţa acoliţilor o aureolă de ins superior. Mai isteţ însă decît el, Perjoiu îl lasă să-și 
urzească în voie pînza minciunilor, pentru ca. la momentul potrivit, să-l înfăşoare 
în ea, făcîndu-l inofensiv. 


Comicul, în Mielul turbat, este obţinut prin mijloace realiste. Intriga, cu 
toate sinuozităţile ei, îşi are deplina motivare în structura caracterelor definite în 
piesă — caractere ale unor oameni ce trăiesc într-o societate anumită. Fiecare per- 
sonaj se comportă cum îi este firea, şi din conduita tuturor — dictată de condiţiile 
concrete de timp şi loc în care se dezvoltă conflictul — rezultă o intrigă în care 
nu intră în general artificii, complicaţii gratuite, întorsături ieftin senzaţionale. 
Neprevăzute, rezervînd la tot pasul surprize, întîmplările comice nu se desfăşoară 
arbitrar; ele sînt dictate de logica intrinsecă a evoluţiei conflictului, reuşind să 
producă spectatorului iluzia realului. Personajele negative ale comediei sînt ridicole 
datorită faptului că acţionează — nătîng — în serviciul unei cauze pierdute dina- 
inte, unei cauze detestabile, căutînd să dea impresia — și, unii. mai reduși, ca Toma 
Dumitrescu, Bontaş și chiar Cristescu, crezînd poate ei înşişi — că se comportă corect 
sau, în tot cazul, neavînd conştiinţa proporţiilor incorectitudinii lor. Nu e vorba, 
aşadar, nici pe departe ca în Bal la Făgădău, spre exemplu, de fiinţe conven- 
tionale, a căror prostie să fie exagerată peste orice măsură, menită să stirnească 
risul prin absurditaiea gratuită a actelor lor comandate de o inteligenţă subnor- 
mală. Nu, personajele din Mielul turbat sînt perfect normale, posibile în viața 
reală. O anumită impresie de abatere de la ordinea normală a vieţii — pe care 
acţiunile lor ne-o provoacă, dînd naștere unui contrast comic particular — provine 
nu din îngroșarea neveridică a unor defecte personale, ci din opoziţia între reali- 
tātea obiectivă şi iluziile personajelor. Eroii din Mielul turbat nu ştiu pe ce lume 
trăiesc şi se angajează. teribili. într-o luptă din care ies compromiși jalnic şi ire- 

mediabil. Poate că dramaturgul a accentuat prea mult această latură — naivi- 
tatea — neaprofundînd sensul acelor manifestări în care se exprimă ceea ce e 
detestabil în caracterele personajelor. Birocraţii din piesă, şi chiar Cavafu, sînt 
înclinați să ia lucrurile deajuns de uşor, să subaprecieze primejdia căreia se expun 
prin matrapazlicurile lor. Stirnindu-ne risul, dramaturgul nu ne oferă destule ele- 
mente care să stimuleze disprețul nostru pentru alde Cavafu et comp. Piesa îşi 
atinge întru totul țelul propus, acela de a înfăţişa cu artă modul în care iluziile 
birocraţilor se năruie lamentabil, una după alta, la asaltul vieţii noi. Episodul cel 
mai hazliu e, fără îndoială, acela în care Cavalu, cu consimţămintul celor din 
gaşca lui, care-i iau drept bune braşoa- 
vele, pleacă la Bucureşti, în căutarea ine- STADTTHEATER SENFTENBERG 'NIENDANT -e 
xistentului lonescu-Perjoiu, mare savant <% 
cică şi prieten apropiat al său, de unde 
trimite un şir de telegrame năstruşnice în 
stil involuntar caragialesc. Comicul ce se 
degajă din acest episod (ca de altfel, din 
întreaga piesă) nu e un comic gratuit. 
Minciunile lui Cavafu, în stare să îngheţe 
apele, reliefează un caracter. Un caracter 
respingător, în ultimă analiză, chiar dacă 
stizmatele lui nu sînt suficient de vizi- 
bile. Riîzînd de Cavafu, îl condamnăm 
implicit, manifestîndu-ne satisfacția pen. „e 
tru căderea lui în capcană. Armary 
Dramaturgul a rezolvat fericit o pro- i 
blemă-cheie a comediei satirice : prezenţa 
eroului pozitiv. Spiridon Biserică e un 
personaj comic ce, spre deosebire de ad- 
versarii săi, comici şi aceştia, cîştigă de- 
plina noastră adeziune. În timp ce în 
cazul lui Cavafu şi al birocraţilor consta- L 
tăm contradicția dintre aparenţă şi esența Qn m 
interioară, esența psihică a lui Spiridon Programul Teatrului din Senitenberg — R.D.G., 
Biserică este superioară aparenței. Eroul DARTEN că 
face pe naivul, pe prostul, inducînd în eroare funcționarii ce se pretind grozav de 
deştepţi, ascunzîndu-şi faţă de aceştia adevăratul său chip, pentru ca, la timpul 
potrivit, înfăţişarea lui autentică să se dezvăluie surprinzător, punîndu-i pe biro- 
craţi şi pe mentorul lor, Cavafu, la locul meritat. 


Prin soluția dată conflictului, comedia Mielul turbat conține un mesaj ce 
exprimă o încredere nestrămutată în mersul continuu înainte al vieții noi din 
jara noastră. 

Acest mesaj îl transmite, de altminteri, cu mijloace variate, mai mult sau 
mai puţin adecvate scopului, tot teatrul lui Aurel Baranga, ca, în genere, întreaga 
noastră literatură scrisă de pe poziţiile înaintate ale concepției despre lume a par- 
tidului clasei muncitoare. Specificul comunicării acestui mesaj în opera dramatică 
a scriitorului examinat se concretizează, cum am încercat să relev, sub mai multe 
aspecte. Aurel Baranga este, ca dramaturg — ca de altfel, şi ca poet, reporter, 
pamfletar, eseist —, un autor cu viziuni personale îndrăzneţe, explorator al unor 
tărîmuri mnecercetate. În Iarbă rea, a abordat, pentru întiia oară în noua noastră 
dramaturgie, tema atitudinii intelectualităţii faţă de problemele practice ale con- 
struirii socialismului. În Pentru fericirea poporului a înfățișat (în colaborare cu 

N. Moraru) chipuri de neuitat ale comuniştilor luptători în ilegalitate, nemaicu- 
noscute pînă atunci pe scenele noastre. Mielul turbat e prima noastră comedie 
satirică viabilă. În sfîrşit, Reţeta fericirii are meritul de a fi abordat o temă încă 
netratată în dramaturgia actuală — tema raporturilor familiale în condiţiile socia- 
lismului —, ridicînd probleme de mare interes, pe care însă le lasă nerezolvate. 
Chiar susceptibile fiind de cele mai ascuţite obiecţii, piesele lui Aurel Baranga 
au calitatea de a ridica probleme de viață autentică, răscolitoare, ce solicită irezis- 
tibil participarea spectatorilor la dramele sau peripeţiile comice prezentate pe 
scenă. Piesele dramaturgului sînt construite cu o remarcabilă inteligență artistică, 
avînd subiecte antrenante, în cuprinsul cărora intriga evoluează ingenios, imprevi- 
zibil. Desfășurarea intrigii şi întreaga construcţie a operelor lui Aurel Baranga 
derivă, de cele mai multe ori, în chip logic, din problematica de conţinut a pie- 
selor, avind menirea de a defini caractere şi a transmite un mesaj. Abaterile de 
la această normă produc, pe alocuri, episoade convenţionale sau de un melodra- 
matism vetust. Inteligența artistică a scriitorului se vădeşte din plin şi în măies- 
tria conducerii dialogurilor, acestea neavînd în ele nimic strident, nimic afectat, 
desfăşurindu-se firesc, autentic. 

Urmărind opera lui Aurel Baranga în evoluţia ei în timp, înregistrăm o îna- 
intare cu sinuozităţi şi ascensiuni verticale, cu bateri pe loc şi, uneori, dări înapoi. 
În ceea ce priveşte creaţia comico-satirică, dramaturgul săvîrşeşte un adevărat 
salt de la Bal la Făgădău la Mielul turbat. Dramele urmează însă o cale mai întor- 
tochiată. larbă rea atacă pieptiş problematici arzătoare ale contemporaneităţii, în- 
treprinzind o operă de pionierat, cu toate riscurile implicate. Recolta de aur se 
menţine în sfera problemelor actuale de prim-ordin, fără a izbuti să creeze chipuri 
memorabile de oameni ai prezentului. Cu Rețeta fericirii, dramaturgul — în pofida 
intenţiei de a releva conflicte ale vieţii contemporane — nu reuşeşte obiectiv decit 
să reactualizeze străvechiul triunghi conjugal, să ne întoarcă la preocupări care 
(în modul cum se manifestă concret în piesă) nu sînt şi nu pot fi ale dramatur- 
giei noastre noi. În dramele cu subiect istoric constatăm iarăşi o involuţie: pato- 
sul eroic al luptei comuniştilor, comunicat cu putere dramatică în Pentru feri- 
cirea poporului, se exprimă mult mai palid în Arcul de triumf. 

Oricum, rămîne cert faptul că, oricare ar fi zig-zagurile evoluţiei sale, auto- 
rul Mielului turbat a creat o seamă de piese ce înscriu succese hotăritoare ale Hte- 
raturii noastre dramatice. Prin ceea ce are mai realizat, creaţia lui Aurel Baranga 
aduce o contribuţie esenţială la dezvoltarea dramaturgiei noastre pe drumul rea- 
lismului socialist. Avem toate temeiurile să sperăm că piesele la care dramaturgul 
lucrează în prezent — şi dintre care cel puţin una, Bastonul de mareșal, se găseşte, 
după mărturisirile sale, într-un stadiu înaintat, aproape de încheiere — vor marca 
o nouă izbindă a creaţiei scriitorului, vor da glas unor preocupări actuale, de 
însemnătate. www.cimec.ro 


T. ZAMFIR 


Respect turneelor! 


Odată cu sosirea verii şi înainte ca teatrele să intre în binemeritată vacanță 
după o stagiune intensă, ele pornesc în turnee ceva mai îndelungate, pe cuprinsul 
mai multor regiuni, spre a-şi face cunoscute realizările şi pe alte scene decit cele 
din oraşul de baştină. Această „migrație“ sezonieră (este bine că putem numi acest 
fenomen „migrație“) este pe cît de mult aşteptată — mai ales în oraşele și locali- 
tățile care nu au un teatru propriu — pe atît de însemnată prin funcţia culturală 
căreia îi răspunde. Am putut constata interesul deosebit pe care-l trezeşte sosirea 
unui turneu din alt oraș, în rîndurile spectatorilor. Ne-am convins, de asemenea, 
că în orașele mai mari, cu un for teatral propriu, turneul este un prilej de emu- 
laţie, de constatări judicioase, de măsurare a forțelor proprii. 

Epoca de „secetă“ teatrală în provincie este de domeniul amintirilor ; putem 
vorbi acum despre turnee numeroase, educative şi pline de învățăminte. Afirmarea 
capacității ideologice şi artistice a teatrelor de stat, în turneele întreprinse de ele, 
se încadrează în frontul larg al revoluţiei noastre culturale. 

Tocmai pentru aceasta, exigenţele faţă de buna lor organizare, coordonare şi 
îndrumare sînt mari. Am pornit pe teren, în cîteva localităţi unde se desfăşura din 
plin activitatea de turneu a cîtorva teatre. Lucrul care ne-a solicitat în primul rind 
atenția a fost că anumiţi factori răspunzători de organizarea turneelor (ne luăm 
răspunderea de a compara sarcinile organizatorilor centrali ai acestor turnee, cu 
acelea ale agenţilor de circulaţie pe marile artere) au răspuns adesea deficitar obiec- 
tivelor lor. De altfel, responsabilităţile în organizarea şi programarea turneelor se 
împart, aşa după cum vom încerca să arătăin. 

Există — şi faptul acesta este unanim cunoscut — un factor coordonator, 
O.S.T.A. Să-l numim, convenţional, creierul turneelor artistice. Un creier care înre- 
gistrează, vai, acute inhibiţii. Nenumărate colective improvizate şi dubioase (vezi 
nr. 7 al revistei „Teatrul“) se încrucişează pe culoarele-circumvoluţiuni ale acestei 
instituții, obţinînd gir şi aprobări pentru spectacole de estradă inadmisibile, care 
înşeală așteptările spectatorilor din provincie. Răbdînd să vadă împrăștiindu-se pe 
"drumurile ţării asemenea afacerişti prost mascaţi, O.S.T.A. nu găseşte în schimb, 
pentru rezolvarea în general a sarcinilor sale de organizare a turneelor interne, 
suficient discernămînt în ponderea, în repartizarea şi programarea spectacolelor 
teatrelor de stat şi ale altor formaţii artistice în deplasare. lată exemple: 

Între 15 şi 29 iunie, Teatrul din Reşiţa a întreprins un turneu cu piesa irlan- 
dezului Michael Sayers, Kathleen, în centre ca Turnu-Severin, Caracal, Alexandria, 
Simeria, Lugoj etc. Realizarea beneficiilor de casă cu această piesă (în treacăt fie 

spus, singurul ei beneficiu numai acesta poate fi, după cum vom vedea mai jos, 
«dar acum discutăm principiul organizatoric al turneelor) a fost condiţionată aproape 
exclusiv de un fapt: dacă trupa din Reşiţa sosea înaintea sau după trecerea altor 
cîtorva turnee, înghesuite unul într-altul, pe parcursul unei singure săptămîni, prin 
programarea de la centru. Această soartă au avut-o turneele teatrelor de stat din 
Oradea şi Sibiu, al colectivului bucureştean cu piesa Vrei să fii nevasta mea ?, al 
Operei din Timişoara şi al unui Ansamblu al armatei de cîntece şi dansuri, din 
Cluj. Paşnicii cetăţeni ai oraşelor s-au văzut solicitaţi, luaţi pe sus şi depăşiţi, în 
cele din urmă, de tirul fulgerător al acestor spectacole. Natural, sosind imediat în 
urma unor confraţi, teatrul din Reşiţa era întîmpinat în cîte un loc de apatia pu- 
blicului, al -cărui interes era considerabil scăzut. 


La Lugoj, de pildă, o întimplare a făcut ca în ultimul moment locurile să fie 
totuşi vîndute, după ce se arătaseră puţine cereri. În timp ce piesa era anunţată 
că va avea loc în sala de spectacole a orașului bănățean, la grădina de vară, cu o 
capacitate de locuri mult mai mare, urma să dea spectacole Opera din Timișoara. 
‘Se pare că publicul, în majoritatea lui, a optat pentru aer curat şi pentru muzica 
lui Verdi. Dar mulţumită unei ploi, care a dejucat reprezentaţia muzicală, fotoliile 
“sălii de spectacole, care începuseră să fie puse în vînzare pe jumătate de preţ, au 
devenit astfel grabnic şi tardiv solicitate de spectatorii... ipoteticului spectacol de 
operă sub cerul liber. 

Echilibrul naturii... x 

Repetăm însă că pledăm aci pentru principiul unei echitabile programări a 
turneelor şi nu pentru cauza piesei Kathleen (jucată de cei din Reşiţa sub titlul de 
împrumut, sunător din coadă, Cînd zeii coboară pe pămint...). Această comedioară 
puerilă, care tratează călduţ şi cuminţel o chestiune ce afectează îndeobște inimile 
„candide“ — emanciparea adolescentină a femeii și dragostea ei dezinteresată —, 
s-a jucat în premieră, subliniem s-a jucat în premieră, în centrul minier Anina. O 
reprezentaţie necorespunzătoare pentru un public muncitoresc, într-un oraş munci- 
toresc, fără teatru permanent, care așteaptă lumina culturii şi prin scena teatrului, 
în cazul de faţă prin periodicul turneu |! 

De aci, turneul a continuat aşa cum am amintit mai sus. Cinstit vorbind, ac- 
torii s-au achitat conştiincios de roluri, poantele nu au fost „trase“, așa cum se mai 
întîmplă uneori, și în genere ne-am convins că teatrul reşiţean dispune de elemente 
capabile și talentate. Putem fi îngăduitori într-o măsură (foarte mică), cu alegerea 
acestei piese pentru turneu, dacă ținem seama că vara publicul preferă comedie. 
dacă ţinem de asemenea seamă că după turneul cu această piesă, teatrul a făcut 
un altul cu Familia Kovaci. Dar procedeul de a „umfla“ semnificaţiile sociale ale 
piesei cu declaraţii programatice hazardate — ca în cuvîntul regizorului Iosif M. 
Bita din caietul-program — este fără îndoială reprobabil, chiar dacă opiniile 
exprimate formează convingerea regizorului. Nici mai mult, nici mai puţin, această 
piesă mic-burgheză este caracterizată drept un protest mascat la adresa imperia- 
liştilor care oprimă ființa naţională a Irlandei. Nu este locul unei adinciri a dis- 
cuţiei, dar trebuie arătat că această viziune „revoluţionară“ a piesei nu corespunde 
adevărului. În concepţia regizorului Bita, această lucrare ar fi o piesă cu cheie, 
în care fetişcana zglobie şi temperamentală ar fi simbolul... Irlandei înrobite, lup- 
tînd pentru libertatea sa, în timp ce tăticul ei, pastorul şi nenea doctorul ar fi 
forţele sociale asupritoare... Ciudate încercări de a situa totul în niște simboluri 
largi și generos cuprinzătoare ; numai că ele ascund, de fapt, o foarte vulgariza- 
toare intenţie de a forţa sensul real al piesei, sens care nu depășește pe acela al 
unei comedioare cu accente melodramatice. 

Acesta este un aspect cules dintr-un turneu. 

Varietatea concluziilor ce se pot trage se îmbogăţeşte de la caz la caz. Așa 
de pildă, în turneul său din Valea Prahovei, cu piesele Trei generații, Take, lanke 
şi Cadir, A 12-a noapte și Profesiunea d-nei Warren, colectivul Teatrului Muni- 
cipal din Capitală s-a achitat cu un remarcabil simţ de răspundere de îndatoririle 
artistice cele mai riguroase. Prezenţa activă a animatoarei teatrului, artista po- 
porului Lucia Sturdza Bulandra, în mijlocul actorilor care au efectuat deplasarea: 
şi desfăşurarea spectacolelor în distribuţia de la premieră, cinstind astfel specta- 
torul din provincie, au asigurat un ridicat nivel artistic al reprezentaţiilor. 

Ne-am aflat în eleganta sală a Teatrului de Stat din Ploeşti, la primul spec- 
tacol prezentat aci: Profesiunea d-nei Warren. Afirmăm cu toată răspunderea că 
acesta a depășit, prin prospeţimea şi prin dăruirea cu care a fost susţinut, pla- 
fonul atins la București cu acelaşi spectacol. O nedumerire s-a impus totuși. De ce 
tocmai în zi de duminică, zi de odihnă, în care numeroşi muncitori de la sondele 
petrolifere din împrejurimi şi de la rafinăriile din jurul Ploeştiului se aflau în 
oraş, nu s-a jucat piesa care ar fi răspuns cel mai bine cerințelor ideologice ale 
acestora : Trei generaţii ? De ce o piesă de actualitate, valoroasă, este astfel elu- 
dată prin programare, ştiut fiind că, în cursul săptămînii, oamenii muncii din îm- 
prejurimi, mai cu seamă, se pot hotări ceva mai greu, după o zi de muncă, să între- 
prindă un drum pînă în centrul oraşului, la sala teatrului? După cît se vede, 
criteriul politic al programării turneului nu a fost la fel de ferm ca cel al probi- 
tăţii profesionale. 


Un al doilea factor răspunzător de organizarea turneului şi de buna lui des- 
făşurare este organizatorul teatrului, care pornește pe teren înaintea turneului spre 
a se îngriji de popularizarea, de condiţiile tehnice ale reprezentaţiei şi de buna: 
funcţionare a agenţiei de bilete. Numai că, de multe ori, acest organizator se îngri- 
jeşte doar de ultimul aspect menţionat de noi şi de obţinerea, pe cît posibil, a unei 
săli sau grădini cu un mare număr de locuri, indiferent de faptul dacă ele sînt sau 
nu adecvate reprezentaţiei teatrale. Vom cita și aici unele exemple: 

Prima scenă a Capitalei, Teatrul Naţional „I. L. Caragiale“, a organizat um 
turneu prin 17 oraşe din Moldova, cu piesa Rețeta fericirii de A. Baranga. Artiştii 
Naţionalului bucureştean au fost întîmpinaţi, cel puţin așa mărturisesc cu toții, 
cu dragoste şi mult interes. Publicul s-a dovedit receptiv jocului actoricesc de va- 
loare. Și totuşi au existat — şi noi le-am putut constata — o seamă de aspecte, de 
ordin organizatoric, care au prejudiciat integritatea artistică a spectacolelor. O' 
scrisoare primită la redacţie este elocventă în acest sens. lată ce scrie, printre altele, 
corespondentul nostru : 

„În zilele de 17 şi 18 iunie 1958, Teatrul Naţional „I. L. Caragiale“ a prezentat 
în oraşul laşi spectacolul Rețeta fericirii de A. Baranga. Organizatorul de spec- 
tacole a contractat sala cinematografului ..Maxim Gorki“, întrucît la acea dată,. 
sala Teatrului Naţional din laşi era intrată în reparaţie. Scena sălii „Maxim Gorki“ 
este însă improprie spectacolelor teatrale. Pardoseala scenei este în pantă, nu există 
nici o instalaţie de lumină, nu există cabine pentru actori, tragerea cortinei se 
face la vedere, nu există cușcă pentru sufler etc. Podeaua sălii şi scaunele provoacă 
zgomote greu de suportat. In acelaşi timp, se afla liberă şi o altă sală cu instalaţie: 
corespunzătoare de lumină, o sală şi o scenă a unui teatru de stat, permanent. Unicul! 
motiv care a putut determina alegerea sălii de cinematograf este capacitatea aces- 
teia. Precizez însă că la primul spectacol au fost vîndute numai vreo 600 de bilete, de-- 
oarece ieşenii nu sînt obişnuiţi să asiste la spectacole teatrale: în săli de cinema. 

Această alegere făcută de organizatorul de spectacole a dat rezultate nedorite. 
Spectacolul a fost necorespunzător din punct de vedere tehnic, fapt care a avut 

repercusiuni asupra calităţii artistice a reprezeniaţiei. S-au produs nenumărate 
defecte de lumină (reflectoarele se aprindeau şi se stingeau cînd nu trebuia), se 
vedea din sală suflerul care era instalat pe un scaun în culise, se puteau urmări 
eforturile cortinierului etc. Sala făcînd posibile zgomote din cele mai neaşteptate, 
foarte multe replici nu s-au auzit, şi de aceea de cîteva ori s-a strigat, destul de 
penibil, „mai tare !“. Jocul interpreţilor a avut de asemenea de suferit. Interpretul 
lui Marin (nu cunosc numele actorului deoarece pe afiş şi program nu a fost ope- 
rată schimbarea de distribuţie) făcea semne electricianului. Actriţa Irina Răchi- 
teanu s-a oprit la jumătatea unei replici pentru a aştepta liniştirea sălii, care se 
agita, neputînd percepe cuvintele ei, iar actrița Marietta Deculescu, la primul spec- 
tacol în actul I, a debitat exterior textul deoarece eforturile de interpretare se 
loveau de acustica proastă a sălii...“ 

lată cum goana, cu orice preţ, pentru un număr maxim de locuri a dăunat 
|inutei artistice a spectacolului prezentat de prima scenă a ţării, în turneul său 
într-un oraş cu tradiţie artistică. A 

O altă scenă naţională, de astă dată cea din Craiova, ne-a pus într-o situaţie 
mai „originală“. La 6 iulie, pe o zi toridă, am luat trenul dis-de-dimineaţă spre a 
ajunge la timp la Govora, unde Teatrul Naţional din Craiova îşi anunţase intenţia 
de a prezenta oamenilor muncii aflaţi acolo la odihnă și tratament, piesa lui Gol- 
doni : Gilcevile din Chioggia. Odată ajunşi, ne-am purtat privirea pe ziduri și 
afişiere spre a descoperi vreo înştiinţare, vreo indicație a prezenţei teatrului craio- 
vean, Am descoperit-o în fața intrării în parc, unde se află de altfel şi sala de 
spectacole, sub forma unui afiş pe care se suprapuneau. caligrafiate parcă cu grija 
de a nu se mai putea pricepe nimic, cîteva date din calendarul lunii iulie. Cu o 
curiozitate ajunsă la paroxism, ne-am îndreptat paşii spre agenţia de bilete, unde 
ni s-a răspuns scurt, dar cu durere că... teatrul din Craiova „a telefont azi dimi- 
neață că nu mai vine“. Toate sondajele pe care le-am făcut după aceea pentru a 
alla cauza acestei contramandări subite n-au putut duce la nici un rezultat. Şi 
totuşi, la Govora se vînduseră bilete, oamenii se pregătiseră şi aşteptau o echipă a 
unui Naţional, care se răzgînd'se în dimineaţa acelei zile și nu mai vroia să vină... 


În organizarea turneelor, la condiţia unei optime desfăşurări a spectacolelor 
se adaugă grija şi atenţia factorilor locali, gazde ale colectivelor artistice. Secţiile 
de cultură ale sfaturilor populare au dovedit iniţiativă, în multe oraşe și localități, 
în acţiunea de utilare şi perfecţionare a sălilor de spectacole. Acolo unde nu există 
încă săli sau grădini destinate reprezentaţiilor de teatru, au fost amenajate în 
acest scop sălile de cinematograf. Din păcate, faptul acesta nu s-a generalizat, 
ceea ce face ca turneele să întimpine pe alocuri mari greutăţi, actorii fiind obligaţi 
să joace în săli destinate proiecţiilor, neadecvate şi spectacolelor de teatru. La 
aceasta se mai adaugă — şi experiența turneelor din această vară a dovedit-o — 
o necorespunzătoare programare a spectacolelor trupei în turneu, la ore tîrzii. Evi- 
dent, nu se fac eforturi pentru a fi echitabil conciliată reprezentaţia teatrală cu 
proiecția cinematografică, în așa fel încît să nu se stinjenească reciproc. Revenim, 
pentru a exemplifica, la turneul Teatrului Naţional din București cu Refeta fericirii: 

Am asistat la reprezentațiile date în orașul Roman. Întrucît ziua sorocită 
acestui oraş era o duminică, au fost programate două spectacole. În sala în care 
urma să se joace Rețeta fericirii, sala cinematografului „25 August“ din localitate, 
se desfăşura și un spectacol de cinematograf. Deoarece nu s-au găsit căile de alter- 
nare judicioasă a acestor două manifestări, totul a suferit o mişcare de translație 
spre orele mici de la miezul nopţii. Astfel, matineul a fost fixat pentru ora 19, iar 
spectacolul de seară la ora 22,50. Biletele au fost puse în vînzare şi cum- 
părate pînă la ultimul, la ambele spectacole. Cinematograful nu are un spaţiu 

prea mare înapoia ecranului. Și nici dependinţe în care ar putea fi depozitate 
decorurile. Constatarea aceasta s-a făcut tîrziu, iar măsura a fost luată ad-hoc: 
toate decorurile au fost depozitate în curte sub cerul liber. La prinz şi-a făcut apa- 
riția o ploaie torențială. De bună seamă, din această împrejurare neprevăzută, 
decorurile s-au soldat cu grave avarii, din care pricină, actele II şi III ale piesei 
s-au jucat în perdele. Şi de ce să nu o spunem? La Roman, în timpul primei 
reprezentații. datorită nepăsării organizatorilor şi lipsei de atenţie a factorilor 
locali, au pătruns în sală vînzători de îngheţată care-şi desfăceau marfa, ca și cînd 
pe scenă nu s-ar fi întîmplat nimic. - 

„Spectacolul de seară a început către ora 22,50, ca să se termine în jurul orei 
1,50 noaptea. Am putut remarca cu acest prilej, spiritul de abnegaţie al actorilor 
care au jucat fără pauză, de două ori spectacolul, cu toată conştiinciozitatea soli- 
citată de prezenţa lor pe o scenă. 

O experienţă asemănătoare a mai trăit-o un alt colectiv fruntaş bucureştean, 
Teatrul din Giuleşti. Nici un fel de concesie n-au înţeles să facă forurile din Boto- 
șani, excelentei echipe de interpreţi ai teatrului din Giulești, venită și în acest 
oraș să reprezinte Domnișoara Nastasia. 

După consumarea reprezentaţiilor cinematografice ale unei după-amieze de 
duminică, deci după ora 22, s-a început montarea decorurilor, astfel că aproape de 
ora 25 s-a putut începe spectacolul. E o minune cîte resurse au mai putut găsi inter- 
preţii acestui spectacol atit de lăudat, spre a mai putea să imprime acţiunii nota 
aleasă în care înţeleg să joace piesa lui G. M. Zamfirescu. Și totuși, actorii Marga 
Anghelescu, Colea Răutu, Sireteanu și toată distribuţia au jucat ca la premiera de 
la Bucureşti, şi-au onorat publicul, demonstrînd o ţinută etică deosebită. Ceea ce 
trebuie însă remarcat în privinţa acestui spectacol este faptul că decorurile con- 
struite anume pentru turneu nu cadrează cu stilul şi măiestria în care a fost con- 
ceput întregul spectacol. Este neîndoielnic faptul că pentru viaţa culturală a ora- 
şelor Roman sau Botoşani, turneele înseamnă o adevărată briză înviorătoare. Atunci 
cînd, bineînţeles, este vorba de teatre și de piese de factura şi ţinuta artistică a 
celor pe care le-am pomenit. A nu contribui însă la uşurarea condiţiilor speciale pe 
care un turneu le are de întimpinat, înseamnă a rămîne pasiv în fața unui eveni- 
ment cultural menit să secondeze activitatea locală pe acest tărim. 


Din cele cîteva incursiuni pe care le-am făcut şi pe care am încercat să le 
relatăm mai sus, se impune cu acuitate necesitatea unei bune organizări a turneelor. 
Fără să mai reluăm exemplificările, nu putem spune decit că, înaintea tuturor, ofi- 
ciului pentru organizarea turneelor (O.S.T.A.) îi revine o mare răspundere. Dra- 
gostea pentru teatru a spectatorului din provincie este atit de vie, încît aşteptările 
sale trebuie răsplătite printr-o judicioasă programare a turneelor și prin asigurarea 
condiţiilor care să concure la un înaMmwnimet rărtistic al reprezentaţiilor. 


De ce dibuiri şi i aa, ? 


Intrebări pe marginea unei anchete a revistei ,,Iribuna” 


Revista clujeană „Tribuna“ a luat în luna iunie inițiativa lăudabilă de a des- 
chide o anchetă în jurul problemelor teatrului, în rîndul unor EPPC şi creatori 
în acest domeniu. 


Discuțiile s-au purtat într-un moment de active dezbateri în jurul situației 
actuale și perspectivelor mişcării noastre teatrale, dezbateri care şi-au aflat o îm- 
plinire concludentă la recenta consfătuire a oamenilor de teatru. 

Ne-am bucurat să găsim în paginile „Tribunei“ numele unor fruntaşi ai scenei 
şi condeiului dramatic, cu atît mai mult cu cît s-a resimțit absența multora dintre 
ei la dezbaterile orale ale consfătuirii ; ne gindeam deci că aici în „Tribuna“, prin 
participarea lor scrisă, se va suplini absența lor de acolo. 


Întrebările puse de redacţia „Lribunei“ privesc şi unele coordonate majore pe 
care se sprijină teatrul rominesc contemporan : repertoriul şi valorificarea dra- 
maturgiei originale, liniile de forță, temelia pe care se ridică edificiul multiplelor 
noastre scene. Ne aşteptam, deci, să aflăm în răspunsurile respective o lumină 
edificatoare în problemele adesea spinoase ale muncii teatrale, confesiunea unor 
experiențe proprii, soluţii de perspectivă, fiindcă ele veneau din partea unor 
personalităţi artistice de seamă — scriitori, regizori, critici dramatici —, factori 
activi, prezențe permanente în această stagiune, bine cunoscuţi marelui public. 

Cu satisfacţie am constatat, în adevăr, în opiniile cîtorva dintre participanţi, 
adoptarea unor atitudini ferme în apărarea caracterului realist-socialist, propriu 
teatrului nostru de azi, bun cîştigat în anii puterii populare într-o luptă care se 
desfășoară în continuare, cu și împotriva tendințelor dușmănoase ale ideologiei 
burgheze. 

Criticul V. Mindra se preocupă, de pildă, de problema repertoriului şi con- 
sideră că acesta este „caietul de sarcini ideologice al teatrului“ ; el cere de aceea 
stabilirea unor criterii principiale în elaborarea şi îndeplinirea lui. Unii scriitori, 
ca Al. I. Ștefănescu, Horia Lovinescu, A. Baranga, Al. Mirodan, manifestă și ei 
o poziţie limpede faţă de problema dramaturgiei originale şi înțelegerea sensului 
actualității. Ei demonstrează necesitatea promovării efective, concrete, perse- 
verente, a pieselor originale contemporane, valoroase; ei demonstrează nece- 
sitatea luptei împotriva „aşteptării pasive“, a creşterii spontane, a poziţiilor nean- 
gajate, apolitice, față de problema stimulării creaţiei dramatice. Precizarea de 
valoare a „rentabilităţii politice“ ca obiectiv primordial ce revine teatrului nostru, 
înaintea oricărei rentabilităţi de casă — ce duce la compromisuri ideologice şi 

cedări în faţa gustului mic-burghez —, este cu fermitate adusă în intervenţiile 
celor de mai sus și ea reflectă adevărata misiune a unui teatru care se vrea „o 
oglindă a veacului“, cum spun precursorii. 

Asemenea luări de poziţie clare, deschise, contribuie neîndoios la caracterul 
util al anchetei şi constituie o condiţie preliminară necesară unei discuţii teore- 
tice, pătrunsă de principialitate partinică şi de pasiune creatoare faţă de drama- 
turgia şi teatrul nostru. 

Din păcate, asemenea contribuţii substanţiale, întilnite în unele răspunsuri 
de felul celor arătate, se pierd în noianul altor intervenţii, caracteristice prin for- 
mulări nebuloase, lipsite de o bază științifică şi care abundă într-o ciudată con- 
taminare, propagindu-se cu unele excepţii din intervenţie în intervenţie, în cadrul 
discuţiei din „Tribuna“. 

Și alte publicaţii au fost surprinse de caracterul îndoielnic al unor asemenea 
intervenţii. De pildă, rîndurile semnate de Dan Hăulică !, deşi luările de poziţie 
juste ale semnatarului se limitează doar la cîteva selectări din multitudinea for- 
mulărilor apărute în săptăminalul clujean. 

Astfel, în ciuda unor opinii interesante în general şi de bună credinţă, unii 
participanţi la anchetă caută, întrebuinţind o terminologie derutaniă, străină este- 
ticii marxist-leniniste, diverse panacee pentru „îmbunătăţirea“ repertoriului, ne- 
glijînd condiţia fundamentală a acestei îmbunătăţiri — folosirea cu precădere și 
promovarea literaturii realismului socialist. Dimpotrivă, aflăm bunăoară, printre 
alte intervenţii în paginile „Lribunei“, încercări de teoretizare a unui teatru 
romînesc, considerat în sine, văzut de la începuturi pînă azi ca un torent unic, 
parcurgînd senin istoria, nu ca rezultatul unei îndelungate lupte dintre realism 
şi antirealism. Se absolutizează trecutul, acordindu-i-se virtuțile unei singure surse 
generatoare de conflict şi emoţii estetico-dramatice. Se îngustează noţiunea „dra- 
mei naţionale“, uitîindu-se de existența celor două culturi, uitîndu-se de lupta între 
ideologia marxist-leninistă şi ideologia burgheză. Iată: regizoarea Marietta Sadova 
propune îmbunătăţirea repertoriului cerînd categoric „o cît mai variată incursiune 
în dramaturgia trecutului“ ; o formulare care ignorează cu desăvirşire şi elimină 
din capul locului valorile teatrului realist contemporan, ca să nu mai vorbim de 
cuceririle dramaturgiei sovietice sau ale dramaturgiei autohtone din zilele noastre. 
Radu Stanca propune pentru redresarea repertoriului răsfoirea unor piese ca 
Poezia depărtării de D. Zamfirescu, sau Bătrinul de Hortensia Papadat-Bengescu, 
ca şi cum aceste drame de factură mic-burgheză ar fi cele mai reprezentaiuve 
documente dramatice ale moştenirii noastre literare. În aceeași intervenție se face 
apel la scrierile lui I. Vulcan, Negruzzi, dar se lasă deoparte, inexplicabil, auten- 
ticele opere de artă ale trecutului şi mai cu seamă dramaturgia marelui Cara- 
giale, care a fost neieriai trecută cu vederea — de majoritatea teatrelor din țară 
— în stagiunea care s-a încheiat. 

Aceeaşi absenţă a unor puncie de vedere ferme, principiale, în chestiunea alcă- 
tuirii repertoriului o aflăm şi în explicarea insuficiențelor dramaturgiei originale. 
Spicuim doar cîteva opinii, care arată superficialitatea şi uşurinţa cu care sînt tratate 
probleme majore, atît de către scriitori care nu găsesc cuvinte pentru lămurirea 
propriilor lor opere, cît şi de către cei care valorifică aceste creaţii. Regizorul şi 
actorul C. Anatol motivează unele lipsuri ale dramaturgiei originale prin „prudenţă 
literară“, prin „timiditatea dialogului“ şi „lipsă de deprindere cu condeiul“; alţii 
pomenesc de lipsa de gust a secreiariatelor literare, cer scriitorul potrivit pentru 
teatrul potrivit (Radu Stanca) ; pomenesc de rutină, de îndrăzneală, de „lipsa unei 
dorinţi fireşti de originalitate“ (Călin P. Florian) ete. O sumă de argumente mai mult 


1 Teatru şi actualitate, „Gazeta literară“ nr. 34 (228), 24/Vil 1958. 

sau mai puţin valabile, minore în esenţă şi care nu ating — ba chiar ocolesc — fondul 
problemei. 

În răspunsurile adresate „Tribunei“ întîlnim însă şi formulări confuze a căror 
gravitate nu poate fi absolvită. De pildă, apreciata regizoare Marietta Sadova 
arată că „observarea vieţii contemporane se face de pe piedestalul experien- 
telor trecutului, prin prisma culturii şi sensibilităţii creatoare, iar simpatia (subli- 
nierea noastră) faţă de semenii în mijlocul cărora ne mişcăm, trebuie să fie motorul 
creaţiei“. Tradusă pe plan literar şi artistic, această simpatie generală și generoasă, 
vagă şi burghez-umanitaristă, apelează în fapt la o atitudine împăciuitoristă de aco- 
perire a luptei de clasă, la ascunderea contradicţiilor sociale antagonice. Oare, nu 
de la asemenea „simpatie faţă de semenii“ noştri, s-a ajuns la includerea în repertoriu 
şi chiar la reprezentarea unor piese ca Invitaţie la castel de Anouilh — care invită 
într-adevăr la declaraţii de împăcare și simpatie între marele magnat și „mica mun- 
citoare” —, Scampolo sau Kathleen, piese lipsite de mesaj, lipsite de orice caracter 
critic și care au dăunat profund idealurilor înaintate pe care ar fi trebuit să le 
transmită stagiunea trecută ? 

Cu rare excepţii trebuie să semnalăm că o seamă de participanţi la discuţie 
au ocolit întrebările vitale, răspunsurile precise, refugiindu-se în cît mai originale 
formulări de natură esteiizantă, toate avînd la bază un singur factor comun : teama 
de a spune lucrurilor pe nume. Întîlnim din nou sugestia „reteatralizării teatrului“, 
dezbateri în căutarea diversităţii stilistice a regiei contemporane, în jurul raportului 
dintre „modernitate“ şi „înnoire“, „rutină şi îndrăzneală“, preocupări desigur inte- 
resante şi în stare să înlesnească unele contribuţii personale, dar din păcate înecaie 
în soluţii empirice, practiciste, minore, într-o mare de banalităţi și truisme. Apar 
evidente tendinţa de ocolire a metodei, chiar şi a termenului de realism socialist, ca 
şi diversele încercări de a-l substitui cu formule pretins echivalente, cu false şi 
înzorzonate. etichete. Numeroase sînt formulările ca : „realism cuceritor“ (Horea 
Popescu) ; „epocă de adincimi şi ritm“ (Ion Olteanu) ; „actori care cer ochelarii se- 
colului atomic... pentru a găsi măcar aproximativ punctul zorilor teatrale de mîine...“ 
(C. Anatol) — formulări care traduc de fapt eforturile autorilor de a nu se exprima 
limpede şi categoric. De ce trebuie să caute actorii niște lentile speciale care să le 
arate aproximativ imaginea teatrului de mîine, cînd au la îndemiînă criteriile esteticii 
marxist-leniniste, practica artei teatrale realist-socialiste, sistemul şi căile creatoare 
indicate de Stanislavski, experienţa realizărilor teatrului sovietic, promotorul teatrului 
revoluționar de azi, deci şi al „zorilor teatrale de mîine“? 

Realismul socialist presupune şi pretinde o varietate maximă de soluții artistice, 
o diversitate de stiluri şi expresii, dar a le considera izolat, pierzîndu-se din vedere 
scopul cărora le sînt subordonate, cauza pentru care militează, concepţia filozofică 
marxist-leninistă care le generează, este o înclinare manifestată simptomatic în multe 
răspunsuri la această discuţie. À 

Ne pare cu totul curios şi de neînțeles, cum de şi-a găsit găzduire în paginile 
„Tribunei” intervenţia Anei Novac. Criticată, în repetate rînduri, pentru concepţia 
dăunătoare, falsă, ce stă la baza piesei Ce fel de om eşti lu ?, autuarea în loc să-şi 
explice greşelile, adoptiînd un punct de vedere autocritie, se situează în această îm- 
prejurare pe o poziţie refractară criticii, ostilă ei. Căutind să riposteze cu un ascuns 
caracter polemic la critica principială care i-a fost adusă prin coloanele ziarului 
„Scînteia“, răspunsul Anei Novac este o nouă manifestare a poziţiilor ei greșite. 
Transpunerea problemei creaţiei artistice în sfera pasiunilor „pure“ promovează 
vădit „autonomia artei“, iar afirmaţia ostentativă că legătura artistului cu 
prezeniul se realizează „cu toate limitele, neplăcerile şi riscurile inerente acestuia“ 
este o aluzie insidioasă, care aminteşte cunoscuta teorie despre „libertatea absolută 

aa creaţiei” sau a jocului „gratuit“ al artei. Deşi redacţia „Iribunei“ schiţează în con- 
cluziile apărute la sfîrşitul discuţiei o motivare autocritică faţă de publicarea acestei 
poziţii greşite, considerăm totuşi că criteriile autocritice ale redacţiei n-au funcţionat 
„cu suficientă ascuţime la apariţia intervenţiei Anei Novac. 


-r 
o 


De aitfel, sintem în continuare și în general surprinşi de caracterul formal al 
„concluziilor“ redacției. Ele sînt lipsite de contingență concretă cu materialul pro- 
priu-zis al discuţiei, lipsite de referiri precise la feluritele poziţii manifestate. Redacția 
nu a marcat cu gravitate limitele, confuziile, atitudinile eċhivoce ale unora dintre 
„participanţi, contribuind astfel la menținerea și propagarea unor poziții obiectiv 
-dăunătoare dezvoltării teatrului nostru. De altfel, prin însuşi caracterul întrebărilor 
formulate în cadrul anchetei, redacția „Tribunei“, ea însăşi, dovedeşte șovăieli și 
«confuzii în problemele artei realist-socialiste. Intrebări ca cea privitoare la compa- 
tibilitatea de „înnoire“ sau „modernizare“ a spectacolului antic şi clasic au contribuit 
neîndoios la deruta celor invitați să răspundă; acest aspect nefiind decît o parte 
componentă a unei probleme mari, complexe, şi anume, tratarea de pe pozițiile artei 
realist-socialiste, a valorilor teatrului universal, valorificarea marxistă a moştenirii 
literare dramatice etc. Această plutire în vag și abstract a determinat şi caracterul 
„autonomic, rupt de practica artistică și creatoare a fiecărui participant la discuţie, 
-a dus în fond la o discutare nerodnică a unor probleme de arzătoare actualitate. 

Desigur, la practica unor similare discuţii a contribuit pînă acum şi revista 
„Teatrul“, care a găzduit deseori în coloanele sale opinii şi idei confuze ori străine 
-adevăratelor noastre puncte de vedere, cele marxist-leniniste. Dar tocmai de aceea 
socotim acut necesară şi urgentă sirăduința de a repara, pe o bază principială şi 
într-un mod consecvent susținut, greșelile săvîrșite. Credem în necesitatea unei me- 
ditaţii profunde la sarcinile noastre, în necesitatea unei munci continue, sistematice, 
pe drumul promovării teatrului realist-socialist, din pariea tuturor creatorilor și 
specialiştilor chemaţi să înalțe scena noastră. În împlinirea acestei munci, dibuirile 
și echivocul n-au ce căuta. 

HORIA DELEANU 


P ersonalități regizorale (II) 
Ohlopkov 


Unul dintre cele mai ispititoare dar și cele mai dificile exerciţii critice constă 
în identificarea personalităţii artistice, a individualităţii caracteristice care nu se 
manifestă egal, care detestă redescoperirea conștiincioasă a soluţiilor prea mult 
folosite şi prea bine cunoscute, preferind să-și aleagă ca deviză diversitatea inspi-- 
rată, jocul permanent al fanteziei pasionate de adevăr. 


Ohlopkov pare că are intenţia să te deruieze de fiecare dată, recomandindu-se» 
altfel; în fond, el reacţionează activ, creator în raport cu textul dramatic, deslu- 
şindu-şi atitudinea faţă de acesta prin descoperirea unor forme noi de valorificare, 
dar rămînînd mereu acela şi regizor revoluţionar, îndrăgostit iremediabil de con-- 
temporaneitate. E greu să fii de acord cu toate spectacolele lui, cu toate detaliile lor,. 
dar este cu neputinţă să treci pe lingă ele indiferent, să poţi evita dialogul. contro-- 
versa, polemica în jurul acestor autentice încercări artistice. 

Originalitatea sa începe de la lectura foarte personală a piesei, de la concepția: 
indiscutabil proprie pe care o dobîndeşte în raport cu fiecare lucrare dramatică. 
Orice operă literară destinată teatrului dispune în mod necesar de o anumită 
vocaţie scenică. Ohlopkov are marea calitate de a o găsi şi remarcabila, excepţio- 
nala dexteritate de a o spori. El nu se mulţumeşte niciodată să constate litera: 
textului, nedeclarindu-se satisfăcut nici măcar de detectarea spiritului operei. 
care se configurează cu limpezime în urma unei analize extrem de minuţioase şi 
profunde a subtextelor. Imaginaţia sa febrilă îl determină să caute perspective» 
noi ale lucrării dramauce, menite să se îmbogăţească nu numai cu dimensiunea 
scenei, ci și cu viziunea complexă, fertilă, a regizorului. Şi în acest punct, discuţia 
începe să devină necesară. Atita vreme cît coordonatele noi ale textului, descoperite- 
de regizor, se lasă pe deplin confundate cu o intenţie mărturisită sau nu, cu un 
gînd mai mult sau mai puţin realizat, presupus în orice caz al autorului, rămînem 
alături de Ohlopkov. Atunci însă cînd zelul său artistic foarte lăudabil ajunge- 
să uite, în depărtări ceţoase, gindul scriitorului, substituindu-i gîndul — chiar dacă 
foarte interesant — al regizorului, nu mai putem să-l aprobăm fără rezerve. Fiindcă 
am credința că regizorului îi e nu numai îngăduită, ci recomandată interpre- 
tarea textului dramatic, care nu trebuie însă înlocuită cu reinventarea lui. 

Citeva pilde concrete ne vor înlesni o înţelegere mai bună a modalităţii ohlop- 
koviene de interpretare a textului dramatic. Hotel Astoria de Alexandr Stein e os 

piesă care, în evocarea apărării îndirjite 
a Leningradului din ultimul război, pune 
grave probleme de conştiinţă, ajungind la 
"dezbaterea dramatică a universului moral 
„caracteristic omului sovietic. Lucrarea cu- 
prinde în mod evident note de dramă 
psihologică, susceptibile însă de genera- 
lizare filozofică prin intermediul amplifi- 
scării cazurilor personale pînă la dimensiu- 
nile unor categorii umane din lumea con- 
temporană. Ohlopkov a ajuns, pornind de 
aici, la un „spectacol-conceri“, în care 
muzica dobindeşte proporţii considerabile 
pentru reliefarea caracterului grandios al 
“epopeii Leningradului. Regizorul a pă- 
rut mai puţin preocupat de dramele lui 
'"Konovalov şi Batenin — care, ce-i drept, 
mu sînt ignorate în spectacol—, înscriin- 
du-le, între altele, în atmosfera eroică, 
tragică, a unui moment de considerabilă 
însemnătate din cel de al doilea război 
mondial. El a preferat detaliului psiholo- 
‘gic, ansamblul epopeic. Şi impresia pe care 
"o dobîndeşti, de multe ori, în spectacol e 
«covîrşitoare. Numai că autorul, după 
cum o demonstrează lectura obiectivă a 
piesei, a intenționat să scrie mai degrabă o dramă psihologică cu largi rezonanțe 
sociale, patriotice. În vreme ce regizorul, acordind muzica cu viziunea hipertrofică 
şi puţin exclusivistă a acestor rezonanțe, a diminuat puterea emoţională a piesei, 
uitind de unde își trag aici obiîrșia valorile sociale, patriotice şi neglijind, într-o 
oarecare măsură, eroii lui Stein şi lumea lor de frămiîntări sufleteşti. Lucrul apare 
«cu atit mai evident cu cît în actul III, unde regizorul s-a lăsat sedus de notele 
paroxistice ale dramei psihologice, asociindu-le ferm cu viziunea sa epopeică, s-a 
¿ajuns la valori emoţionale, convingătoare, de o mare intensitate. 

Transpunîndu-l scenic pe Hamlet, Ohlopkov i-a intuit conflictele ample, de 
'grandioase proporţii tragice, încercînd să le sugereze prin absolut toate elementele 
'reprezentaţiei teatrale. Așa, de pildă, rămîne memorabilă și ingenios servită prima 
apariţie a spectrului — tatăl lui Hamlet: totul e cufundat într-un întuneric dens, 
fundalul profilindu-se şi mai sumbru prin contrastul cu petele de o vagă strălucire 

a norilor rătăcitori, zgomotul obsedant al unui vint şuierător întrerupe pentru cite 
o clipă tăcerea lugubră, pînă cînd pe un promontoriu halucinant apare, într-o 
transparență verde-albăsiruie fantoma, urmărită de paşii febrili ai fiului cuprins 
într-o porţiune de lumină înnegurată care colindă scîndurile scenei. În alt moment, 
din actul II, regizorul marchează, cu o mare forţă de sugestie, fără să apeleze la 
cuvînt, frămîntarea tragică a regelui Danemarcei, începutul timid al remuşcărilor 
sale: Claudius se găseşte în fața unei imagini sculpturale a lui Crist răstignit, 
conturată pe fondul unei fresce colorate, intens luminate, de factură bisericească, 
<a şi acordurile muzicale selemne, grave, răvăşitoare, care însoțesc mişcarea tulbu- 
zată, contorsionată a personajului pradă îndoielilor. 

Pe o aceeaşi linie de maximă expresivitate plastică sînt construite decorurile 
masive, concepute constumele de culoare luxuriantă, manevrate luminile generoase.. 
Reprezentaţia lui Ohlopkov cu Hamlet fură ochiul, concentrează atenţia, obligă la 
asociaţii, desluşind o sumă de idei ale textului. Ea este însă într-o oarecare măsură 
dominată de spectaculos — ca un echivalent, poate, al lecturii preponderenie a 
grandiosului din text — care nu denaturează tragedia shakespereană, dar o cam: 
apasă. Valorile poetice cuprinse în opera inegalabilului Will sînt atît de conside- 
rabile, încît complicatele armături scenografice, exuberantele jocuri de culoare- 
ale costumelor, tehnicitatea prea desăvirşită, prea exactă, a maşinii regizorale, par- 
suprapuse puţin arbitrar pe melodia sublimă a cuvîntului inspirat, care descinde- 
din fantezia unuia dintre cei mai mari scriitori ai lumii. Am impresia că Ohlopkov, 
covîrşit, îndrăgostit de frumuseţile tragediei shakespeareene, a fost atît de obsedat: 
s-o traducă prin simbolul greoi al decorurilor, prin desenul ritmic al mișcării și 
muzica culorilor, încît i-a uitat splendida simplitate, care-i conferă în mare măsură: 
şi aura geniului poetic. (Mi-am amintitit, urmărind Hamlet, de Othello pus în 
scenă de Zavadski. şi l-am preferat încă o dată, tocmai în perspectiva complexe} 
simplităţi a autenticei poezii.) Căutarea spectaculosului, pe cîte undeva a teatra-- 
lului, şi predilecţia urmăririi sensurilor, în acest caz, mai cu seamă prin intermediul: 
auxiliarelor plastice, adesea coloristice, au determinat. după părerea mea, şi crearea 
unei atmosfere de multe ori mai degrabă festive decit tragice, ceea ce e limpede că. 
n-a putut să fie în intenţia directorului de scenă. 

Am văzut la Teatrul „Maiakovski“, unde Ohlopkov e regizor principal, și: 
Aristocraţii de N. Pogodin. Reluînd punerea în scenă din 1934, Ohlopkov şi-a con- 
firmat izvoarele admirabile a'e artei sale, ajungind la o reprezentaţie cu valori 
excepţionale. 


A 

Reliefind în plin tema reeducării, renașterii omului în lumea sovietică, el 
n-a repudiat nici aici spectaculosul, nu a ignorat posibilitățile de generalizare filo- 
zofică şi de compoziţie a ansamblului. asociindu-le însă, în plan preponderent, cu 
o permanentă vibraţie psihologică, cu o supremă intensitate a arderii, a trăirii 
scenice. În lectura textului, regizorul a urmărit punerea în valoare a unei succesiuni 
de momente cu existenţă cvasiindependentă ; fiecare scenă însă constituie o ade- 
vărată capodoperă, perfect finită, în care valenţele actoricești devin excepţionale 
pe parcursul unei viziuni regizorale pline de subsianţă, aproape de desăvirşirea 
artistică. Ohlopkov realizează aici o unitate deplină a spectacolului, legind prin 
ingenioase punji — de lumină şi întuneric, de sunet şi tăcere, de mișcare frenetică 
şi imobilitate — secvențe de o nemărginită varietate. Încercînd o comparaţie de 
ordin... ortografic, am spune că spectacolul, în pofida aparentei fărămiţări, e atit 
de coerent, încît frazele scenice nu mai par despărțite de puncte sau puncte și 
virgule, ci se citesc expresiv, logic, fără nici o întrerupere. Aici se poate vorbi în 
modul cel mai eficient de o vibraţie în unison a regizorului cu autorul, de o înțe- 
leaptă, inspirată detectare şi sporire a vocației scenice a textului dramatic. 

Concepţia proprie a lui Ohlopkov faţă de fiecare piesă propusă purcede din 
lectura originală a lucrării şi se materializează într-o serie întreagă de elemente ale 
artei spectacologice. Încercînd să definim, în diverse situaţii, planul scenografic, 
ne simțim ispitiţi, în reprezentațiile sale, să vorbim mai degrabă despre o arhitec- 
tură a scenei decit despre nişte simple decoruri. Aceasta fiindcă, de fiecare dată, 
găsim un alt loc al scenei în raport cu sala, o altă construcţie arhitectonică, care 
constituie o coordonată esenţială a viziunii regizorale. 

În Hotel Astoria, scena devine mult mai mare ca de obicei. Ea cuprinde patru 
elemente distincte, dispuse în limitele tradiţionale, amplificate de spaţiul din spa- 
tele scenei, de fosa orchestrei şi de porţiuni din sală. Acolo unde ne-am obșinuit 
dintotdeauna să vedem jucînd actorii, găsim de astă dată o construcție relativ cir- 
culară, în fundul căreia se desluşeşte, de- 
taşat, un panou pictat cu siluetele palate- 
lor graţioase, cu detaliile urbanistice fer- 
mecătoare ale Leningradului; în anumite 
momente, acest panou se demonstrează a 
fi o pînză foarte fină care, intens luminată, 
lasă îndărătul ei să evolueze personaje, să 
se desfăşoare acţiunea. Fosa orchestrei, la 

rîndul ei, este acoperită de o platformă 
dreptunghiulară, ce fuzionează cu circu- 


semne 

larul scenei tradiționale, în vreme ce per- 
pendicular pe ea apare o pasarelă lungă 
şi îngustă, care merge în pasajul sălii, 
pînă în fund sub loji; pasarela are pe 
margini două fişii, care devin luminoase 
numai atunci cînd personajele piesei stră- 
bat acest loc nou de joc. 

În Hamlet, scena păstrează dimensiu- 
nile normale şi e situată pe locul ei obiş- 
nuit. Numai că aici avem de-a face cu o 
a doua cortină masivă, un gen de cadru 
fix, alcătuit din aproape douăzeci de pa- 
nouri glisante. care slujesc la obţinerea a 


tot soiul de combinaţii. Această construcţie masivă se desface în mai multe rînduri, 
trecînd, împărţită în două porţiuni considerabile, pe lateralele scenei şi străjuind 
de aici acţiunea deplasată în centrul ei. Astfel încît, în pofida aparenţei tradiţionale, 
există în cazul dat mai multe scene neobişnuite, care se înalță mereu, surprinză- 
tor, din jocul ingenios al alternanţei și compoziţiei diverselor planuri. 

Aristocrații propun o nouă soluție: actorii îşi recită partiturile pe două ovale 
îmbucate, așezate oblic pe un spaţiu pornind din scenă şi acoperind o mare parte a 
fosei, din care mai rămîn doar două minuscule porţiuni, destinate instrumentiștilor. 
Construcţia aceasta este foarte apropiată de aceea a locului de joc în ring, în mă- 
sura în care pe scena ştiută din bătrîni sînt zece rînduri de scaune ocupate de 
nişte spectatori, amuzaţi să-și vadă, fără efort, în faţă, tovarășii amatori de teatru 
din sală. Pentru ca iluzia să devină deplină, în spaţiul rezervat spectatorilor pe 
scenă, pereţii sînt identici cu cei din sală, cu acelaşi tapet, cu aceleași lămpi agă- 
tate deasupra fotoliilor etc. 

Care e raţiunea acestor fantezii arhitectonice ale lui Ohlopkov ? 

Sint ele oare niște simple divertismente pentru uzul regizorului şi nişte sur- 
prize plăcute, dar gratuite, oferite spectatorilor cu generozitate şi cuprinse în prețul 
biletului de intrare? N-aş crede. Aceste construcții îşi descoperă totdeauna logica 
în optica regizorală a textului, a reprezentaţiei, care îşi propune în mod consecvent 
să spună ceva, să transmită ceva, să servească ceva. Pe de altă parte, sînt îndemnat 
să consider că Ohlopkov e foarte preocupat de descoperirea continuă a unor 
noi locuri de joc; menite să favorizeze condiţiile ideale de desfăşurare a artei 
actoriceşti. Această tendinţă extrem de interesantă, prezentă și în activitatea altor 
regizori care cercetează fertil căile teatrului modern, îşi găseşte în opera lui 
Ohlopkov rezolvări ingenioase, de natură să constituie un beneficiu al artei scenice 
în ansamblul ei. 

În Hotel Astoria, de pildă, platforma de deasupra fosei devine un loc esenţial 
de joc, concentfind pe suprafaţa ei, într-un prim plan avansat spre sală, momentele 
de supremă intensitate dramatică ale acţiunii. E drept, însă, că pasarela împinsă 
între staluri, pe care am pomenit-o, nu-și justifică întrutotul existența, deoarece 
e folosită în spectacol de foarie puţine ori, rămînînd un detaliu mai cu seamă orna- 
mental, fantezist, și mult mai puţin un accesoriu strict necesar. Numeroasele puncte 
de acces în scenă ale interpreţilor — în afară de cele obişnuite, lateralele platformei 
care duc spre culoarele sălii, inirarea pe pasarelă, o serie de scări care coboară de 
pe întreaga parte posterioară a circularului — deschid o serie de unghiuri noi. 
prilejuiesc mișcări, grupări foarte variate, care amplifică posibilităţile de desfăşu- 
rare actoricească, regizorală. 

În Hamlet, există, de asemenea, o abundență neobișnuită de locuri de joc. În 
primul rînd sînt folosite panourile glisante ale celei de a doua cortine masive ; cîte 
unele din ele se desfac în diverse situaţii, devenind un soi de ferestre, dincolo de 
care evoluează actorii, în decoruri relativ ample, cuprinse în grosimea respectabilă 
a acestei aproximative cortine, Apar, de asemenea, mai multe fundaluri pictate -- 
ca acela din Hotel Astoria —, care, luminate din spate, devin transparente și soli- 
cită personajele să-și plimbe pasiunile şi pe aici. În anumite momente — actul II, 
finalul — cadrul fix, despre care vorbeam, se desface în două, trece pe laterale, 
toate panourile se deschid, și se joacă în afară de centrul scenei, la nivelul a trei 

etaje (şi în stinga şi în dreapta). Ohlopkov se întilnește pe cîte. undeva, în această 
situație, cu Piscator, care folosea şi el, uneori, „scenele simultane“, etajate. (Cum 
a făcut, de pildă, într-un speciacol, care a stirnit multă vilvă la vremea lui, cu 
piesa Hoppla, trăim de Ernst Toller.) 

În chip paradoxal, acolo unde se apelează la cele mai puţine artificii, la cea 
mai simplă, rudimentară arhitectură, se obţin cele mai multe locuri noi, neaşteptate 
de joc. E cazul Aristocraţilor. Scena, nefiind limitată de nici un perete, oferă posi- 
bilităţi infinite de acces, de mișcare, de interpretare. Actorii sînt așezați, de 
foarte multe ori, în profil, atît în raport cu spectatorii din sală cît şi cu cei din 
scenă, lăsîndu-se văzuţi mai bine decît îndeobşte. Ei nu ostenesc, găsind modalităţile 
cele mai variate de evoluție expresivă, de transmisie sugestivă a textului, în spaţiul 
extrem de generos pus la îndemină de regizor. Fără pasarele și etaje suplimentare, 
fără pereţii tradiţionali, scena din Aristocrații pare mai întinsă, mai complexă decit 
în Hotel Astoria sau Hamlet, fiind în acelaşi timp extrem de proprie, poate cea 
mai potrivită, pentru descifrarea aplicată, adincă, pasionată a ideilor fundamentale 
cuprinse în textul lui Pogodin. 

Dezbătînd problema găsiriii noului loc de joc, foarte importantă în viziunea 
ohlopkoviană, sîntem datori s-o asociem cu actorul, care e cel chemat să beneficieze 
de aceste posibilități suplimentare, căutate, descoperite, oferite de regizor. Pornind 
şi de aici, se infirmă, fără drept de apel, ipoteza că Ohlopkov neglijează în spec- 
tacol interpretul, că nu-i acordă o atenţie suficientă. Creaţiile actoricești, momentele 
excepţionale de acest ordin din toate reprezentațiile ohlopkoviene, aduc mărturia 
respectului deosebit faţă de interpret, a conştiinţei rolului său primordial în spec- 
tacol. Între altele, s-ar putea adăuga în sprijinul acestei teze şi un argument de 
natură sentimentală : directorul de scenă de azi a onorat pînă mai ieri ani de zile, 

fără să fi abdicat încă de la această calitate, nobila tagmă actoricească. Argumen- 
tele de cea mai mare autoritate provin însă din practica sa regizorală, din modul 
în care îşi valorifică în faţa publicului punctele de vedere. 

Există în Hotel Astoria remarcabile creaţii actoricești, aparţinînd mai cu seamă 
lui A. Hanov — care îl interpretează aici pe Konovalov şi în O chestiune personală 
pe Cernogubov, constituind o prezență scenică impresionantă, determinată în plan 
preponderent de iscusinţa alternării notelor de asprime îndurerată și a inflexiunilor 
duioase, lirice —, B. Tolmazov (care, în rolul lui Troian, împletește aparența unei 
volubilităţi superficiale cu o acută sensibilitate), și alţii. Sînt — mai cu seamă în 
actul III, în mod evident cel mai izbutit şi mai lipsit de artificii tehnice din spec- 
tacol — citeva momente memorabile, în care uiţi datele neobişnuite ale montării, 
dispuse să te uimească cite o dată, şi rămii pradă unei foarte autentice contemplaţii, 
emoții, urmărind virtuozitatea, desăvîrşirea interpretării. Astfel sună, de pildă, 
explicaţia de dragoste a Lindei (iscusit, nuanţat condusă în scenă de E. Sidorova) — 
tinăra, înflăcărata patriotă, care din motive de ordin conspirativ pozează în mică 
desfrinată — pentru Konovalov : surpriza, vecină cu lovitura de teatru, se estom- 
pează, obligindu-te să intri în situaţie, să parcurgi, alături de personaje, drama, 
să-ţi stăpinești lacrima dar să nu-ţi înfrîngi dorința de a curma suferinţele morale ale 
eroinei, de a ajuta oamenii din scenă să iasă din impas. E un moment de dimen- 
siuni aproape tragice, în care intensitatea trăirii scenice devine contagioasă, obţinînd 
deplina aderenţă. complicitate emoţională a sălii. Tot așa cum amintirea nu poate 
părăsi fragmentul excepţional în care fosta soţie a lui Konovalov îi comunică 
acestuia moartea fiului, lliuşka, adolescentul entuziast, răpus pe front. Ea intră în 
scenă, copleșită, frintă, tirindu-și paşii în ritm funebru, întovărășindu-şi mişcarea 
dureroasă cu un geamăt surd. Konovalov o întreabă de mai multe ori, din ce în ce 
mai aproape de adevărul pe care nu vrea, refuză cu îndiîrjire să-l afle: „Ce e?“ 
Silit să priceapă, fără să primească un răspuns articulat, el nu poate decît să rosto- 
golească în scenă un strigăt de fiară rănită („lliuşka !“), însoţit de o cutremurătoare 
avalanșă de muzică și întuneric, descinse nemijlocit din tumultul răvăşitoarei, 
aproape inumanei sale dureri. 

Nu lipsesc nici din Hamlet scenele înzestrate cu interesante valori actoriceşti ; 
evidenţa acestei afirmaţii poate fi confruntată în întîlnirea dintre actori și eroul 
tragediei, în pantomima lor ulterioară, în cimitir la mormîntul Ofeliei, în duelul 
final dintre Hamlet şi Laertes ş.a. Dar, dincolo de aceste momente admirabile, res- 
piraţia tragică a actorilor pare uneori gituită de gigantismul decorurilor, intimidată 
de splendoarea culorilor, rătăcită în oceanul ispititor al efectelor sonore și de lumină. 
Ohlopkov nu l-a uitat nici aici pe actor, comentînd cu multă finete, inteligenţă, 
toate partiturile şi determinînd cu migală și competenţă contribuţia logică, specifică 
a fiecărui rol în ansamblul viziunii sale regizorale. Am impresia însă că el a făcut 
un calcul relativ greşit al proporţiilor, nepăstrînd acel indispensabil echilibru stabil 
dintre actor şi accesorii tehnice, care garantează, în mare măsură, armonia spectaco-- 
lului. Și astfel, cu toate că în mod subiectiv Ohlopkov nu a subapreciat absolut 
deloc rostul contribuţiei actoriceşti, în mod obiectiv, în spectacol, s-a putut constata. 
o oarecare diminuare a aportului acestui factor esenţial. 

Pe planul poziţiei față de actor, reprezentaţia cu Aristocraţii mi se pare un 
adevărat manifest al lui Ohlopkov. (Vreau să menţionez, în paranteză, că acest mare: 

spectacol poate fi, pe bună dreptate, considerat, în ahsamblu, o autentică declarație 
programatică a foarte hărăzitului regizor.) Unii au căutat să stabilească o opoziţie 
netă între sistemul stanislavskian şi metodele de lucru ohlopkoviene. Aparenţele 
neaprofundate, judecăţile pripite și dorințele de a valorifica rudimentar, numai 
în alb şi negru, căile sinuoase, complexe ale realismului socialist, pot îndemna la o 
asemenea concluzie hazardată. În primul rînd, am convingerea că sistemul lui 
Stanislavski nu trebuie confundat numai cu spectacolele Teatrului de Artă. Este 
limpede că aceste reprezentații aduc în scenă în mod strălucit roadele concrete, 
practice ale gindirii stanislavskiene. Dar, apreciind ca şi marele actor englez 
Michael Redgrave că „ideile lui Stanislavski au fost împrumutate și transplantate în 
Europa întreagă şi în America“, nu cred că aceasta obliga, şi nici n-a obligat, la co- 
pierea spectacolelor sale. În Germania, o seamă de oameni de teatru mi-au vorbit des- 
pre caietele de regie ale lui Brecht, care deveneau obligatorii, în timpul vieţii autoru- 
lui, pentru toţi cei ce vroiau să pună în scenă Mutter Courage, Cercul de cretă cau- 
cazian sau oricare altă piesă brechiiană. Această servitute mi s-a părut foarte bizară : 
poţi să fii un fervent discipol al „teatrului epic“, fără să te simţi dator să repeţi toaie 
mizanscenele spectacolelor brechiiene. Tot așa cum poţi foarte bine să te declari 
adversarul „teatrului epic“, dar să foloseşti unele lucruri interesant realizate în 
reprezentațiile de la Berliner Ensemble. Nu cred că e firesc să identifici un întreg 
sistem de gîndire cu fiecare detaliu, mai mult sau mai puţin izbutit, din activitatea 
curentă a autorului său. Departe de mine gindul de a separa arbitrar teoria de 
practică. Mă refeream numai la asociaţia defectuoasă a întregii teorii cu amănuntul 
practic, mai mult sau mai puţin desăvirşit, care, de multe ori, în drum spre elabo- 
rarea teoriei, poate să se dovedească oportun sau nu. Tocmai de aceea cred că siste- 
mul stanislavskian este mult mai larg şi că poate duce la o infinitate de soluții 
practice, care să nu contrazică excepțional de valoroasa teorie generală a marelui 
gînditor rus. 

Se poate afirma cu cea mai mare certitudine că spectacolele lui Ohlopkov sea- 
mănă destul de puţin cu cele de la M.H.A.T. Dar analiza lor aplicată duce la consta- 
tarea unor coordonate fundamentale comune : descifrarea subtextelor, a supratemei, 
ca dat iniţial al oricărui spectacol, şi o muncă extrem de temeinică cu actorul, în 
perspectiva obţinerii celei mai autentice trăiri scenice. În aceste limite esenţiale, 
Ohlopkov nu-l trădează niciodată pe Stanislavski. Şi Aristocraţii, unde fiecare 
slujitor al Thaliei „iubeşte arta în el însuşi şi nu se iubeşte pe sine în artă“ 
(Stanislavski), constituie cea mai strălucită mărturie în acest sens, ajungînd, în 
raport cu toate rolurile, la cea mai desăvirșită înțelegere şi interpretare, la 


situaţia în care actorii, şi prin ei regizorul, fac o magistrală demonstraţie de 
mare artă. 


Profund preocupat de ideea realizării unui spectacol de factură nouă — prin 
lectura originală a piesei, prin arhitectura neobişnuită a scenei şi descoperirea unor 
neașteptate locuri de joc, prin îndemînatica, complexa punere în valoare a interpre- 
tului — Ohlopkov se străduieşte să găsească cele mai directe şi artistice drumuri 
către un spectator şi el de o calitate nouă, menit să desăvirşească alianţa absolut 
indispensabilă în teatrul realist-socialist, trinitatea miraculoasă : autor-actor-public. 
Regizorul beneficiază aici de un spectator excepțional, despre care vorbea convin- 
gător încă în 1955 Gordon Craig, un observator căruia nu i se poate imputa lipsa 
de obiectivitate : „Cum se ascultă în teatrul sovietic! Cu severitate, cu inteligenţă, 

cîte o dată cu tendința de a găsi nod în papură, dar niciodată cu indiferenţă. Şi lucrul 
acesta e atit de important. Fiindcă, dacă aş fi întrebat de ce s-a clătinat şi se 
dărimă colosul teatrului european, aş spune: din pricina indiferenţei“. Urmînd o 
linie fertilizată de Stanislavski şi Nemirovici-Dancenko, de Meyerhold (care men- 
ționa că „teatrul se creează şi prin voinţa sălii de spectacol“ şi că e necesară deter- 
minarea „activităţii creatoare a spectatorului“), Ohlopkov ajunge la o adevărată 
comuniune cu publicul, chemat să-l înţeleagă, să-l judece, dar să-l şi ajute. N-am 
găsit, de aceea, niciodată la Teatrul „Maiakovski“ un auditor cu reacții eterogene, 
indivizi plictisiţi şi entuziaști, refractari şi frenetici, ci o masă compactă, unitară, 
respirînd, emoţionată, în acelaşi ritm, respiraţia scenei. Mi-am amintit, în amfi- 
teatrul cufundat într-o admiraţie aproape religioasă, cind se oficia Aristocrații, 
de nişte spuse ale lui Copeau : „Nu va exista teatru nou decît atunci cînd omul din 
sală va putea să murmure cuvintele omului de pe scenă în acelaşi timp cu el şi din 
aceeaşi inimă cu el“, Acest teatru nou există astăzi fără îndoială, repudiind indi- 
ferenţa. după ce şi-a descoperit splendidul murmur în unison al sălii şi al scenei. 
L-am identificat în nenumărate rînduri la Moscova și la Leningrad, l-am găsit 
proaspăt, strălucitor, tulburător, chiar dacă uneori inegal, şi în spectacolele inspi- 
rate ale lui Ohlopkov. 

El nu este, în mod categoric, un magician. Continuînd să-i disecăm metoda de 
lucru, încercînd să-i intuim laboratorul, particularităţile compoziționale, îi desco- 
perim, rînd pe rînd, secretele. 

Ohlopkov pare uneori nu numai să-și traducă reflecţiile în imagini artistice, 
dar chiar să gindească în imagini plastice, muzicale. Această impresie se creează 
datorită caracterului nemijlocit al acestor imagini, datorită corespondenţei lor desă- 
virşite cu viziunea de ansamblu a spectacolului, datorită vrajei pe care o răspîndesc 
fără a te fura din cea mai densă substanţă a textului, a mesajului său revoluţionar. 
Am zăbovit destul asupra decorurilor — pe care am dorit să le identificăm cu con- 
cepţia arhitectonică nouă a scenei ohlopkoviene —, pentru a sublinia încă o dată că 
nu sînt altceva decit o parte constitutivă a gîndirii regizorale ; ele nu func- 
ționează ca o ambianţă, ca un mediu obiectiv pentru actor, ci ca un element subiectiv 
în existența interpretului, ju cînd neobosit împreună cu dînsul. Lucruri foarte ase- 
mănătoare se întîmplă cu muzica, ce devine și ea o fracțiune indivizibilă a spec- 
tacolului, imposibil de confundat cu un simplu cadru, cu un accesoriu facultativ, 
menit să rămînă numai agreabil. Exemplul cel mai concludent îl aduce „spectacolul- 
concert“ Hotel Astoria. Muzica de aici apare ca un subtext amplu descifrat al cu- 
vîntului, pe care nu numai că îl însoţeşte, ci îl amplifică, îl completează, des- 
făcindu-i sensurile cele mai intime. Și din această pricină, muzica — componentă 
fermă a ritmului exterior al spectacolului — este indisolubil asociată cu ritmul in- 
terior al aproape fiecărui moment scenic. In această perspectivă, aidoma cuvîntului, 
ea nu rămîne numai să fie auzită, ci şi simțită, gîndită, contribuind în chip esenţial 
la dezvăluirea universului psihic al personajelor. 

Chiar actorul, pe care Ohlopkov îl prețuieşte enorm de mult, nu e cultivat de 
dragul performanţei personale sau al justificării rolului său primordial în teatru. 
Regizorul pare să vadă tot timpul actorul în spectacol, de unde e aproape 
cu neputinţă să-l rupi, să-l izolezi. De aceea, în... orchestra spectacolului se aud mai 
puţin instrumentele, reprezentaţia sunînd mai degrabă ca o orgă admirabil acordată. 

Analizind cu meticulozitate diversele 
detalii aşezate riguros la temelia ansam- 
blului care se recepționează atît de armo- 
nios, se poate dobindi impresia unei con- 
strucţii reci, dispusă să apeleze numai la 
disponibilităţile raţionale ale spectatoru- 
lui (aşa cum intenționa Brecht). Lucrurile 
stau cu totul altfel în viziunea ohlopko- 
viană, care înzestrează reprezentațiile cu 
intense valori emoţionale. Am asemănat, 
în prima clipă, expunerea actorilor dis- 
puşi pe o scenă-ring în rafalele reflectoa- 
relor cu lumină aproape orbitoare, din 
Aristocrații, cu metoda brechtiană, dis- 
pusă să înlăture ficţiunea teatrului, ebi- 
minînd, odată cu o serie de artificii, trăi- 
rea scenică. Nici pomeneală ! După cîte- 
va minute, mi-am dat seama explicit că 
în spectacolul lui Ohlopkov nu funcţiona 
nici un fel de „„Verfremdungseffeki“, nici 
un dispozitiv de distanţare, şi că, dimpo- 
trivă, identificarea desăvirşită a actori- 
lor cu personajele solicita, alături de 
interpreţi, marea, autentica emoție ar- 
tistică. 

Drumul în artă al lui Ohlopkov nu 
este rectiliniu : după magistralul spectacol 
cu Aristocrații a pus în scenă un bizar. Seona din  „Aristocrafii" de N. Pogodi 


contorsionat Cyrano de Bergerac ; după o excepțională Tinără gardă a realizat 
după părerea mea, un mult mai puţin interesant Hamlet. Sinusoida artistului e 
uneori chiar mai complicată decît colega ei din cîmpul matematicilor. Rezervele 
«emise în legătură cu o realizare, după o alta excepţională, demonstrează neli- 
niștea, frămîntarea continuă a artistului autentic, niciodată mulțumit de cele înfăp- 
tuite, niciodată dispus la o confortabilă viață sedentară. Îndrăgostit de actualitate 
(Teatrul „Maiakovski“ joacă aproape în exclusivitate -piese sovietice), asociind indi- 
solubil teatrul cu revoluţia, Ohlopkov e un veşnic nemulţumit în raport cu înfăp- 
tuirile sale, pe care le vrea mereu mai interesante, mai pasionante, mai desăvirşite. 
Şi în acest plan, marele om de teatru sovietic e pe deplin contemporan cu comu- 
nismul, care nu ostenește apropiindu-se mereu dar tinzînd neincetat spre culmile per- 
fecţiunii. 

„Soluția“ mistică în drama Apusului 


Reînvierea şi popularizarea miturilor religioase în dramaturgia occidentală 
contemporană constituie o evidentă dovadă a impasului unei arte care-și refuză 
reflectarea și întelegerea realităţilor epocii noastre. 

Alături de prezentarea atotputerniciei absurdului care ar cîrmui lumea de azi, 
cum o spun piesele lui Ionesco, Beckett şi ale altora, reluarea miturilor religioase 
în dramaturgia Apusului nu reprezintă o direcţie mai puţin importantă a ofensivei 
iraţionalist-mistice dezlănţuite cu sporite forţe în ultimii ani în cultura occidentală. 
Spre deosebire însă de autorii amintiţi, care, consideriînd societatea modernă ca o 
expresie a absurdului, propun înlocuirea acestui aşa-zis arbitrar printr-un arbitrar 
deliberat şi prin aceasta fac ca uneori piesele lur să devină de-a dreptul inacce- 
sibile înţelegerii spectatorului obișnuit, autorii dramelor religioase caută să nu-şi 
primejduiască aud'enţele mai largi prin refugiul total în irațional. 


Nu me aflăm, desigur, în prezența unor piese care-şi propun să repete logica 
sau substanţa întimplărilor din miracolele și misterele medievale; în chip direct 
intervenţia divină sau supranaturalul nu mai au acelaşi rol în rezolvarea şi deter- 
minarea destinelor umane. Tema majoră a acestor mituri, cu rare excepţii, este 
însă neputința omului de a-şi hotărî sau schimba soarta altfel decît prin re- 
curgerea la ajutorul celor sacre. De aici şi sentimentul tragic al condiţiei umane, 
pîndite şi torturate de rău, de păcat, viața nefiind decir o etapă, iar moartea o 
trecere spre un tărim edenic — b'neînţeles în cazul mîntuirii! Numai astfel, spun 
noile mituri, visul umanităţii de a ajunge iar într-un parad's atemporal şi aspaţial 
devine posibil, iar timpul şi lumea devin acceptabile. 

A încerca o explicaţie rațională sau socială a acestei lumi e considerat, în 
termenii noilor mituri religioase, o întreprindere inutilă care, în cel mai bun caz, 
nu poate duce decit la un sentiment de frustaţie, de zădărnicie. Poziţia aceasta ag- 
nostică a exprimat-o limpede, în prefața piesei sale Ciocirlia, şi cunoscutul dra- 
maturg francez Anouilh. El spune: „Efortul stăruitor al așa-ziselor spirite mo- 
derne de a explica misterele e, în orice caz. una dintre cele mai naive şi ridicole 
activităţi cu care s-a îndeletnicit fragilul creier omenesc de cînd a fost îndopat cu 
noţiuni politice și ştiinţifice fără de sens. Şi ea nu a putut produce pînă la urmă 
altceva decit nostalgica satisfacție a băieţelului care descoperă că rața lui meca- 
nică nu era făcută decît din două roţi, trei arcuri şi un şurub. Băieţelul ţine în 

mînă trei arcuri, două roţi și un șşurub care, fără îndoială, sînt liniștitoare, dar el 
şi-a pierdut rața mecanică şi nici n-a găsit vreo explicaţie“. 

raționalismul, agnosticismul mistic sau fideist nu sînt direcţii noi pentru o 
artă care nu merge pe drumul realismului. Dar în ultimul timp, ele sînt predicate 
şi promovate cu o deosebită stăruinţă ca încă un mijloc cu „verificată“ eficacitate 
de îndepărtare de realitate. Cunoscutul apostol al suprarealismului, Andre Breton, 
clama mai acum cîtva timp că „ceea ce lipseşte artei moderne este magia“, iar 
într-un op recent „Mythes, Rêves et Mystères“! (Gallimard, 1957), transfugul de 
tristă faimă, Mircea Eliade, „explica“ importanţa pe care ar avea-o inconştientul 
în preocupările lumii moderne, prin nostalgia nemărturisită a oamenilor după cele 
divine. Și bineînţeles, aceste preocupări nu s-au putut refugia decît în inconștient ! 

Nu au lipsit, firește, mici îndemnurile directe de sprijinire organizată şi siste- 
matică — atît morală cît și materială — a autorilor care scriu piese cu caracter 
mistico-religios, considerate a fi o „armă foarte puternică“, într-o lume „devenită 
pe scară largă păgînă“. (Dorothy L. Sayers — Autorii dramatici nu sînt apostoli — 
„World Theatre“, nr. 1, 1955—56.) 

E lesne de înţeles de ce, în urma atiîtor eforturi, s-au înmulțit în ultima vreme 
pe scenele teatrelor din Apus spectacolele în care vechile mituri religioase se 
încearcă a fi propuse drept imagini realiste ale vieţii unor oameni socotiți a fi 
reprezentativi pentru epoca noastră! Astfel, numai de la începutul anului 1958, 
drama mistică a lui Graham Greene: Sopronul (The Potting Shed) a fost montată 
la New-York, Londra și Roma. Tot la Londra se joacă din acest început de an o 
altă piesă: A zecea șansă (The Tenth Chance) de Stuart Holroy. care nu e altceva 
decit povestea convertirii unui ateu „revenit“ la dreapta credinţă. Pe scenele a 
două teatre din Paris, se prezintă piesa religioasă a italianului Diego Fabbri în 
adaptarea lui Thierry Maulnier : Proces lui Isus (Processo a Gesu) şi adaptarea lui 
Albert Camus: Requiem pentru o călugăriță — impregnată de o anumită mistică 
creştină — după romanul cu același nume al lui William Faulkner. Am amintit 
aici doar cîteva din cele mai cunoscute piese şi spectacole, ilustrative pentru ten- 
dința despre care vorbeam mai sus. Neîndoios că numărul lor este mai mare, soco- 
tim însă că piesele amintite sînt grăitoare pentru diversele aspecte ale dramatur- 
giei mistico-religioase din Apus. 

A relua în termenii moderni discuţia miturilor religioase, iată ce şi-a propus 
să facă Diego Fabbri în piesa sa Proces lui Isus. Evident, cu intenţia de a dovedi 
că ele sînt necesare omului de azi, precum erau celui din trecut, că singură cre- 
dința îl mai poate salva pe om şi-i da încredere în el și în cei din jur. Afirmația 
aceasta nu este făcută în chip direct, ci ea e, de fapt, concluzia unei aparente ne- 
gaţii. Unul dintre personajele piesei, un preot, spune adresîndu-se spectatorilor 
(piesa e construită într-un chip care aminteşte de Pirandello, jucîndu-se atit pe 
scenă cît şi în sală): „Vă înşelaţi. Azi nu mai sînt nici aceleaşi păcate, nici aceiaşi 
păcătoşi“ (ca în vremurile îndepărtate — n.n.). S-a creat, spune autorul, o nouă 
rasă de păcătoşi, ceea ce a generat pasămite şi „o conştiinţă nouă“. O conştiinţă 
care, desigur, nu se caracterizează printr-o mai acută nedreptate socială, definin- 
du-se doar prin nevoia de „a fi în păcat şi a păcătui“, prin a avea remușcări... 
„sfişieri“... prin „nevoia de a fi iertat“. Iată ce poate fi nou pentru conștiința omului 

Diego fabbri imaginează o reluare a judecății lui Isus de către oameni ai 
vremii noastre, într-o dezbatere care angajează atit pe cei care o fac în chip pro- 
fesionist (actori ei înşişi pe scenă), cît şi pe cei din sală (actori-spectatori). Nu vom 
reproduce întreaga argumentaţie a piesei. Discuţia, care se duce la început pe 
scenă, se lărgeşte și coboară în sală, cu care ocazie sînt puşi să vorbească diverşi 
reprezentanţi ai societății: un intelectual, un preot, un tînăr, o prostituată, o fe- 
meie de serviciu, un orb. În această confruntare, adică în momentul în care vechiul 
mit religios este pus să acţioneze și să se verifice în contact cu mentalitatea şi 
judecata omului modern, a încercat Diego Fabbri să concentreze dramatismul și 
forţa de convingere a piesei sale. Asistăm însă la o dezbatere aparentă doar: nu 
se ciocnesc nici opinii şi mici convingeri. Aşa-zisul intelectual necredincios, luînd 
cuvintul pentru a acuza pe cei care „pretind că posedă adevărul şi care, în numele 
acestui adevăr, răspîndesc speranţe false și mincinoase“, sfîrşeşte prin a recunoaște 
că, totuşi, credința „a adus un ajutor acelor care erau deznădăjduiţi de această 
lume“. Și aceasta nu se întîmplă pentru că ar fi ascultat argumente care i-ar fi 
putut spulbera afirmaţiile, ci pentru că e dezarmat de faptul că prietena lui de 
ocazie dezvăluie auditorilor faptul că și el a fost „ispitit de credință“, dar n-a 
reușit să creadă. „Este adevărat, recunoaște intelectualul, că mi s-a întîmplat să-i 
invidiez pe acei care, ca şi dumneavoastră (se adresează preotului), sînt credincioşi. 
Dar am dreptul să cred că e o pace puţin cam prea... facilă. Şi mulţi oameni, astăzi, 
nu se resemnează să cumpere această pace cu prețul abdicării raţiunii lor, refuză 
acest ajutor, acest leac al vieţii, această speranţă într-o altă viaţă, eternă.“ Chiar 
aceste cuvinte nu arată o respingere a credinţei ca „leac“ al vieţii, ci constituie o 
indirectă pledoarie pentru renunţarea la orice luptă. De aceea, respingerea soluţiei 
fideismului nu este de fapt reală. Intelectualul spune, e drept: „Credeţi că pentru 
așa ceva nu-ţi trebuie curaj ? Că nu te afli în faţa unei nelinişti profunde ?* Dar 
asta e toi; la atît se limitează încercările sale de a gîndi în afara dreptei credinţe. 


Şi pentru ca intelectualul „necredincios“ să nu rămînă cumva în continuare 
în „angoasă“, iau imediat cuvîntul: prostituata, care spune că are nevoie de cre- 
dință, pentru că altfel „nu ar mai avea în ce să spere“ că-şi va vedea iertate păca- 
tele; um tînăr, copil risipitor fugit de acasă, care vrea să creadă pentru a se 
putea întoarce la părinți; un orb care într-o zi, „în lumea de aici sau în cealaltă, 
trebuie să vadă“ şi pentru asta trebuie să creadă ; o femeie de serviciu căreia i-a 
murit un fiu în război şi de atunci „ştie ce înseamnă miracolele pentru că îl vede 
mereu pe cel mort“ etc. etc. Se înțelege că asemenea „argumente“ sfirșesc prin a 
„convinge“ şi pe cei mai rebeli intelectuali, adepţi ai „raţiunii“, că e bine să abdice ! 
Și cortina se lasă într-o atmosferă de universală iertare a păcatelor și de împă- 
care a tuturor „întru domnul“ ! 

Ignorarea datelor esenţiale ale vieţii de azi, ignorarea totală a conflictelor 
sociale fac ca piesa aceasta să fie pe atît de atemporală pe cît n-a voit-o autorul, 
iar aşa-zisa dezbatere în termenii lumii de azi să nu fie decît aparent actuală. De 
altminteri, aşa cum am arătat mai sus, dezbaterea nu este de fapt o discuţie în 
contradictoriu, ci pur şi simplu o predică dialogată, o invitaţie prost deghizată la 
ocolirea flagrantă a realităţii. Remarca pe care o făcea criticul teatral al ziarului 
„Le Monde“, Robert Kemp, cu privire la această piesă, nu e lipsită de aceea de o 
oarecare ironie involuntară : „Un preot — scrie Kemp — pe care l-am întrebat în 

pauză, mi-a spus că e o foarte frumoasă predică pentru vinerea sfintă, ba chiar o 
predică în timpul căreia nu s-ar dormi“. 

Diego Fabbri ilustrează prin Proces lui Isus o direcţie a dramei mistico-reli- 
gioase din Apus: ignorarea totală a realităţilor sociale moderne, a conflictelor spe- 
cifice vremii noastre. Rezumînd orientarea sa teatrală în privința acestei piese, el 
spunea de altfel: „Sintem încă sau am revenit la vremea primilor creștini. Tipo- 
logia este întocmai aceeaşi“. Neadevărul acestor cuvinte îmi pare atit de flagrant, 

Mncit consider că nici nu e necesar să stărui asupra lui. 

Reluarea vechilor mituri religioase, într-un cadru care să fie numai aparent 
schimbat, nu este caracteristică însă tuturor pieselor cu caracter mistic prezentate 
pe scenele teatrelor occidentale. În chip obișnuit, aceste piese indică, în condiţiile 
societăţii contemporane, fie prezența miracolului, fie problematica neputinței umane 
de a schimba un destin pe care*numai dumnezeu sau diavolul îl pot hotărî. Din 
prima categorie face parte şi drama lui Graham, Greene: Șopronul. În opera lui 
Graham Greene oamenii au fost arătaţi a fi dintotdeauna singuri şi numai credinţa 
i-a putut ajuta să treacă dincolo de pragul acestei singurătăţi. Desperarea necre- 
dinţei, singurătatea și inumanitatea celor care nu pot ajunge la seninătatea și pacea 
întru domnul sînt prezente în romanele lui Greene, dărnindu-le un puternic 
accent mistic. 

În piesa despre care vorbim, tensiunea caracteristică tuturor lucrărilor scriito- 
rului se face simțită. În casa omului de ştiinţă H. C. Callifer, ateu care a luptat o 
viaţă întreagă împotriva superstiţiilor religioase, s-a întîmplat cîndva un miracol, 
pe care toată lumea îl doreşte ignorat și uitat. Chiar cu preţul îndepărtării unuia 
dintre fiii savantului, James, un om a cărui viaţă, evident, este distrusă din această 
pricină. Copil fiind încă, James a încercat să se sinucidă deoarece tatăl său îi deza- 
măgea sistematic credința în divinitate, dindu-i explicaţii ştiinţifice pentru toate 
miracolele. Și e adus la viaţă, după ce s-a sinucis (|), prin rugăciunile unui unchi, 
preot, care de atunci dispare din viaţa lui. Fără a avea intenţia de a rezuma acțiu- 
nea piesei, am dat aceste cîteva amănunte pentru a putea sezisa mai bine problema 
ei centrală. James nu va putea trăi o viaţă normală, se va despărţi de soţie, va fi 
un om singur şi lipsit de bucurii, pentru că ignorează miracolul revenirii sale la 
viaţă. Şi, descoperindu-l, redevine un om normal, ba chiar o cere din nou în căsă- 
torie pe fosta lui soţie... 

A-l păstra pe om în dezamăgirea profundă pe care i-o poate provoca lipsa de 
credință înseamnă a-l condamna singurătăţii și pieirii lui ca om, iată ce vrea să 
spună în esență piesa lui Graham Greene. Nici aici nu vom afla argumente deduse 
din logica personajelor. Transformarea lui James este bruscă și prin nimic motivată. 
În viaţa lui nu se întîmplă nimic, așa cum ne sînt prezentate lucrurile, care să o 
facă atractivă, de dorit. Şi deodată se ivește conștiința pierdutului miracol din 
copilărie. Şi totul se transformă. De ce ? Nu ni se spune. Se fac doar afirmaţii. De 
altfel, chiar James, regăsindu-l pe dumnezeu, nu-și propune să înţeleagă mai bine 
nici lumea, nici măcar divinitatea însăşi şi spune: „Nici eu nu înțeleg. Dar n-aş 
putea crede într-un dumnezeu într-atit de simplu încît să-l pot înţelege!“ După 
cum se vede, totul e cît se poate de limpede! 


Credinţa, la rindul ei, ne apare ca un lucru tot atit de plin de sens. Vorbeşte 
iar James: „Nici nu doresc măcar să mă rog, Ceva mi s-a întîmplat, Asta-i tot. 

Ca un accident pe stradă (sublinierea noastră). Nu am nevoie de dumnezeu. 
Nu-l iubesc pe dumnezeu, dar El e aici... E în plămînii mei, asemeni aerului“. Trebuie 
să precizăm că după cunoştinţa noastră „accidentele de pe stradă“ nu pot aduce 
în genere nimic bun. De altfel, aceasta se întîmplă şi în cazul de faţă. Umorul auto- 
rului nu e decit involuntar. 

Un alt personaj al piesei, pentru a arăia cît de importantă este credința pentru 
viaţa omului, nu discută adevărul sau neadevărul ei, ci spune: „Nu vreau altceva 
decît un adevăr relativ care să poată face viaţa suportabilă“. 

James a ajuns la acest „adevăr relativ“, dar în ce măsură îi va face asta viaţa 
suporiabilă ? Numai cu preţul neînţelegerii lumii înconjurătoare, numai cu preţul 
ignorării ei. Altădată nu se apropia de oameni, nu-i căuta, nu-i iubea, pentru că nu 
credea în nimic. Acum crede în ceva, în divinitate, dar asta nu-l apropie mai mult 
de oameni și de înţelegerea lor, pentru că îi acordă doar cîteva bucurii pe care 
înainte și le refuza : „o viaţă suportabilă“ sau mai exact insuportabilă. 

Aceasta e viața pe care o pot avea oamenii cînd, puşi să înfrunte miturile reli- 
gioase, sînt lipsiţi de puterea pe care le-o poate dărui adevărata înţelegere a reali- 
tăţii, a faptului că destinul lor e hotărît de o luptă conştientă de transformare a 
societăţii, de înlăturare a relelor care-i macină prin eliminarea însăşi a răului 
esențial: o așezare nedreaptă, duşmană omului, schilodind sufletele şi vieţile celor 
supuşi canoanelor ei. De aici şi iadul de pe acest pămînt în care se chinuiesc, de pildă, 
personajele adaptării lui Camus: Requiem pentru o călugăriță. O mistică tentaţie a 
răului face ca Temple Drake, o fată provenită din înalta societate din sudul Siatelor 
Unite, să cunoască treptele de jos ale decăderii şi. viciului. Căsătorită cu un respec- 
tabil gentleman, ea va trebui să treacă prin cumplitele torturi ale suferinţei, pentru 
a-şi „salva sufletul... dacă are unul... dacă există un dumnezeu care să^ salveze şi 
dacă doreşte numai să-l salveze“. Pentru că ea nu a încetat de a fi pradă tentaţiei 
păcatului şi de a-l făptui, şi pentru că în dorinţa de a o salva, servitoarea ei neagră, 
Nancy Mannigoe, o fosiă prostituată, nu va ezita să comită o crimă și să accepte 
să fie condamnată la moarte, fără a dezvălui motivul crimei sale. Dialogul care are 
loc între cele două femei, în preajma execuţiei lui Nancy, e revelator. Îl reproduce 
pentru că, în esenţă, rezumă problematica piesei : 

„Nancy : Taci. Mă voi aranja cu fratele nostru. 

Temple : Fratele nostru ? 

Nancy : Fratele tirfelor şi al hoţilor, prietenul asasinilor. Acel care a fost ucis 
în acelaşi timp cu ei. Eu nu înțeleg tot ce a spus el (subl. n.) dar îl 
iubesc pentru că l-au omorît. 

Temple : Te va ajuta probabil să mori. Dar pe mine cum mă va ajuta să 
trăiesc ? Ştiu ce să fac, ştiu ce trebuie să fac... Dar cum să o fac? Nu ştiu. Să mor 
mi-ar fi mai uşor. Dar trebuie să trăiesc. Cum ? 

Nancy : Aveţi încredere... Aţi fugit (e vorba de o aventură din trecut a lui 
Temple, care a dus la situația grea de azi — n. n.) pentru că iubeaţi răul, ca şi 
mine. Aşa eram noi. Şi el nu ne poate împiedica să dorim răul. Dar pentru a 
compensa puţin, el a inventat suferinţa care e adevărata 
lumină a sărmanei lumi“ (subl. n.). 

Credinţa nu trebuie deci să servească la altceva decit la acceptarea răului şi, 
în cel mai bun caz, la salvarea prin refugiul în suferinţă. A accepta răul şi sufe- 

xinţa, a cobori treptele decăderii umane, iată ce recomandă încrederea în puterile 
«livine. Lecţia este evidentă, poate mai evidentă decit în celelalte piese despre care 
am vorbit. „Adevărata lumină a sărmanei lumi“ trebuie să conducă o negresă la 
sacrificiu pentru stăpîna sa, trebuie să conducă pe stăpîna sa către alte păcate, 
menite să o facă să suporte viaţa de aici, pînă la cea de dincolo. 

Este vădit că aceste piese, ca şi altele de acelaşi fel, predică agnosticismul 
fideist pentru a mina încrederea omului în puterile sale proprii, în stare să-i schimbe 
viața. Ocolirea flagrantă a tot ceea ce ar putea aduce pe scenă o imagine apropiată 
de adevărurile sociale contemporane, de conflictele de clasă. este astfel concludentă 
-pentru tendinţele antirealiste ale acestor piese, pentru prezentarea falsificată a pro- 
blematicii omului contemporan. 

Ideologia falimentară a imuabilităţii sociale, a eternității regimului capitalist, 
æ contrazisă în chip flagrant de realitate. Compromisă în fața maselor, ea cauiă 
mereu noi căi pe care să semene confuzia, neincrederea, deruta, să împiedice orga- 
-nizarea conștientă a luptei împotriva unei orinduiri condamnate de istorie. Drama- 
turgia, prin faptul că se adresează unor largi mase, devine astfel un mijloc de luptă, 
-0 tribună de la înălţimea căreia se pot prezenta de către apologeţii capitalismului tot 
felul de „mistere“, mai exact spus, mistificări, privitoare la lupta de clasă şi la 
“posibilitatea omului de a-şi alege şi stăpîni destinul. Dramele religioase de azi din 
Apus sînt în acest sens încercări flagrante de a dovedi ce nu poate fi nici dovedit, 
„nici apărat. 

În momentul în care umanitatea își afirmă neîncetat puterea asupra forţelor 
:snateriale ale universului înconjurător, în momentul în care ridicarea conştientă la 
luptă a maselor este singura cale menită să le asigure viitorul, asemenea încercări 
:sînt condamnate. Omul de azi nu poate crede într-o reînviere a vechilor mituri reli- 
gioase, chiar în formele lor modernizate, nu-și poate însuşi concluziile mistice şi 
.agnostice ale unor predicatori ai resemnării şi ai renunţării la conştiinţă, la rațiune, 
Aa adevăr. WwWW.cimec.ro 


Cintece şi cuvinte în teatrul de estradă 


Subiectul nu e nou. Am asistat personal la numeroase dezbateri pe această 
iemă, la Radiodifuziune, la Uniunea Scriitorilor şi la Uniunea Compozitorilor, în 
cadrul juriilor la concursurile de muzică uşoară, în redacţiile revistelor, în întilniri 
prietenești dintre scriitori şi compozitori, la case de odihnă şi de creaţie etc. Ziarele: 
s-au ocupat cu consecvență (anuală, semestrială şi chiar trimestrială) de această. 
problemă şi iat-o astăzi, în paginile revistei „Teatrul“, în toată pregnanţa vechii şi 
noii ei înfățișări. O primă noţiune pusă în discuţie e și ea cunoscută: conţinutul 
textelor compuse peniru muzica uşoară, calitatea lor. S-a luptat pentru valoarea lor 
educativă, pentru acurateţea stilului, pentru varietate şi nuanţă. pentru respectarea 
limbii romîne, pentru capacitatea lor emoţională. S-au folosit argumente principiale, 
demonstraţii logice, îndemnuri avîntate, ironii mușcătoare etc. 

Dacă, în ciuda unor succese obţinute în acest domeniu, problema continuă să 
existe pe tapet cu aproximativ aceleaşi date, înseamnă că persistă undeva o îndărăt- 
nicie, un punct mort care împiedică mișcarea înainte a genului, o redută inertă de 
care se izbesc, pe rînd, argumentele, apelurile, sarcasmele. 

Trebuie precizate din capul locului citeva lucruri. Aceste rînduri nu sînt scrise 
de pe poziţii ascetice. Nu consider că o ureche care prețuieşte „fugile“ lui Bach 
trebuie să se simtă şocată la auzul unei bucăţi de muzică uşoară. De asemenea, nu 
consider că textul scris special pentru acest din urmă repertoriu trebuie ju- 
decat cu criteriile cu care se judecă orice poezie. Ştiu că este o eroare să 
scoţi textul de muzică ușoară din context (cu atit mai mult cu cît majoritatea acestor 
versuri se scriu pe o muzică gata compusă) şi să-i asculţi prozodia cu tendinţa de 
a-i afla muzicalităţi clasice. De asemenea, nu se pretinde unui astfel de text reve- 
larea unor noi şi profunde adevăruri filozofice. Ştiu că aceste producţii trebuie să 
fie larg accesibile, cunosc necesitatea reperelor auditive şi verbale (refrenele, repeti- 
tiile, expresiile plastice şi lapidare). Mi-e foarte clar faptul că muzica uşoară, inclusiv 
textele ei, trebuie să creeze bună dispoziţie, duioşie, expansiune, chiar tristeţe (evident, 
fără caracter catastrofic) etc. Sînt convinsă că vocabularul acestor texte cere o anu- 
mită selecție; că noţiuni pretenţioase pot deveni aci ridicole. 

Am ţinut să fac precizările de mai sus pentru că, de obicei, ele sînt aduse, în 
replică, de textierii şi de compozitorii de muzică ușoară, ca nişte contraargumenie 
la pretenţiile criticilor lor. 

Vreau să stabilesc, deci, faptul că exigenţele noastre ţin seama de tot ceea ce 
formează caracteristicile genului, că discutăm în funcţie de ele, în numele lor şi în 
vederea deplinei lor valorificări. 

După atitea formulări teoretice, îngăduiţi-mi un citat, un prim citat, dintr-un 
<întec satiric pe care o femeie îl cîntă despre soţul ei : 


Acum ziua şi noaptea 
Numai la masă stă 
Se-ndoapă ca speriații 
Parcă-are panglică. 


Veţi recunoaşte că atmosfera articolului a fost brusc modificată de intervenţia 
unui limbaj pe care autorul ni-l propune senin — drept text de muzită uşoară — în 
revista Între noi femeile. După teorie, iată deci practica, încăpăţinata practică, ine- 
luctabilele „exemple concrete“, fără de care generalizările ar fi neconvingătoare şi 
articolele noastre, anoste. 

E limpede că tocmai abundența exemplelor de acest fel face ca problema textelor 
de muzică uşoară să continue a fi arzătoare. Poate că un studiu atent ar permite 
şi o anumită clasificare a erorilor, eventul chiar o ierarhie a trivialității. Există 
trivialitate de expresie şi trivialitate de sentiment. S-ar putea împărţi textele unor 
tangouri şi slow-foxuri în 1) plate, 2). calpe şi 5) fade; în a) dulcege și b) siro- 
poase etc, ; - 

Uneori e de preferat să se păstreze însă o etichetare aparent schematică : texte 
nereuşite şi reuşite, încercindu-se, fireşte, a se argumenta de ce sint așa. S-ar mai 
accepta şi o categorie intermediară de texte cu „lipsari şi calități“, în care autorul dă 
dovadă de o scrupulozitate ezitantă. În sfîrşit, să facem loc exemplelor : 


De dorul tău 

În astă-seară 

Cîntecul meu 

Te chiamă iară 

Clipe ce-au fost revin, revin. 
Ca un ecou 


Să le trăiesc în vis din nou. 
(Revista '58) 


Observaţi euforia pleonastică a „clipelor ce-au fost“ şi care „iară“, „revin“ (acest 
<uvînt revine chiar de... două ori), „din nou“; sentimentul fantomatic, sărăcia expre- 
siei, adoptarea „in corpore“ a unor formulări luate de-a gata din tradiţia cea mai 
tristă a textului de cîntec. Strofele următoare pritocesc puţina materie a primei 
strofe, pentru a obţine o dezolantă „unitate în varietate“: 


Nici n-am plecat şi-mi este dor de tine 
Iubita mea 

De dorul tău în astă seară 

Am să visez 

La tot ce-a fost 

Cu ochii închişi am să veghez 
Să-ascult 

Viori care-au tăcut de mult 

Cu dorul tău 

Plec astă seară 

Cu ochii tăi ce m-amețesc 

Toate dispar uşor ; uşor, ușor 

Ca un ecou 

Dar tu-mi rămii în gînd mereu... etc. etc. 
(Revista '58) 


Este evident „că textierul şi-a făcut viața uşoară, uşoară, uşoară. Lipsindu-se 
de orice efort creator, de orice căutare, am spune chiar, de un rudiment de idee 
poetică, autorul a extras din recuzita rutinei sale un număr de șabloane, fără să 
respecte sentimentele despre care scrie şi pe cei pentru care scrie. Un text reușit, sen— 
sibil, curat, este textul cîntecului „Am început să-mbătrinesc“ 


Am început să-mbătrinesc 

Am cam uitat că anii zboară 
Vremea în loc n-o poți opri 

Mai trece-o zi și încă-o zi 

Și-am început să-mbătrinesc.... 

Oricit te minți, n-ai ce să faci 
Degeaba dai oglinda-afară 

Degeaba fugi de adevăr, 

Și-ţi mai ascunzi un fir de păr... 
Oricit te minţi, n-ai ce să faci... etc. 


A devenit banală raportarea la atitea succese ale genului şi totuşi simt nevoia 
să amintesc de „Cîntecul şoferului“ pe drumul de front (cu refrenul lui atit de ome- 
nesc şi de impresionant „să murim e prea devreme, multe treburi pe-acasă-am lăsat”), 
de „Se-ntilneşte om cu om“, de unele cîntece din repertoriul lui Yves Mon- 
tand sau Edith Piaff. Ce le este comun acestor texte străine sau autohtone şi 
prin ce reuşesc ele să dureze, uneori ani şi zeci de ani, în atenţia ascultătorilor ? 
Fără să vreau să dau nici un fel de definiţii, cred că ele rezistă în primul rind pentru: 
că respectă sentimentele şi ideile, pentru că se apropie (cu mijloacele lor, mai direct: 
sau mai tangențial, mai dramatic sau mai pe şoptite) de probleme importante de- 
viaţă, pentru că apelează la imagini şi nu la versificări uscate. Prea multe cîntece: 
— şi, mai ales, cele de dragoste — mai fac la noi caricatura involuntară a sentimen- 
tului, ignorîndu-i substanța și dialectica şi înlocuindu-l cu exclamaţii, răsfățuri şi 
onomatopei psihice. Prea multă rutină ţine locul calificării. 

Am insistat mai mult asupra problemei cîntecului de -muzică uşoară pentru că 
ține de două arte scumpe mie: muzica şi poezia. Singura mea dorinţă esie ca el să 
aparţină într-adevăr acestor două arte, neîngăduind batjocorirea nici uneia din-- 
tre muze. 


Aproximativ aceleași aspecte, poate ceva mai violente, le oferă cupletele şi proza 
spectacolelor de estradă. S-a constatat că, în general, orientarea tematică a unor pro- 
ducţii recente este adecvată, în sensul că satira nu ignorează obiectivele importante. 
Chiar şi aci se poate semnala însă o anumită monotonie, iar calitatea tratării acestor 
teme este, de cele mai multe ori, dezolantă. 

N. Stroe ne obișnuise pe vremuri cu un gen de cuplet în care poaniele satirice- 
alternau cu duioșşia și chiar cu vagi meditații, ceea ce nuanţa recitarea şi o făcea mai 
substanţială. Pe aceeași linie s-ar fi putut înscrie cupletul „Cyrano“, pe care 
N. Stroe îl prezintă în Revista '58. Din păcate, textul e superficial şi bunul gust 
şovăie. Temuta și nobila spadă a lui Cyrano îşi alege ţinte facile, investighează numaii 
unghere aflate la îndemînă. 

Limbajul lunecă de-a binelea în trivialitate în momentul antiimperialist intitulat 
„Satelitul“ cînd se debitează astfel de „versuri“ 


Adieu mein kleiner Garde Offizier 
Adieu, adieu, 

Mit Wallstreet in flirt 

haben feştelirt. 


Autorii textului de mai sus trebuie să uzeze desigur de o hîrtie foarte groasă, 
dacă ea nu roșeşte cînd peniţa stiloului o jigneşte astfel. 

La fel de crasă este „literatura“ scenei „Coafurile“ (Intre noi femeile) în care 
Madame de Pompadour, cu perucă, declară : „Mă-nţeapă-un pic; e-un bigudi sau 
un puric ?* Trecînd peste „puricul“ cu accent pe silaba a doua, nu putem evita un 
puternic sentiment de jenă că toate acestea se rostesc în faţa a mii de spectatori. O 
altă parte a cupletului, tot cu unele referiri igienice, este tea care o priveşte pe 
Margueritte Gauthier. Protagonista, ironizîndu-și boala, în definitiv, atît de comică 
— tuberculoza —, cîntă : 


În zadar i-am spus în vis că mi-e rău 
Să-mi dea Sirocol pe buze 

El gelos m-a refuzat şi mi-a spus 

Că sirop mie mi-ajută 

Ca la mort ventuze... 


Vulgaritate, indecenţă, degradare ! Chiar atunci cînd caricatura nu vizează per- 
sonaje istorico-literare mai mult sau mai puţin stimabile, ci se adresează unor apa- 
riții contemporane, fără îndoială, demne de repudiat, ca de pildă, „bulevardistele“, 
satira foloseşte un limbaj care iese din sfera oricărei arte, deci nu mai puţin și a 
estradei : 


Hei mambo, 

la uite infidela 

Hei mambo 

Silvana aiurela 

S-o înghiți cu mere coapte 
Vampa 57. 


Nu, nici cu mere coapte, nici cu ouă crude, nu se poate înghiţi atare proză ver- 
sificată. Este o desconsiderare elementară a rolului satirei, a limbii romîne, a carac- 
terului educativ al unui spectacol. 

Oare este din nou necesar să precizez că nu pretind teatrului de revistă nici 
să-mi popularizeze teoria quantelor, nici să-mi prezinte pe scurt aspectele esenţiale 
ale istoriei omenirii ? Să afirm din nou că nu aprob nici un fel de poziţie aristo- 
cratică faţă de acest gen atît de iubit de marele public — şi nu numai de el? Tre- 
buie oare să repet — lucru relevat adeseori — că e îmbucurător că soacrele şi bil- 
bîiții nu mai sînt ţinta atacurilor noastre satirice, că e salutară selecţia tematică 
operată de cîţiva ani încoace, că nu o dată spectacolele de estradă au înregistrat 
succese remarcabile şi că, tocmai de aceea, recrudescenţele superficialităţii şi ale 
prostului gust se cer vehement combătute ? 

lată. în cele cîteva materiale care mi-au stat la dispoziţie (Revista '58, Între 
noi femeile, Cine cîntă, cîştigă, N-aveţi un bilet în plus? etc.), se găsesc un număr 
de cîntece, cuplete, scenete şi scheciuri în proză de un umor incontestabil, scrise cu 
sensibilitate şi cu o îndemînare care nu dovedeşte decit un fapt: că autorii respec- 

tüvi pot — cînd vor — să ofere producţii de calitate; E cu atit mai legitim protestul 
nostru în momentele cînd aceiaşi autori renunţă la exigenţă, se autovulgarizează, 
vulgarizind la rîndul lor pe cei care-i ascultă, recad în vechi păcate sau cad în pă- 
cate noi, fac concesii grupului celui mai periferic şi mai înapoiat al publicului. 

A educa nu înseamnă numai a alege teme de însemnătate, ci a le trata în 
mod corespunzător ; respectul pentru muncă, dorința de pace, principiile eticii noi, 
toate acestea nu pot fi expediate formal, birocratic, în exprimări de mîntuială sau 
dubios-artistice. A educa înseamnă în acelaşi timp să opui delicateţea grosolăniei, 
profunzimea superficialităţii ; să demaşti pseudoideile şi pseudosentimentele ; - să 
Iupţi pentru bun simţ şi bun gust. 

Nu există incompatibilitate între cele de mai sus şi umor. Latura educativă şi 
cu cea de divertisment fac casă bună, folosite la timpul şi la locul potrivit. 

Locul, îl ştim : teatrul de estradă. 

Să nu uităm timpul: anii construirii socialismului ! 

Spectacole degradate 


„„Stagiune de vară! Iunie 1958! 

În imensa monotonie care plana deasupra publicului adunat la „Arenele Li- 
bertăţii“, doar un vînt uşor, adiind printre brazi, mai aducea un suflu de în- 
viorare. Şi iată, în momentul în care vijeliosul D'Artagnan se pregăteşte să o 
sărute pe iubita sa Constance, în microfon, un fel de pocnitură — asemenea unei 
împuşcături — marchează momentul, deşteptînd spectatorii din  amorţeală... De 
undeva din fund răsună vocea unui mucalit : 

— Poate o să se mai dezmorțească și actorii ! 

De altfel, probabil tot din plictiseală, actorii Teatrului Armatei au omis să 
mai joace tabloul final din Cei trei mușchetari, absolvind-o pe Milady de pe- 
deapsă, dar ajungînd acasă cu o jumătate de oră mai devreme. Într-adevăr, specta- 
torii, după ce şi-au plătit biletul pentru a asista la această reprezentație, au făcut 


cunoştinţă mai întîi cu necuprinsul plictis al actorilor ce-şi aruncau replicile din 
colțul gurii; duelurile, celebrele dueluri dintre muşchetari şi garda cardinalului, 


se consumau agale „au ralenti“, ca în filmele rulate cu încetinitorul. Cumplitele 
lovituri de spadă se lăsau schimbate cu o paşnică şi dulce condescendenţă, de 
parcă rivalii şi-ar fi spus cu un zîmbet : 

— Na, să nu zici că nu-ţi dau... 

— Poftim, ţine şi tu... 

Printre perdelele decorurilor „aranjate“ într-o doară (şi într-o rînă) se ve- 
deau circulind diverse persoane din corpul tehnic, laolaltă cu personalul curţii 
„Regelui Soare“. În pauzele dintre tablouri, cînd o muzică hirîia „sugestiv“ în difu- 
zoare, se auzeau voci distincte care se îndemnau nu tocmai delicat în operaţiile de 
schimbări ale decorului. Asta, probabil pentru că cineva n-a mai socotit necesar 
să închidă contactul microfonului. 

Ar fi multe de spus despre acest spectacol, care a îngroşat melodrama pînă 
la prost gust și umorul pînă la grotesc, dacă el nu s-ar încadra strict în clasica 
definire a spectacolului degradat. Cui foloseşte acest spectacol ? De ce a fost oare 
dezgropat din magazie, iar „respiraţia“ sa de ce a trebuit reanimată — așa stătut 


— în aerul curat al „Parcului Libertăţii” ? Pentru a se demonstra ce înseamnă lipsă 
de respect faţă de spectatori, ori plictis şi blazare actoricească ? 


Aceeaşi blazare s-a făcut simțită şi în spectacolul Don Carlos (Teatrul Muni- 
cipal) în ritmul de melc al fiecărui tablou, în decuparea de către actori a momen- 
telor lor personale din spectacolul, ajuns pînă la urmă să apară un soi de recital. 
Lipsa de participare a personajelor secundare, a corpului de ansamblu şi a figuraţiei 
a fost vădită şi uneori a luat chiar aspecte ridicole. 

La Teatrul Tineretului, spectacolul David Copperfield a avut un număr con- 
siderabil de reprezentații. L-am revăzut spre sfîrşitul stagiunii (după nu ştiu cîte 
alte stagiuni anterioare), de astă dată cu o distribuţie aproape complet schimbată. 
(Unii interpreţi nu figurau nici măcar în program.) E lăudabilă iniţiativa de a 
se folosi tineri interpreţi în rolurile principale. Dar pare curios că într-un spec- 
tacol prea des jucat, aproape numai tineri deţin rolurile-cheie. Sub barba şi mus- 
tățile actorilor (unii chiar aproape nemachiaţi — din comoditate oare? — ca Ci- 
cerone lonescu în rolul lui Micawber) se citea lesne efortul de îngroşare a vocii. 
Pe alocuri, spectacolul aducea cu o producţie şcolară — cu penibile încercări de 
comedie şi cu pauze uriaşe între acte — ceea ce sporea considerabil plictisul 
spectatorilor. 

Ciinele grădinarului, interpretat de colectivul Teatrului Municipal, a fost: 
doar o umbră palidă a spectacolelor cu care ne-a obişnuit acest valoros colectiv.. 

Cu toate eforturile artistei Gina Petrini, restul interpreţilor au defilat prin 
scenă lipsiţi de culoare şi de interes şi cu un aer supărător de superficialitate 
(Vasile Florescu), sau arborînd un pueril zîmbet stereotip, pe care şi-l cultivă cu 
o fervoare demnă de o cauză mai bună, Petrică Vasilescu. Mi s-a părut îngrijo- 
rătoare atitudinea de obicei conştiincioasă a lui Ion Manta, care a mormăit textul 
— făcîndu-l absolut de neînțeles — cu un aer de completă indiferență pentru ceea 
ce ar fi trebuit să spună şi nu se făcea auzit. 

În loc de eroi, fantoşe; în loc de mesaj artistic, simple prezenţe scenice : 
astfel se poate defini Ciinele grădinarului în felul în care este prezentat acum. 
Să mai pomenim şi despre îngroșarea excesivă a scenelor de umor din Femeia 
îndărătnică (Teatrul Armatei) ; despre interpreţii celor mai multe spectacole de 
operetă, care, după o anumită perioadă, „uită“ să mai şi joace şi se mulțumesc 
doar să cînte; despre figuraţia din Revista '58, care se pretează la exhibiţii peni- 
bile ; despre interpreţii Notei zero la purtare, care au trecut de mult de virsta im- 
berbă şi adolescentină a eroilor şi au acum aerul unor „profesori“ şi nu al unor 
elevi; despre spectacolul Mătrăguna, în care pornografia este îngroșată osten- 
tativ etc., etc. 

Spectacole degradate e cusurul cu care definim în general și cu îngăduință 
grave abateri de la ţinuta artistică, de la etica actoricească, de la respectul cuve- 
nit publicului. Multe din aceste „spectacole“ au loc şi în săli centrale — şi mai deseori 
în grădini de vară, majoritatea periferice. Să fie oare la actorii noştri lipsă de prețuire 
a publicului „de cartier“ ? Punem întrebarea, temindu-ne de răspuns, lăsînd actorilor- 
și organizatorilor înşişi ai acestor spectacole să-și dea singuri — cu toată mustrarea 
de cuget cuvenită — răspunsul. 

Oricum, un spectacol degradat este reprobabil pentru teatrul care îi dă 
girul! Mai mult respect, deci, pentru omul fie din stal, fie de la galerie: 
mai mult respect pentru însăşi arta pe care actorul o slujeşte; chiar dacă — şi 
mai ales dacă — are de rostit aceleași replici pentru a 100-a oară, pentru a 
500-a oară |! 

Marii şi adevărații actori ne-au învăţat aceasta |! 

. SE e_o aA 
„Circus nu, nici „Magazin 


E foarte multă vreme de cînd publicul nostru așteaptă un spectacol de cire 
romiînesc de bună calitate. Vizitele artiştilor străini şi mai ales ale celor sovietici 
ne-au demonstrat limpede că şi arta manejului are virtuţi superioare, poate aborda 
chiar sfera emoţiei artistice, poate utiliza cele mai subtile mijloace ale comicului 
şi poate apela la grația coregrafică. 

Din păcate, de multă, foarte multă vreme, artiştii noștri de circ nu au mai 
fost prezenţi în arenă, unii făcînd turnee (mult prea dese) în străinătate, alţii ju- 
cînd mai mult în provincie. 

Totuşi, pe frontispiciul clădirii din bulevardul Bălcescu stă scris „Circul de 
Stai“. Ce programe artistice originale, ce numere noi, fanteziste, ne-au prezentat 
în ultimii ani artiştii şi conducerea Circului de Stat ? Nimic, sau aproape nimic! 
Unde sînt elementele tinere, talentate, crescute pe lingă Circul de Stat (e știut, de 
pildă, că celebrul comic Popov şi-a cucerit din ucenicie faima sa mondială) ? Aceştia 
nu există. Deci, multe întrebări care, neaflindu-şi răspunsul, ne sugerează impasul 
în care credem că se află circul nostru, impas subliniat de spectacolul 
Circus Magazin. 

Ar fi necesar să deschidem mai întîi o paranteză pentru a include în ea 
cîteva excelente numere străine, care evoluează în cadrul acestui spectacol : spu- 
moasa şi năstrușnica jonglerie a celor trei Gwiazda de la Circul de Stat din Var- 
şovia, fantezistele dresuri de porumbei ale lui Truszkowski de la acelaşi circ, 
acrobaţiile pe biciclete ale Trio-ului Novelis, sau uluitoarele exhibiţii icariene ale 
cuplului bulgar Cozarov. Aceste numere sint, de fapt, singurele elemente demne de 
reținut dintr-un lung și neavenit spectacol de vară, 


E ştiut că circul şi-a cîștigat de mult, ca gen de spectacol, un anumit specific 
„de arenă“, cum spun specialiştii. Circul nostru de Stat şi-a făurit o nefericită. 
tradiţie tocmai din a ignora acest specific. Nu spectacole de circ ne sînt prezen- 
tate în ultimii ani, ci nişte amestecuri neomogene de numere de cabaret, estradă, 
balet şi chiar... folclor, legate între ele prin aţa firavă a unui text care umple 
spectacolul cînd cu un aşa-zis comperaj, cînd cu cîte o scenetă de legătură între 
două numere, cînd cu altceva de soiul cupletului comic... 

Un asemenea „text“! ne este servit și la Circus Magazin. Un mănunchi de 
„prezentări“ lipsite de spirit, ostentativ vulgare, vădesc nu numai lipsă de gust 
artistic, ci şi o opinie cel puţin ciudată despre bunul simţ al marelui public. O 
scenetă făcînd apel la o mascaradă jalnică vrea pasămite să satirizeze : să satiri- 


1 Autori: Al. Andi, Radu Stănescu şi Horia Șerbănescu. 

zeze pe cei care-şi înscriu numele pe bănci şi în scoarța arborilor. O altă scenetă 
critică, chipurile, un birocrat, aducînd în scenă şi un fel de inovator timp; o a 
treia ne aduce în faţă doi prezentatori, oribil fardaţi, vîrîți în două cărucioare de 
copii... Cui servesc toate aceste scălimbăieli, glumele în doi peri, „aproponturile“ 
nesărate ? Desigur, numai „autorilor“, cărora circul le plăteşte frumoase tantieme 
pentru „creaţiile“ respinse de public (a cărui lipsă de participare ar fi trebuit de 
altfel să dea de gindit direcţiei instituţiei). Între noi fie zis, „textul“ ascultat şi 
văzut în condiţiile arătate e un text revăzut, curăţat în bună parte de păcatele 
prostului gust şi ale trivialului... Iniţial, înainte adică de a fi fost cernut prin 
sita critică a vreunui for de îndrumare, textul dovedea într-o seamă de alte „rea- 
lizări“ comice, scăderi artistice şi ideologice mai grave. Scăderi care pun sub sem- 
nul îndoielii simţul celor care au conceput asemenea produse şi care au crezut că 
ele merită să fie înfăţişate publicului. 

Sintem, aşadar, cu Circus Magazin în faţa unui eşec. 

Aş vrea să vorbesc cu tristeţe despre Horia Șerbănescu, ale cărui începuturi 
teatrale, cu ani ìn urmă, vădeau speranţe. Alunecat pe panta cabotinismului şi (să 
nu ne sfiim a rosti cuvintul) a goanei după cîştig uşor, Horia Șerbănescu dă astăzi 
o imagine amară despre unde poate duce depărtarea de la normele şi etica actori- 
cească. Nu e încă prea tîrziu pentru ca acest actor să se poată reîntoarce la primele 
dar preţioasele sale unelte. 

Cu totul condamnabilă în acest spectacol este şi prezenţa tinerei Paula 
lonescu. Studentă a unui institut tehnic superior, Paula Ionescu a fost pe drept 
cuvint remarcată pentru calităţile sale de artistă amatoare, în spectacolul Mitică 
Popescu, jucat la Casa de Cultură a Studenţilor din Bucureşti. „Racolată“ la circ, 
lipsită de experienţă şi îndrumare, Paula lonescu (căreia ne mirăm cum Institutul 
-respectiv i-a dat încuviințarea să facă asemenea exhibiţii) face o apariţie penibilă. 
(Să nu mai vorbim de vulgaritatea celeilalte prezentatoare, respinsă de talent, 
Anda Caropol, sau de dezolanta lipsă de haz a lui Jean Dinulescu.) 

Numerele romîneşii din acest program sînt atit de vechi încît reconstituie 
parcă, în mic, istoria circului din ultimii ani: Duo Prahoveanu, un număr pe cît 
de arhaic, pe atît de neartistic, iar Fraţii Petrescu, un tot atît de „clasic“ număr 
de lovituri şi palme. N-am înţeles rostul, în acest spectacol, al Rodicăi Bujor şi 
nici al lui Gică Petrescu, care repetă. cu plictis snob, clișee de mult şterse şi 
uzitate. Ridicol — şi, paradoxal, fără haz — un „corp de balet“, aliniat după lun- 
gime, care cîntă şi dansează cu o lipsă sfişietoare de simţ artistic, necompensată 
de calitatea dansului ritmic, gratuit şi anost, prezentat de Julieta şi Rudi. 

Citim în paginile programului (umoristic fără voie) că există: o conducere 
muzicală, evoluții coregrafice, schițe-costume, scenografie (se zăreşte pe undeva o 
mîzgăleală verzuie), pictor decoruri. Adică, toate aceste sectoare inexistente se 
plătesc sau au fost plătite. 

Cum răspunde direcţia Circului de Stat de acest prost serviciu făcut publi- 
cului (care, repetăm, dovedeşte de altfel simţ critic, lăsînd sala circului goală) ? 

Am înţeles că direcţia nu poate răspunde; pe afiş stă doar scris că însuşi 
<lirectorul teatrului, V. Gh. Cojocaru, semnează regia artistică a spectacolului. 

Delavrancea în două versiuni 


Teatrul Tineretului şi Teateul Naţional din Cluj: Viforul de B. Delavrancea 


Nu e prima oară cind se pune intrebarea : 
cum privim o piesă istorică? Din punctul 
de vedere al adevărului strict istoric, sau 
din punctul de vedere al inviolabilităţii 
textului ? După cum constatăm, nu toată 
lumea răspunde la fel la această chestiune. 
Teatrul Tineretului, de pildă, din respect 
lăudabil față de opera unui dramaturg 
clasic, joacă Viforul, aşa cum l-a gindit şi 
l-a scris autorul. Teatrul Naţional din Cluj, 
în numele unor adevăruri istorice recent 
descoperite (invocate de. consultanta istorică 
a spectacolului, R. Ciocan), dar şi cu in- 
tenția de a evita unele „deprinderi“ vechi, 
joacă Viforul aşa cum nu l-a scris Dela- 
vrancea, dar cum l-ar fi putut scrie, even- 
tual, dacă ar fi cunoscut articolul semnat 
de R. Ciocan în caietul-program. Stimulat 
de articolul Note despre Teatrul Naţional 
din Cluj (,„Teatrul“, nr. 6/1958), care reprezintă 
o invitaţie la un schimb de păreri, imi voi 
îngădui să nu fiu de acord cu unele opinii 
exprimate în acest articol, relativ la imix- 
tiunile direcției de scenă clujene, nu numai 
în textul ci și în semnificaţiile dramei lui 
Delavrancea. 

Am constatat că la Cluj se reprezintă 
Viforul în versiunea foarte îndrăzneață, dar 
şi foarte discutabilă, a Mariettei Sadova. 
Scena clujeană porneşte de la premisa că 
Delavrancea a folosit ca izvor cronica lui 
Ureche, în care Ștefăniță ar apărea deformat 
din pricina prejudecăţilor de clasă ale cro- 
nicarului, şi ca atare și personajul dramei 
a căpătat un chip fals. De aici, strădania 
regiei de a „reconsidera“ figura domnitorului, 
prin eliminarea opoziţiei Ştefăniță-umbra lui 


Ştefan, şi păstrarea unei singure contradicții, 
Ştefăniță-boierime, dar şi aceasta, răsturnată 
în raport cu textul clasic al dramei. 

În locul unui Ștefăniță ambițios, necuge- 
tat, tiran, singeros, și al unor boieri patrioţi, 
legaţi de norod şi de ţară, am luat cu- 
noştință de un voievod cuminte, indrăzneț, 
drept, şi nişte boieri retrograzi, uneltitori, 
dezbinarzi, adică exact invers de cum este 
în piesa lui Delavrancea. Şi aceasta, în 
numele cui? În numele Renașterii. Ne in- 
trebăm, chiar dacă istoricii ar avea drep- 
tate, în ce măsură chipul lui Ștefăniță, aşa 
cum l-a creat Delavrancea, permite plasarea 
lui în galeria tipurilor rinascientiste? Un 
om căruia dacă-i iei „urletul, nu-i mai ră- 
mine nimic“ (actul I), care strigă „legea 
sint eu“ (actul III), care vrea „un sfat 
care. s-asculte, iar nu să poruncească“ (actul 
IV), care ucide din invidie şi născoceşte 
comploturi pentru a putea tăia capetele bo- 
ierilor, care este despotic pînă și față de 
soție, seamănă a „prinț al Renașterii“? 

Consultanta istorică pretinde că Dela- 
vrancea n-a cunoscut bine istoria. Se poate. 
Că Arbore n-ar fi fost chiar aşa de blind 
şi nepătat cum apare în piesă, nici Ştefă- 
niță aşa de crud. Și asta se poate. Viforuľ 
însă e scris de Delavrancea, şi înțelesurile 
adinci ale piesei era obligator să fie păstrate. 
Se zice că nici Richard al III-lea n-ar fi 
fost, conform istoriei, plin de atita singe 
cum îl arată Shakespeare. Dar la ce si- 
tuație s-ar ajunge dacă regizorii s-ar hotărî 
să-l joace potrivit unor viziuni atit de per- 
sonale, incit Richard să apară un mieluşel, 

Al. Critico (Ștefăniță), H. Polizu (Luca Ar- 
bore), Doina Tuţescu (doamna Tana) — Tea- 
trul Tineretului 


iar nefericitul său frate, Clarence, un com- 
plotist nemernic ? 

Conflictul Ştefăniță-boieri este, în piesă, 
un conflict real, dar nu de ordinul uzurpării 
domnului de către boieri, sau al stricării 
unității de stat și al slăbirii tronului. Ar- 
bore putuse să domneas:ă şi n-o făcuse. 
Putuse să-l şi sugrume pe Ştefăniţă în fașă, 
şi n-o făcuse. Nu era nici măcar un polo- 
nofil pină-n măduva oaselor, căci se exprimă 
cu antipatie față de craiul polonez și fiica 
acestuia (scena 4, actul I). Conflictul între 
domn şi divan este generat de chestiunea 
aliaților şi a liniștii interne. Tătarii loveau 
des Moldova în timpul lui Ștefăniță. La ce 
bun incă un dușman — Polonia — aşa 
cum ar fi vrut domnul? „Mă pregăteam 
să intru în Polonia și Pocuția, să pirjolesc 
pe una şi să păstrez pe ceialaltă“ (actul I, 
scena 4). Arbore e pentru pace cu Polonia, 
urmind astfel” politica lui Ştefan cel Mare. 
Nu interese particulare il mină la aceasta, 
ci faptul că polonezii reprezintă o putere 
considerabilă, căci Sigismund se are bine 
cu Ludovic al Ungariei, și nici cu litua- 


? 

nienii nu e in discordie (vezi scena 4, 
actul I, dar acest pasaj a fost extirpat din 
text de către regizoare), Ștefăniță, ambi- 
ios peste măsură, nu suportă contradicția 
şi urzeşte tăierea boierilor. Pină și supușii 
lui cei mai credincioși, Mogirdici și Moghilă, 
au cuvinte în doi peri la adresa domnului 
(actul I, scena ș, dar și acestea au fost 
tăiate de regie). 


În această situație, care era datoria omu- 
lui de teatru? Să ofere publicului zilelor 
noastre o imagine onestă a lui Ștefăniță, 
nu epileptic (ca la Teatrul Tineretului), dar 
nici ingeraș suav cu coroniță pe creştet (ca 
la Teatrul Naţional din Cluj), ci aşa cum 
reiese din textul autorului: un domn am- 
biţios, dar cu oarecare dragoste de ţară; 
mai puțin cavaler al Renașterii și mai mult 
voievod pămintean, strivit de umbra buni- 
cului său, pe care în loc să tindă s-o 
ajungă cată mai degrabă s-o alunge; animat 
de dorinţe mari, dar necopt pentru ele: 
uneltitor, în numele unor bune intenții ce 
se soldează insă cu rezultate deplorabile: 
tînăr focos, nechibzuit, în stare să ducă ţara 
mai curind de ripă decit pe culmile gloriei. 
Acesta ar fi fost mesajul real al piesei. 

Spectatorul contemporan nu are nevoie 
de un Ştefăniță erou pozitiv, nici de un 
Delavrancea, neapărat minuitor al instru- 
mentelor de investigație ştiinţifică, mate- 
rialistă, a istoriei. În program ni se spune 
că Ștefăniță nu ucide pe Cătălin din invi- 
die şi vanitate rănită, ci cu conştiinţa că 
săvirşeşte un act politic, ceea ce este, evi- 
dent, o exagerare. Tot exagerare ar fi să 
vedem în gestul Tanei, de otrăvire a lui 
Ștefăniță, o acțiune dictată exclusiv de 
conștiința salvării Moldovei. Asemenea 
„exagerațiuni“ facem noi, autorii modeşti ai 
unor cronici sau articole din programele 
teatrelor. Delavrancea, care se pricepea bi- 
nişor la literatură, își dădea seama că a 
pune personajele să acționeze ca nişte simple 
manechine purtătoare de idei înseamnă a le 
dezgoli de  veșmintul artistic. De aceea, 
răzbunarea lui Ștefăniță pleacă de la invi- 
dia pe Cătălin, iar a Tanei de la gelozia 
şi amorul propriu rănit, adică de la amă- 
nunte de viață personală, și se amplifică 
ajungind să se confunde cu interesele ma- 
jore, de stat. 


Deosebirea de vederi între cele două 
teatre a generat două spectacole extrem de 


diferite. Teatrul Tineretului (regia N. Mas- 
sim), avind o atitudine foarte tradiţiona- 
listă față de piesă (ceea ce nu inseamnă 
absența unei concepții, cum crede criticul 
Mihnea Gheorghiu), a dat un spectacol 
a cărui trăsătură specifică este neconcor- 
danța între aerul vetust, stătut, al montării 
şi mesajul dramei. Așteptam folosirea unor 
mijloace de expresie scenică mai noi, mai 
actuale, pentru scoaterea in lumină a sem- 
nificaţiilor unui text clasic, cu atit mai mult 
cu cit textul permite acest lucru. 

Teatrul Tineretului nu l-a trădat pe Dela- 
vrancea, dar l-a servit cu puținătate de 
inspirație şi fără har. De la convulsiile in- 
terpretului principal (mai mult Al. Critico 
şi mai puţin Al. Ciprian), pină la simplista 
vijelie sonoră de culise, ce-l însoţeşte sim- 
bolic pe Ștefăniță în anumite scene (chiar 
şi în scena $ din actul I, cind voievodul 
spune „e lună ca ziua“), de la pinza de tul 
dătătoare de iluzii istorice, pînă la mușchiul 
de cirpă ce acoperă practicabilele, totul 
poartă amprenta efortului de a imita na- 
tura. Şi ca totdeauna, natura se răzbună, 
întorcindu-se impotriva actorilor, a  regizo- 
tului, a scenografului şi arătindu-le cit sint 
de neinspirați atunci cînd încearcă să co- 
pieze, să imite; în loc să reflecte, să suge- 
reze şi să stimuleze gindirea spectatorului. 

Încercatul actor Al. Critico dă persona- 
jului temperamentul și zbuciumul pe care le 
cere textul.  Agitaţia sa este binevenită 
uneori, dar excesul şi transformarea ei în 
adevărate spasme nu pot fi indicate pe o 
scenă realistă. Nu cred să placă publicului 
a vedea pe scenă o epilepsie cit mai aidoma 
celei adevărate; în schimb, cred că ar fi 
profund impresionat de spectacolul neputin- 
cioasei zbateri a lui Ștefăniță, urmărit, stri- 
vit, obsedat de grandioasa umbră a buni- 
cului său — dar nu după tipare natura- 
liste, ci în cadrul unei arte de sugestie. 
Al. Ciprian, cam prea tinăr pentru maturi- 
tatea cerută de rol, este copleșit de două 
personalități : a lui Ştefan, pe planul um- 
brelor, și a lui Mogirdici, pe planul reali- 
tăților. Actorul este literalmente trecut pe 
planul al doilea în scenele in care fratele 
său, Ion Ciprian, face uz de întreaga gamă 
de „cirlige“ pentru a înveseli publicul. Tana 
(Doina Tuţescu), gindită ca un personaj 
foarte meditativ, rostește aproape cu același 
ton de reverie, și fraza în care, amintin- 
du-și de răposaţii ei părinți, spune: „răs- 
colind trecutul, simții că mă îneacă lacră- 


mile  binefăcătoare“, și replica plină de 
ințeleaptă şi amară constatare: „cu aseme- 
nea domni se duc popoarele de ripă“. 
Urmărind-o pe Oana, m-am gindit la Eu- 
genia Popovici. Cum ar fi arătat Oana ei, 
din Apus de soare, douăzeci de „ani mai 
tirziu ? Am aşteptat să văd maturizată acea 
smerită ingenuitate, greu de uitat, dar n-am 
găsit-o. Actrița Marcela Demetriad a adus 
o meritorie interpretare, ce ţine însă mai 
mult de exterior decit de focul lăuntric. 
În momentele legănării păpușii, în actul IV, 
ochii ei priveau in gol, dar erau goi, lipsiți 
de rătăcire, şi de fapt simțeam, stinjenitor, 
că sint aţintiți undeva la balcon şi nu în 
fantomaticul trecut al voievodului. H. Po- 
lizu, tributar aceleiaşi viziuni învechite, a 
dat un Arbore de o blindețe și bunătate 
samariteană şi a ridicat brațele şi ochii 
spre cer într-un mod care amintea deo icoa- 
nă ce reprezintă un Crist înaintea înălțării 
spre cer. Boierii au făcut tot ce le-a 
stat în putință ca să semene unii cu alţii 
şi să nu se deosebească decit prin nume. 
Greu mi-ar fi, după două vizionări atente, 
să spun, fără a consulta programul, dacă 
Cezar  Rovinţescu joacă pe Trotuşanu, şi 
P. Dem. Dragoman pe Carăbăţ, sau invers. 

Teatrul Naţional din Cluj, bazat pe o 
înțelegere foarte personală a piesei, a creat 
o altfel de galerie de tipuri. Ștefăniță 
(C. Anatol) e un domn viteaz, înțelept, 
mai înţelept decit Arbore, perfect echilibrat, 
nemaipăstrind nimic din tarele cu care-l 
încarcă Delavrancea. Agitaţia sa în scenă e 
aceea a unei firi foatte voluntare, iar mo- 
mentele de linişte sint uneori pigmentate 
cu uşoare nuanțe poetice. Această compoziție 
a ajutat regiei să răstălmăcească unul din 
momentele cruciale ale dramei. În scena 7 
din actul III, cind Ștefăniță dă pe faţă aşa- 
zisul complot urzit de Arbore (de fapt, o 
plastografie ordinară pusă la cale de dom- 
nitor pentru a-l putea pierde pe hatman), 
actorul intonează tirada în asemenea chip, 
încit ai impresia că adevărul e de partea 
lui  Ştefăniţă, iar Arbore este realmente 
vinovat, cînd de fapt adevărul este exact 
pe dos. 

Datorită prea marii îndrăzneli regizorale, 
prea multelor schimbări de sensuri, în spec- 
tacol, alături de încercarea pozitivă de a 
da un Ştefăniță curățat de petele natura- 
liste şi patologice, îşi fac loc citeva inad- 
vertențe. Ștefăniță (C. Anatol), conceput 
teoretic de autoarea spectacolului ca un 


WwwWw.cimec.ro 79 


C. Anatol (Ștefăniță) și Rodica Daminescu (Contele Irmsky) — Teatrul Naţional din Cluj 


erou pozitiv, are, la aflarea veştii despre 
moartea lui Cătălin, neliniştea și zbuciumul 
omului pe care-l mustră conştiinţa şi e 
chinuit de crima săvirșită, ceea ce, omeneşte 
vorbind, e valabil. Dar imaginea aceasta 
nu concordă cu personajul creat de Dela- 
vrancea, care, urind de moarte pe fiul lui 
Arbore, e triumfător, fericit şi nicidecum 
îndurerat în scena uciderii lui Cătălin. Un 
alt exemplu de  neooncordanță, de data 
aceasta între ideea regizorală, exprimată teo- 
retic, şi creația actoricească: Arbore este 
privit, conform programului, drept un om 
ascuns, perfid, un personaj negativ, repre- 
zentant al vechiului, al întunericului, şi 
aşteptam ca pe scenă să văd un asemenea 
tip. Dar actorul Ion Tilvan îl joacă pe 
Arbore cu sinceritatea și sentimentul omului 
care are de partea sa adevărul, care e con- 
vins de cinstea sa, care e permanent des- 
chis şi de bună-credință, adică aşa cum îi 
dictează textul. Boierimea nu apare nici ea, 
scenic vorbind, ca partidă negativă, deși 


regizoarea  intenționase s-o prezinte ca 
atare. Cum se explică aceste nepotriviri 
intre întruchipările scenice ale actorilor şi 
fundamentarea teoretică, întreprinsă de re- 
gizoare ? Aş zice că logica interioară a 
textului lui Delavrancea a învins încercarea 
de reinterpretare din partea regiei şi că 
intuiţia, talentul și simţul scenic al actorilor 
i-au împins la creații veridice, în ciuda 
faptului că direcția de scenă le impunea 
altceva. 

În distribuţia clujeană, şi-au mai meritat 


prețuirea Oana (Maria Cupcea), de un dra- 
matism discret, măsurat, şi grupul boierilor, 
mai curat şi mai diferențiat decit la Bucu- 
rești. În schimb, frămintările Ligiei Moga 
(Tana), mai voluntară, dar și mai cochetă 
decit Doina Tuţescu, s-au consumat fals, 
neconvingător. 

În materie de scenografie, cenuşiul con- 
cepției regizorului bucureştean s-a transmis 
şi  decoratorului (I. Mitrici) care, datorită 

Scenă din actul II — Teatrul Naţional din Cluj 


unei nereuşite intenții de stilizare, a creat 
un decor hibrid. El are însă meritul de a 
fi desenat corect costumele. La clujeni 
(scenografia M. Mat:aboji) am găsit un 
decor foarte clasic, care nu a rimat totdeauna 
cu ideea regizorală, de unde se vede că 
cele două compartimente n-au. conlucrat 
prea mult. Am admirat totuşi un frumos 
cadru plastic pentru actele III şi IV, dar 
nu m-am putut impăca cu gindul că Mogir- 


Un spectacol nefinisat 


dici (deşi moda occidentală era cunoscută 
şi folosită în vestimentația curților domneşti 
şi boierești ale timpului) ar fi putut purta 
ciorap lung ca Hamlet şi Othello. 

O sinteză a celor două spectacole, care 
să imbine  străduința  înnoitoare, semna- 
lată în interpretarea actoricească clujeană, 
cu respectul față de text al bucureştenilor, 
ar fi întrunit, cred, sufragii unanime. 

Mihai FLOREA 


Teatrul Naţional „I, L, Caragiale” : Dușmanii de M. Gorki 


Dacă ar mai trebui vreun argument pen- 
tru a stabili valoarea universală a drama- 
turgiei lui Gorki, alinierea ei în rindul ma- 
rilor creaţii ale geniului uman, atunci ar fi 
poate suficientă constatarea că reintilnirea 
cu ea iți amplifică întotdeauna sentimentul 
propriei capacităţi de înțelegere a lumii. 

În ce privește Dușmanii, mi se pare că 
fondul acestei familiarităţi spirituale a citi- 


6 — Teatrul nr. 8 


torului cu opera — trăită mai întotdeauna 
la un grad maxim de intensitate — este 
certitudinea că te afli în vecinătatea directă 
a adevărurilor esenţiale. 

Gorki, care și-a scris ptimele sale lucrări 
sub presiunea directă a realităţilor şi a 
lumii înconjurătoare, n-ar fi putut însă 


niciodată crea fără un contact nemijlocit cu 

bolşevicii, cu Lenin, această piesă ; o dramă 
ca Duşmanii n-ar fi putut fi realizată în 
afara unui astfel de contact direct. Autorul 
lui Egor Buliciov, al Vilegiaturiştilor şi al 
Micilor burghezi, revoluționarul Gorki, poate 
fi evident recunoscut în oricare din operele 
sale, dar cel mai clar şi mai neindoios 
poate fi el identificat aici, în Duşmanii. 
În această piesă, convingerile autorului sint 
de o claritate de manifest și ele se definesc 
artistic cu o vigoare care — dacă pină 
acum a înfrînt cu ușurință o jumătate de 
veac — nu și-a oprit aici drumul către 
inimile oamenilor. 

Piesa, scrisă în 1906, concretizează o mai 
veche dorință a autorului de a se apleca 
asupra unei lucrări despre proletariatul rus 
şi lupta lui organizată împotriva burgheziei 
şi a oligarhiei țariste. Evenimentele din 1905 
nu sînt desigur străine de imboldul dra- 
maturgului, care desprinde din înlănțuirea 
faptelor justețea tacticii bolşevice și nece- 
sitatea de a ţinti cu arma criticii demas- 
catoare în oportuniştii și capitularzii de tot 
felul. De aceea, în Dușmanii Gorki dă viaţă 
scenică unuia din cele mai caracteristice 
fapte ale epocii în care se plasează acţiu- 
nea (anii de după 1902), anume: unirea 
organizată a proletariatului în rînduri tot 
mai strinse în jurul partidului revoluționar 
al clasei muncitoare, partidul marxist-leninist 
al bolșevicilot. În inima conflictului se află 
reacția lui Skrobotov și Bardin, patronii 
unei fabrici de textile, a familiilor lor şi 
a reprezentanților statului oligarhic, împo- 
triva acțiunii greviste a muncitorilor conduși 
de comunistul Sinţov. 


Taberele ireconciliabile stau faţă în faţă. 
Universul lor moral este fundamental diferit, 
soluțiile marilor probleme ale omenirii fun- 
damental diferite. Nu numai unui om îna- 
intat și lămurit ca Sinţov,. teoriile mieroase 
şi perfide ale lui Zahar Bardin nu i se vor 
putea impune vreodată, dar la nici unul 
dintre muncitorii cu adevărat conștienți de 
forța şi de misiunea istorică a clasei lor 
aceste cuvinte nu pot avea răsunet. Ascul- 
tați-l pe tinărul muncitor Pavel Riabţev: 
„Deşi-s tinăr, totuși pricep că noi trebuie 
să fim strins legați, ca un lanţ... să ne 
ţinem cît mai tare unul de altul“. 

Gorki pledează. — cu armele artei — 
pentru victoria neindoielnică a clasei mun- 
citoare. Dar în unele din personajele nega- 
tive ale piesei, şi o seamă de abili ple- 
danți ai  reformismului și  revizionismului 


s-ar putea recunoaşte. lar replicile acestora 
— dacă ne gindim la limbuţia revizioniști- 
lor de ieri şi de azi — își poartă, nealte- 
rate, pină în actualitatea cea mai arzătoare, 
semnificația lor duşmănoasă. 

Făcind parcă o secțiune anatomică in 
trupul capitalismului, Gorki a prezentat în 
Dușmanii, şi masca şi pe purtătorii ei. Des- 
pre Zahar Bardin, soția lui, Polina, spune: 
„E blind... vrea să fie bun cu toată lu- 
mea. Bunele relații cu poporul sint mai 
avantajoase pentru ambele părți, asta-i con- 
vingerea lui...“ Bardin îşi defineşte, de alt- 
fel, el însuşi atitudinea: „„...egalitatea, ega- 
litatea fiziologică... hm... da! Bine. Dar 
mai întîi, fiți oameni, însușiți-vă cultura şi 
pe urmă o să vorbim de egalitate...“ și apoi: 
w„.doar sîntem oameni civilizaţi“. Numai că 
replica lui Skrobotov vine să repună totul 
în albia adevărată : „Înainte de orice, sin-. 
tem fabricanți“, iar Pecenegov, descompus 
şi ridicol reprezentant al ţarismului, spune 
şi mai limpede: „...pe voi toți v-aș lăsa 
să muriţi de foame! Să vă treacă pofta de 
răscoală !“ 

Atitudinea muncitorilor e însă fără echi- 
voc. Levşin şi lagodin, bătrîni muncitori, 
îşi exprimă adevărul pe limba lor: 

lagodin : ...Pentru noi, toţi sint la fel. 
Şi cei aspri şi cei blinzi. 

Levşin : ...Şi cel aspru e stăpin și cel 
blind tot stăpin e. Boala nu alege oasele. 

Cercul cuprinderii realității din Dușmanii 
este insă lărgit de Gorki, dincolo de stricta 
opunere a celor două forțe principale, sau 
mai bine zis, tocmai în funcţie de ele. 

Grupul Tatiana, Iakob, Nadia, cu certe 
nuanțări între componenţii săi, stă parcă peo 
margine, care cind se apropie, cînd se depăr- 
tează de una din tabere. Oscilant prin con- 
strucție, reprezentant tipic al acelor „oa- 
meni de prisos“, al intelectualului care se 
zbate între zidurile propriei sale neputințe 
şi apartenenţa lui de clasă, Iakob Bardin 
sfirşește în desperare şi moarte, cu iluzia 
falsă de a fi săvirșit un act de voință. Ta- 
tiana vede însă mai clar descompunerea si 
imoralitatea oamenilor -din jurul ei. Din 
discuţiile cu Sințov s-ar putea chiar des- 
prinde impresia că ar simpatiza cu poporul, 
că l-ar înțelege. Dar limitele acestei „sim- 
patii“ şi „înţelegeri“ sînt extrem de strimte. 
„Cind aud vorbindu-se despre muncitori ca 
despre oameni înaintați — spune Tatiana 
— mi se pare ciudat! Asta depăşeşte în- 
țelegerea mea...“ În aceste limite nu este 

mici o părticică de loc pentru un gest activ 
în favoarea poporului. Tatiana rămine, ca 
multe alte personaje de acest ordin din 
dramaturgia lui Gorki, prototipul acelor in- 
vtelectuali care se opresc la expresia plato- 
„nică a simpatiei lor pentru clasa muncitoare, 
dar nu pot și mai ales 
nu vor să acționeze in 
vreun fel pe această 
“linie. 

Cea mai interesantă 
«din grup rămîne fără 
îndoială Nadia. E şi 
cea mai tinără, cea 
mai puțin întinată, cea 
"mai generoasă.  Atitu- 
dinile ei sinuoase, re- 
Zervate în actul intii, 
încrezătoare în cuvin- 
“tele mincinoase ale lui 
Zahar Bardin în cel de 
al doilea, marchează un 
crescendo emoţționant 
pină în finalul actului 
IV, cind Gorki îi îm- 
prumută replica defini- 
tivă, acuzatoare : „Ei 
sint aceia care ucid... 
Ei ucid toată viaţa, cu 
lăcomia lor, cu laşita- 
tea lor!“ Verdictul este 
fără recurs şi cititorul 
sau spectatorul este convins de justețea și 
de caracterul lui iremediabil. 


* 


Dacă am căutat să insist asupra ideilor 
de bază din Dușmanii şi asupra unor trà- 
sături tipologice ale eroilor, este fiindcă 
piesa aceasta a lui Gorki mi se pare a 
fi în dramaturgia lui, expresia cea mai înaltă 
a îmbinării ideilor clare cu maximum de 
putere de redare dramatică. S-ar putea cita 
aici, îndelung, din părerile lui Nemirovici- 
Dancenko despre această capodoperă şi des- 
pre problemele pe care ea le ridică pentru 
realizatorii spectacolului. Dar m-aş opri 
cu preferință la părerile marelui om de 
“teatru privind unele amănunte de construcție 
a dramei. „Dumneavoastră — îi scrie re- 
gizorul lui Gorki — prezentați o frintură 
de epocă în condiţii politice deosebit de 
puternice şi dezvăluiţi toate acestea, nu 
printr-un lanţ de evenimente exterioare, ci 


cu ajutorul unui grup caracteristic de por- 
trete artistice, aranjate ca într-o înțeleaptă 
poziție pe o tablă de șah. Înţelepciunea 
constă în faptul că cea mai ascuţită ten- 
dință politică în înfăţişatele ciocniri dintre 
caractere devine nu numai convingătoare din 
punct de vedere ar- 
tistic, ci şi obiectivă... 
din punctul de vedere 
al vieții“. 

După părerea mea, 
Nemirovici-Dancenko o- 
feră in aceste citeva 
fraze cheia oricărei pu- 
neri în scenă a Duş- 
manilor. Modalităţile pot 
fi scenic și regizoral 
diferite, esența însă ră- 
mine neschimbată. A- 
precierea critică a spec- 
tacolului realizat de 
Al. Finți pe scena Tea- 
trului Național din 
Bucureşti nu poate de 
aceea fi făcută decit 
în raport nemijlocit cu 
aceste precizări. Deci, 
două întrebăn : 

În ce măsură a fost 


obţinută în spectacol 


Irina Răchiţeanu (Tatiana) și Marcela Rusu acea putere de convin- 
(Nadia) 


gere „din punct de ve- 
dere artistic... şi obiec- 
tivă... din punctul de vedere al vieții ? 

Cum a fost realizat acel „grup caracte- 
ristic de portrete artistice, aranjate ca in- 
tr-o înțeleaptă poziţie pe o tablă de şah“? 

Primul răspuns este cerut evident de în- 
trebarea care se referă la forța analitică 
cu care regia a conceput şi a realizat per- 
sonajele, pentru a ne urca apoi, de aici, 
la procesul sintetic de integrare a acestora 
în ansamblul spectacolului, pentru obţinerea 
acelui mesaj unic: încrederea în biruința 
finală a proletariatului. 

Cred că portretizarea eroilor prin mij- 
loace artistice bine studiate şi prin dise- 
carea amănunțită şi clară a sensurilor lor 
celor mai intime este partea cea mai izbu- 
tită a spectacolului. Luaţi în parte, cu greu 
s-ar putea găsi — cel puţin la unele din 
personajele principale — fisuri în această 
privinţă. Nicu Dimitriu în Skrobotov, Mar- 
cel Enescu in Zahar Bardin, Irina Răchi- 
ţeanu în Tatiana au adus cu ei, la un 

Scenă din actul IV 


nivel artistic corespunzător, valorile eroilor 
lor, fiind fiecare convingător în parte pen- 
tru poziția personală a personajului respec- 
tiv. Remarcabil,  valorificindu-şi însușirile 
artistice cu o prospețime imbucurătoare, a 
fost Emil Botta în lakob, precum, mai mult 
decit remarcabilă, inteligentă, entuziastă și sin- 
ceră a fost Marcela Rusu în Nadia. Con- 
vingătoare și foarte reuşite au fost şi 
compozițiile lui Ionescu Ghibericon în Pe- 
cenegov, Mircea Constantinescu în Pologhi, 
N. Brancomir în Bobeiedov şi — cu unele 
formule mai învechite de joc — Al. De- 
metriad in Nikolai Skrobotov. Din păcate, 
au la înălțimea principalilor eroi din „tag- 
ma jefuitorilor“ și a celor apropiaţi lor, au 
fost personajele purtind mesajul de luptă 
al clasei muncitoare. În ciuda unor eforturi 
meritorii ale unor tineri actori ca Matei Ale- 
xandru (Levşin) sau Emil Liptac (Sinţov), 
grupul muncitorilor nu s-a impus prin persona- 
litatea distinctă a fiecăruia, regizorul Finţi 
nemaireuşind — de astă dată — să redea 
în aceeași măsură forța masei prin indivi- 
dualitatea puternică a fiecăruia din com- 
ponenții ei, așa cum a făcut-o in valorosul 
său speztacol cu Trenul blindat. 

El nu s-a folosit în această privinţă nici 
de conturarea, prin resursele actoricești ale 
fiecăruia din interpreţi, a personalității erou- 

lui respectiv (vi-l amintiți pe marinarul dim 
scena „Clopotniței“ în piesa lui Vs. Iva- 
nov), nici de mijloace tehnice ca lumină, 
mişcare, costum, în vederea intensificării şi 
clarificării scenice a  fermităţii pozițiilor 
unor personaje ca Grekov (Igor Bardu), Ia- 
godin (Dem. Rădulescu), Riabţov (Victor 
Moldovan), Akimov (Grigore Pavel), pen- 
tru a nu vorbi decit de muncitorii cărora 
dramaturgul le imprumută nume distincte, 
dar care în acţiunile lor sint secondaţi de 
acei „muncitori anonimi“, citați la finele 
distribuţiei şi care nu sint cu nimic mai pu- 
țin importanţi în scenele în care sint che- 
maţi să se afirme. 

În Dușmanii, sintem permanent pe bari- 
cade. Tensiunea e continuă și prezentă in 
subtext, chiar și în acele momente aparent 
mai „calme“, cu o tinctură uşor lirică, cum 
ar fi scenele dintre Sinţov și Tatiana sau 
Tatiana și Nadia. Modalitatea dramatică a 
lui Gorki este aici — spre deosebire- de 
cea din Vilegiaturiștii — ancorată in dorința 
de a menţine mereu viu și năvalnic şuvoiul 
pe care-l reprezintă forța activă şi merew 
biruitoare a proletariatului. Sintem pe alt 
tărim decit pe acela al „ecourilor“ subte- 
tane, îndepărtate, al protestelor afirmate- 
sau numai schițate din  Vilegiaturițtii ori 
din alte piese anterioare. 

Poate de aici — și din alte motive care 
rămin de amintit — decurge și caracterul 
mai puţin afirmativ, mai puţin entuziast al 
răspunsului nostru la prima din cele două 
întrebări formulate. Pentru a se putea obține 
efectul maxim în ce priveşte acea putere 
de convingere „din punct de vedere artisic... 
și obiectivă... din punctul de vedere al vie 
ţii”, cele două forte aflate în conflict tre- 
buiau să se înfrunte la nivelul unui dina- 
mism care să convingă spectatorul că este 
vorba de cea mai hotăritoare încrincenare 
pe care istoria a înregistrat'o vreodată în 


relaţiile sociale — de o luptă pe viaţă şi pe 
moarte. În Duşmanii — așa cum aminteam 
la început — replicile au caracter de mani- 


fest. Ele sint, aproape de-a lungul întregii 
piese, argumente și arme de luptă. Se în- 
crucișează, se ciocnesc. Or, din acest punct 
de vedere — poate cel mai important — 
aportul direcţiei de scenă și acel al sceno- 
grafiei au fost mai puțin valoroase decit ar 
fi putut — și ar fi trebuit — să fie. Pe 
alocuri, in desfăşurarea spectacolului, ai 
mai degrabă impresia că asiști la un spec- 
tacol Cehov și nu la cea mai viguroasă 


“dintre piesele revoluționarului Gorki. Me- 
sajul este de aceea slăbit şi convingerea 
spectatorului se formează mai mult pe cale 
deductivă decit pe una direct emoțională. 

De ce s-au întîmplat lucrurile așa? De 
ce acest important spectacol din repertoriul 
“Teatrului Naţional „I. L. Caragiale“, care 
cuprinde virtualități certe pentru a fi ajuns 
un spectacol de valoare, se prezintă ca un 
lucru nefinisat, lansind un mesaj vizibil sub 
-valorile textului dramatic și în condiţii de 
reprezentare destul de mediocre? De ce, 
“în distribuţia acestei piese, promovată pe 
prima scenă a ţării — scenă care cuprinde 
“în colectivul ei forțe actoricești de prima 
mină (de altfel, deseori „bine folosite“ in 
“spectacole cu mesaj îndoielnic, asupra cărora 
critica a insistat la vreme) — personajele 
-negative au fost îndeosebi onorate cu ase- 
menea forțe, în timp ce eroii care poartă 
<u sine mesajul revoluţionar al proletaria- 
“tului au fost supuși interpretării unor actori 
a căror experiență şi valoare artistică sint 
-vădit handicapate de posibilitățile celor 
“dintii ? De ce flacăra care arde la o po- 
tență maximă în fiecare cuvint din această 
piesă n-a atins în spectacol acel prag al 
incandescenţei la care aveam dreptul să 
me aşteptăm ? 


Un mesaj al libertății 


Faptele — lăsînd de o parte contribuția 
regiei — nu pot fi izolate de o întreagă 
politică a repertoriului — a organizării şi 
promovării lui — practicată de fosta con- 
ducere a Teatrului Naţional. În această 
privință nu e lipsită de semnificație im- 
prejurarea că pregătirea spectacolului Duş- 
manii s-a prelungit — cu inexplicabile pauze 
— timp de aproape doi ani, neajungind 
pe scenă decit pripit, în ultimele zile ale 
stagiunii 1957/58. Aminind mereu reprezen- 
tarea piesei lui Gorki, fosta conducere, după 
cum se ştie, a făcut loc in schimb unor lu- 
crări dramatice care — atunci cind nu erau 
greşite sau direct dușmănoase (vezi Invita- 
ție la castel) — erau în orice caz lipsite 
de mesaj sau purtătoare de confuzii ideolo- 
gice. Aceste „preferințe“ aruncă o lumină 
gravă asupra acelei politici a repertoriului, 
de care am amintit, și constituie motive 
serioase de reconsiderare din partea noii 
conduceri pentru aducerea acestui spectacol 
la nivelul textului de mare patos revolu- 
ţionar al lui Gorki, al prestigiului teatru- 
lui și al exigenţelor firești ale publicului 
nostru. 

Gh. MIHAI 


Teatrul Maghiar de Stat din Timişoara: Vulpea și strugurii de Guillerme Figueiredo 


Acum patru ani un spectacol montat si- 
multan pe scenele mai multor ţări din 
America Latină trimitea lumii intregi un 
mesaj răscolitor, proclamind dreptul omu- 
lui şi al popoarelor la libertate. Piesa se 
numea Vulpea şi strugurii, iar autorul ei 
era profesorul Guillerme Figueiredo de la 
Institutul de Teatru din Rio de Janeiro. 

Toate popoarele sint vrednice de liber- 
tate — și printre ele și poporul Braziliei 
— demonstrează cu o înaltă pasiune Fi- 
gueiredo în piesa Vulpea şi strugurii. Dar 
tocmai pentru că poporul Braziliei nu e 
încă liber, tocmai pentru că cuvintul lui 
nu poate să răsune liber, autorul și-a pla- 
sat acțiunea în mediul antic al elenilor. 
Figueiredo și-a denumit piesa „o comedie 
eroică“, şi de fapt acest text savuros e un 
aliaj bizar de comedie și tragedie, de rea- 


lism şi romantism, de stil eroic și satiric, 
de emotivitate şi raţionalism, oferind în 
ansamblu un aliaj de metale prețioase, de 
comori scenice. Prin măiestria artistică cu 
totul modernă a autorului, mesajul înflà- 
cărat, acest imn al libertății omului, sparge 
cadrele scenei antice şi pătrunde adinc în 
inima spectatorului de azi. 

Esop, povestitorul și înțeleptul legendar, 
işi redobindește libertatea prin puterea de 
nebiruit a gindirii sale înaintate, jertfin- 
du-și apoi viața cind va trebui să aleagă 
între moarte şi o sclavie nouă. Acţiunea 
aceasta lapidară se desfășoară în situații 
dramatice, cu un ritm susținut. Numai pe 
alocuri puterea dramatică a piesei scade, și 
aceasta se datorește episoadelor care pri- 
vesc dragostea frumoasei Cleia, stăpina lui 
Esop. Intriga romantică ar fi putut să a- 

diîncească semnificația jertfei lui Esop, nu- 
mai dacă erupția pătimașă a dragostei stă- 
pinei, dacă renunțarea ei la viața parazi- 
tară dusă pină acum ar fi fost tot atit de 
veridice ca și toate celelalte elemente fa- 
bulistice și ideologice ale piesei. Dar, în 
ciuda acestei escapade romantice cam de- 
plasate, mesajul piesei se înalță triumfător, 
arzind cu fierul roşu obrazul sclavagiştilor 
de azi. 

Piesa nu a fost jucată pînă acum în ţara 
noastră. Colectivul Teatrului Maghiar de 
Stat din Timișoara a pornit așadar pe o 
cale nebătătorită și a făcut față unor pro- 
bleme artistice neobișnuit de grele, pentru 
a putea contopi într-o unitate scenică ele- 
mentele contradictorii ale piesei, succesiu- 
nea stilurilor, culorile multiple ale textului. 
Regizorul Taub Janos a pătruns pînă în 
adincurile textului, făurind un spectacol 
extrem de sugestiv. Folosindu-se cu în- 
drăzneală de mijloacele comediei și trage- 
diei, făcînd loc și unor simburi melodra- 
matici, regizorul a creat scene spectacu- 
loase cu simțul măsurii și cu intenția per- 
severentă de a sluji mesajul piesei. S-ar 
putea pune în discuție justețea alternării 
unor elemente de stil, valoarea unor ac- 
centuări și estompări, însă complexitatea 
textului, bogatele variațiuni de registru ar- 
tistic ale autorului oferă un spațiu larg 
fanteziei şi personalității regizorului, și 
Taub Janos a făcut pe deplin uz de acest 
drept oferit de autor. 

El a reușit să scoată la iveală multe fru- 
museți ale piesei și, luind asupra lui sar- 
cina grea de a pune în evidență detalii 
semnificative, subtilități ale textului, a ri- 
dicat, printr-o susținută muncă de educare 
artistică, nivelul  tinărului colectiv, mai 
mult chiar decit în spectacolul Montserrat, 
care pină acuma a însemnat culmea atinsă 
de Teatrul Maghiar de Stat din Timişoara. 

Fábián Ferenc în rolul lui Xantos, 
pseudofilozof sclavagist, cu cap de dovleac, 
a creat — exceptind unele stridente de 
dragul comicului — o figură sugestivă, cu 
un tăiș al satirei care a fărămițat costumul 
elen, tăind în carnea sclavagiștilor mai noi. 
Adleff Ingeborg a realizat în parte per- 
soana contradictorie a stăpinei Cleia, în- 
carnînd o femeie cînd blazată, cind volup- 
tuoasă și ușuratică, însetată de bogățiile 


vieţii. Cealaltă față însă — care, ce-i dreptw.cimec.ro 


e cam confuză şi în text — , fața femeii 
care se aprinde de o dragoste romantică, 
de o admiraţie nu prea logică față de Esop» 
cel urit, sărac lipit pămintului şi bogat 
numai în idei, a rămas neveridică, inter- 
preta folosindu-se mai mult de mijloace: 
exterioare. Totuși, jocul tinerei Adleff In- 
geborg a dat dovadă de maturizare artis-- 
tică, cu adevărat promițătoare. 

Szabó Lâjos a avut de luptat cu un rol 
extrem de greu, avînd de biruit şi deza- 
vantajele unui machiaj nereușit. Esop nu e 
un om respingător, ci numai urit, purtind: 
pe trupul lui urmele unei sclavii necruţă-: 
toare, chipul lui strălucind însă de frumu-- 
sețea interioară a spiritului omenesc. Szabó- 
a dat prea puțin din această frumuseţe ; în: 
accentele lui a predominat timbru! jalei, în 
locul forței interioare, iar din povestirile- 
personajului numai rareori s-a resimţit forța. 
dinamică a unui caracter puternic, ele ră- 
mînînd mai mult recitări monotone. Distri- 
buirea lui nu a fost prea izbutită, în orice- 
caz însă se poate aștepta mult mai mult- 
din partea talentatului Szabó Lâjos. 

Varga Vilmos a fost expresiv în rolul 
mut al sclavului etiopian, pe cînd Jánó 
János a avut atributele unei mașini-robot= 
şi mai puțin însușirile tipului de militar, 
unealtă oarbă dar hrăpăreață a sclavagiş- 
tilor. Bertalan Magda a făcut însemnate: 
progrese, realizind chipul unei sclave carie- 
riste, supusă voinţei stăpinilor, cu un co-: 
lorit particular. 

Scenograful Binder Gustav a creat un: 
cadru scenic corect, dar lipsit de fantezie. 
Citeva elemente încarcă inutil decorul, fără: 
a-i mări expresivitatea : ciorchinele de stru- 
guri, atirnat undeva în aer, care nu are 
nimic comun cu simbolul piesei, precum: 
şi gongul uriaș și piedestalul lui, care îm 
nici un caz nu pot exprima puterea 
sclavagiștilor, aceasta fiind întruchipată în 
figura  etiopianului înarmat. Nu servesc 
spectacolul nici zdrențele naturaliste, pur- 
tate de Esop, nici scena stridentă asupra 
căreia se insistă demonstrativ, cînd stăpina: 
casei spală picioarele căpitanului gărzii. 

Cu toate aceste scăderi, spectacolul cu 
piesa lui Figueiredo marchează un pas pro- 
mițător pe calea maturizării artistice a tî- 
nărului colectiv maghiar din Timișoara. 


Ferencz LASZLO: 


in semnării 


La înfiinţarea unui nou teatru 


În toamna aceasta va bate pentru prima 
oară cel de al 36-lea gong la cel de al 
36-lea teatru de stat înființat în anii pu- 
terii populare. Printr-o recentă hotărire, re- 
giunea Suceava, singura care rămăsese fără 
scenă permanentă, a fost înzestrată cu un 
lăcaș închinat artei dramatice. Poate nu în- 
timplător, orașul căruia i s-a acordat cinstea 
de a găzdui teatrul regiunii este Botoșaniul. 
Ca să ne exprimăm în limbajul patriotului 
ardelean Gh. Barițiu, Thaliei îi plăcuse să 
poposească în tirgul Botoşanilor cu peste o 
sută de ani în urmă. Numai cele două 
orașe de scaun, Iașiul și Bucureştiul, se pot 
mindri cu teatre mai vechi. Craiova, ceta- 
tea Banilor, are o mai scurtă istorie teatrală 
decit  Botoșaniul. 

Istoricul de teatru, T. T. Burada, mo- 
nograful oraşului Botoşani, A. Gorovei, şi 
autorul monografiei mai recente Costache 
Caragiale, Florin 'Tornea, sint de acord că 
la Botoşani s-a jucat pentru prima oară 
teatru în iarna lui 1838—1839. Trupa, a 
cărei componență a rămas pină astăzi ne- 
cunoscută, avea în fruntea ei pe actorul 
C. Caragiale. Documente ale vremii spun 
că spectacolele au avut loc în şcoala dom- 
nească din localitate, într-o sală amenajată 
ad-hoc, a cărei capacitate nu intrecea 40 
de scaune. 

Se cunoaşte, in parte, repertoriul lui 
C. Caragiale: Uniforma lui Wellington de 
Kotzebue, Ştefan cel Mare, presupus a fi 
de Asachi, şi Plumper sau  Amestecătorul 
în toate de I. F. Junger, comedie tradusă 


din germană de Samoil Botezatu, profesor 
la Gimnaziul Vasilian. 

Un amănunt semnificativ: Iorga publică 
o „Însemnare de cărţile, istorii şi altele, ci 
am, precum mai gios să arată“, aparţinind 
unui botoșănean dintre 1830—1840. În această 
listă, alături de Don  Chișot,  Telemab, 
Floarea darurilor, Dracul şchiop, figurează 
şi Plumper şi o altă carte notată cu titlul 
Teiatru Moldovinesc, ceea ce duce la pre- 
supunerea că la Botoșani se citea literatură 
dramatică, cel puţin în unele case, aşa că 
entuziastul C. Caragiale venea intr-un mediu 
cît de cît avizat. 

Zece ani mai tirziu, în 1849, mai mulți 
boieri și cucoane, „îndemnați de filantropice 
sentimente“ au dat „trei reprezentații de 
teatru naţional“ în Botoșani, „adunind soma 
de 1045 lei în folosul săracilor“ 2, 

C. Caragiale stirnise probabil o adevărată 
pasiune pentru teatru, în rîndurile boto- 
şănenilor, de vreme ce, lipsiți de o trupă, 
boierii sint în stare să lepede prejudecățile 
şi caftanul și să îmbrace ei înşişi coturnul, 
spre a se sui pe scenă. 

Încă opt ani trec pînă ce ia ființă o „trupă 
teatrală moldovenească, în Botoşani, sub 
direcția lui Costache Bălăceanu şi a pita- 
rului Costache Vasiliu“. Această trupă joacă 
jumătate de an, în stagiunea 1857—1858. 

Botoșanii se deschid din ce în ce mai 
mult unei vieți teatrale. Lumea e dornică 
de spectacole ; numărul privitorilor sporeşte 
şi e de crezut că ajunge să cuprindă și 
pături mijlocii, care nu mai încap într-o 


N. Iorga, Studii şi documente, VII, p. 148. 
A. 


1 
2 Gorovei, op. cit., p. 412. 

sală de școală sau într-o casă boierească, 
amenajată ca teatru. Sezisarea acestei reali- 
tăți îl face pe botoșăneanul Petrache Cristea 
să-și investească banii într-o clădire desti- 
nată exclusiv spectacolelor, clădire ce a fost 
ridicată în 1860 şi a rămas cunoscută sub 
numele Teatrul „Petrache Cristea“. Există 
o descriere a acestui teatru *, din care aflăm 
că sala era la etajul I al clădirii. În afară 
de parter, sala dispunea și de loji, făcute 
din scinduri, nu din zid, cum se obișnuiește 
astăzi. În loji nu existau scaune, acestea 
trebuind să fie aduse de acasă de către 
spectatori. Octogenarul dr. Tauber din Bo- 
toșani mi-a povestit că a doua zi după 
spectacol, oamenii trimişi să aducă scaunele 
acasă le incurcau adeseori, dind de furcă 
proprietarilor, pină şi le găsea fiecare pe 
ale lui. De plafon atirna un mare cande- 
labru cu numeroase luminări. Gazul nu era 
folosit, fiind socotit mai primejdios în caz 
de incendiu. Teatrul „Petrache Cristea“, 
numit mai tirziu Sala Lux, există și astăzi; 
în el funcţionează cinematograful „so De- 
cembrie“. 

Pe scena sălii „Petrache Cristea“ au jucat 
marii actori de la sfirșitul secolului trecut. 
Mihail Pascaly trebuie să fi cunoscut și el 
această sală, deși în 1869, aflindu-se în tur- 
neu la Botoșani cu o trupă al cărei sufler 
era Eminescu, preferă să joace intr-o sală 
improvizată in fostele case Sommer, din 
str. Mavrogheni, azi Pictor Grigorescu. 
Aristizza Romanescu a jucat în 1885 în sala 
„Petrache Cristea“, cu o trupă din care fă- 
ceau parte Amelia  Welner-Nottara, Ale: 
xandrina Alexandrescu, C. I. Nottara “şi 
Paul Gusty, acesta din urmă ca regizor şi 
sufler. Nottara, venit în turneu la Botoșani 
în 1888, joacă în aceeaşi sală. 

Prin 1893-95, fiind socotită periculoasă 
prin șubrezenia ei, sala este închisă. Foarte 
căutată în anii 1895—1900 ajunge „Sala 
Meseriaşilor“. Fără să fi fost construită ca 
sală de spectacole, ea este insă folosită în 
acest scop de către mulți actori ce trec prin 
Botoşani. A strălucit în mod deosebit pe 
scena acestei săli, Agatha Birsescu în Maria 
Stuart și Deborah (1893), în Magda (1899), 
în Hedda Gabler şi Strigoii (1900). 

Către 1900, botoșănenii erau pindiți de 
perspectiva de a 'rămine fără teatru. Miha- 
lache Popovici găseşte momentul prielnic 
şi construiește o sală nouă, care-i poartă 


3 Botoşanii în 1932, schiță monografică, p. 
242—245. 


numele și care este inaugurată în toamna 
lui 190r. Şi această clădire se păstrează, 
servind astăzi ca sală de proiecție a cine- 
matografului „7 Noiembrie“. 

De „Sala Popovici“ sint legate numele 
celor mai mari actori de la începutul acestui 
secol. Aici joacă Nottara în Hamlet şi 
Hoţii (1902), Aglae Pruteanu și State Dra- 
gomir în Nora şi Dama cu camelii, Novelli 
în Moartea civilă şi Papa Lebonnard (1905). 
Pe aici trec trupa de operetă a lui Bobescu, 
din Craiova (1903), şi mai tirziu, cea a lui 
Leonard, compania Davila cu Stane de 
piatră şi Măgarul lui Buridan (1909), ca şi 
trupa lui Tănase cu Husarii la manevre 
(1910). 

Spectacolele continuă în această sală pină 
în 1914, cînd se inaugurează clădirea Tea- 
trului „Eminescu“. Ridicarea acestui teatru 
se datorește inițiativei particulare și sub- 
scripției a 126 de „donatori“. Clădirea s-a 
executat după planurile arhitectului Grigore 
Cerchez şi inginerului I. Reschovschi. 

În 1915 a apărut intr-un număr unic o 
revistă festivă, intitulată „Teatrul Eminescu“. 
Spectacolul inaugural a avut loc cu piesa 
Lorica noastră. Pe scena Teatrului „Emi- 
nescu“ din Botoşani s-au perindat mari per- 
sonalități artistice, de la Kreissler şi Hu- 
bermann la George Enescu, de la Agatha 
Birsescu la Iancovescu şi Vraca. 

Între 1875—1885 în Botoşani existau două 
renumite grădini de vară: una în parcul 
public, numită „Grădina Belvedere“, alta, 
în mahalaua lipovenească, se chema, după 
numele proprietăresei, „Petrino“, Matei Millo, 
trecind prin Botoşani în 1885, cere auto- 
rizația să joace, atit în grădina „Petrino“ 
cit şi la „Belvedere“, dar timpul ploios îl 
împiedică să-și dea reprezentațiile. Dato- 
rînd 117 lei doamnei Maria Petrino, bătrinul 
actor se vede zălogit în Botoşani, unde 
necruțătoarea patroană îi și intentează pro- 
ces. Cu banii căpătați ca ajutor din partea 
comunei îi achită datoria și părăseşte orașul 
fără să fi putut juca. 

Cum se vede, orașul Botoșani n-a dispus 
de o trupă permanentă de teatru. A făcut 
însă tot ce a putut pentru a atrage pe nu- 
meroşii actori, saltimbanci, ghiduși şi pan- 
glicari, care cutreierau Moldova. Probabil 
că publicul acorda fiecăruia atenția şi pre- 
țuirea cuvenită. Cit priveşte însă oficiali- 
tatea, ea punea totul de-a valma. Așa se 
face că și cererile de autorizație ale lui 
Pascaly, Millo şi Arceleanu, şi acelea ale 

unor proprietari de carusele, expoziții de 
maimuțe sau jocuri de „ghibăcie“ cu cuțite, 
belciuge și pistoale, sint păstrate în arhiva 
primăriei în dosare comune, pe spatele că- 
zora stă un singur cuvint: „Panorame“. 

Din stagiunea aceasta, arhiva sfatului 
popular local se va îmbogăţi, spre bucuria 
viitorilor cercetători ai trecutului teatrelor 
noastre, cu dosare noi pe care nu va mai 
scrie „panorame“ ci „teatru“. Şi aceasta, 
începind cu teatrul care poartă numele lui 
Eminescu, poet al ţării întregi, dar fiu al 
pămintului de la Ipoteștii Botoşanilor. 

Oraşul acesta, care de 120 de ani se 
zbate să aibă nu numai o sală de teatru, 
<i şi o trupă proprie, căruia nu i-a fost dat 
să aibă decit bucuria turneelor, in care 
gustul pentru teatru a fost aşa de puternic 
şi permanent viu, încit a pătruns, în afara 
saloanelor boiereşti, şi in păturile mai largi 
de negustori, meșteșugari, slujbaşi, are astăzi 
un teatru de stat, care nu va mai sta în 
bătaia vintului şi nu va mai depinde de 
capriciile lui Petrache Cristea sau Mihalache 
Popovici. 

În locul „soarelelor“ din casele vreunor 
boieri Rosset, Buzdugan sau Goilav, vor 
începe acum seri de teatru pentru populația 
largă locală, pentru muncitorii din Suceava, 
pentru cei de la combinatele forestiere din 
Vatra Dornei și Fălticeni, pentru cei de la 
combinatul alimentar din Burdujeni... Se va 
relua firul unei tradiţii vechi, dar se va des- 
chide, de fapt, o poartă nouă. 


M. FL. 


„Repertoriul: problema nr.1 şi la 
„„[ăndărică'“ 


Vălurile destul de străvezii ale specifi- 
<ului creației destinate copiilor “par să se 
îndesească de îndată ce încerci să pătrunzi 
tainele dramaturgiei păpuşăreşti. Să fie 
aceasta o realitate obiectivă — sau o simplă 
iluzie optică? Lăsind răspunsul pe seama 
specialiştilor genului, aş vrea să-mi spun 
părerea într-o problemă care poate fi pri- 
vită şi prin prisma unor principii mai genc- 
rale : problema repertoriului. 

Ziarele ne-au informat că teatrul „Ţăn- 
dărică“ pregătește pentru stagiunea viitoare 
două dramatizări după Harap Alb și Ivan 
Turbincă, Păcală şi Pățaniile lui Hoindrici. 


Patru piese cu totul, dintre care doar ultima 
pare să aibă contingenţe cu realitatea zilelor 
noastre. Şi această „rara avis“ e o tradu- 
cere... 


Situația aceasta deloc imbucurătoare a 
făcut și obiectul unei discuții la care au patr- 
ticipat mai mulți scriitori pentru copii. 
S-au vinturat atunci multe idei, a căror 
înfăptuire ar înlesni teatrului „Ţăndărică“ 
infringerea dificultăților pe care — după 
unele păreri — le incearcă. 

Este lăudabilă strădania de a prezenta 
pe scenă figuri atit de populare ca Harap 
Alb, Ivan Turbincă şi Păcală. Mă întreb 
insă dacă micii spectatori nu simt nevoia 
şi a unor alt fel de personaje, purtate de 
aripile fanteziei pe tărimuri mai apropiate 
de prezentul şi viitorul care a intrat in 
viața noastră odată cu fulgerările sputni- 
cilor. Scriitorii pentru copii au creat o 
seamă de basme in care eterna luptă intre 
bine şi rău capătă sensuri noi, slujind cu 
mai multă adresă educației comuniste a 
tinerei generaţii. Pot fi amintite: Nică fără 
frică de Nina Cassian, Poveștile celor trei 
mincinoşi de Vladimir Colin, Praştia nd- 
zdrăvană de Gica luteş etc. Se oferă de 
asemenea atenţiei, cu întreaga lui varietate 
de teme şi posibilități scenice, filonul 'ştiin- 
ţifico-fantastic. Unde, dacă nu in teatrul 
de păpuşi, pot fi valorificate mai bine plăs- 
muirile indrăznețe ale celor care descriu 
deplina inflorire a epocii atomice și a unor 
vremuri care depăşesc şi era noastră ?... 

Dar carența cea mai arzătoare rămine, 
fără îndoială, crearea unor piese inspirate 
din viața de azi a copiilor, care să dezbată 
probleme ale contemporaneității. Teatrul de 
păpuşi nu poate să se ţină la o parte de 
efortul desfăşurat în această privință pe 
celelalte fronturi ale creației destinate celor 
mici. Teoriile despre „specificul păpuşăresc“ 
nu pot justifica absența îndelungată din 
repertoriu a unor asemenea lucrări. 

De obicei, la acest capitol, se invocă 
„nereuşita“ piesei Străjerul mării de Mihail 
Stoian, piesă care aducea pe scenă pionieri 
şi problemele lor. Trebuie spus că, cu toate 
slăbiciunile inerente începutului,  Străjerul 
mării inaugura şirul de piese actuale, aştep- 
tate cu nerăbdare de copii. Din păcate, 
teatrul a abandonat această cale promiţă- 
toare. Nu se poate spune că scriitorii sint 
absolviţi de răspundere. Dar dacă ar fi fost 
solicitați cu perseverență şi — mai ales! — 

cu convingere, roadele n-ar fi întirziat să 
se arate. 

Aceste observații sumare nu urmăresc 
doar să constate existența unei stări de fapt. 
Le-aş dori eficiente în sensul unei îmbună- 
tățiri „din mers“ a repertoriului teatrului 
„Țăndărică“, lucru care nu mi se pare cu 
neputinţă nici acum, în preajma deschiderii 
stagiunii, 

Ion HOBANA 


Un exemplu 


O sală micuță de cămin cultural. Sute 
de spectatori au invadat pur și simplu sala, 
blocind intrările şi ieșirile. Scena liliputană 
nu mai are nici o deschidere. Pe unde vor 
ieși și vor intra actorii ? Cineva dă o idee: 
fereastra. Direct dintr-un camion transformat 
în cabină de machiaj, actorii intră pe scenă 
prin fereastră. 

Așa a decurs spectacolul actorilor băcăuani 
în satul Şerbeşti din Piatra Neamţ, unde 
printre spectatori se afla și moş Vasile Che- 
laru de 96 de ani și care nu mai văzuse teatru 
din 1888, de pe vremea cătăniei — după 
cum ne relatează un confrate băcăuan. 

Odată cu inchiderea stagiunii, urmind un 
proiect conceput cu luni în urmă, actorii 
Teatrului de Stat din Bacău au ţinut să fie 
prezenți pe ogoare în toiul campaniei agri- 
cole. 35 de sate au fost trecute pe harta 
unui turneu efectuat în condiții grele dar 
în fața unor înflăcărați spectatori. Specta- 
colul muzical Cu cintec şi veselie, scris de 
actorul local Florin Gheuca şi de Radu 
Mircea Răţescu şi regizat de artistul emerit 
I. Niculescu-Brună, cuprinde scenete și mo- 
noloage, cintece și snoave, îndeamnă spec- 
tatorii să plivească  „buruienile“ vorbăriei, 
birocraţiei, delăsării, chiulului şi beţiei. 

Interesant e faptul că fiecare spectacol 
(din care face parte şi piesa într-un act 
Bărbatul |ără opinci de M. Leonard) este 
urmat de un concurs ad-hoc „Cine ştie 
cîștigă“. 

Examinator : actorul -Florin Gheuca. În- 
trebări : date privind gospodăria agricolă 
colectivă din sat, metode agrotehnice, opere 
inspirate din viața satelor. Premii: num=- 
roase cărți. 

În loc de o altă încheiere aș vrea să 
citez cuvintul colectivului din programul 
spectacolului : 


„Spectacolul de astăzi Cu cîntec şi ve- 
selie se prezintă în 35 sate din regiunea 
noastră. În felul acesta, colectivul Teatrului 
de Stat din Bacău duce la îndeplinire una 
din acțiunile sale menite să ajute la in- 
tensificarea vieții culturale de la sate. 
Fiindcă în afară de spectacole, artiştii noştri 
instruiesc o serie de echipe de amatori 
care activează pe lingă căminele culturale, 
îndrumă  recitatori şi cititori artistici și 
sprijină munca colțurilor roşii de la trei 
gospodării colective. 

Aşa înțelegem noi să fim de folos ță- 
rănimii muncitoare în fața căreia stau sar- 
cinile măreţe trasate la Consfătuirea de la 
Constanţa“. 

AL. P. 


Ambalaje pentru... cîrlige 


Să presupunem că într-o bună zi aţi vedea 
in vitrinele librăriilor o carte groscioară cu 
titlul „Impotriva hoției, pentru apărarea bu- 
nului obştesc !“ Atrași de problemă, cumpă- 
raţi impunătorul volum. Îl frunzăriţi și — 
lucru inevitabil — vă opriţi la tabla de 
materii. Constataţi astfel că lucrarea achi- 
ziționată cuprinde următoarele trei capitole : 
Despre modul în care se pot delapida bani 
în instituții (160 pagini); Metode variate 
pentru falsificat acte contabile (140 pagini) 
şi ultimul capitol Cum se pot fura materiale 
din întreprinderi (180 pagini). La sfirșitul 
cărții un capitol sub titlul: Concluzie (1/8 
pagină) cuprinzind următorul text scris cw 
litere de afiş : Combătind aceste metode de 
furt, luptaţi impotriva hoţiei, pentru apăra- 
rea bunului obştesc ! 

Ce părere aţi avea despre o asemenea 
carte al cărei titlu real ar trebui să fie: 
„Manual pentru hoţi și delapidatori“ sau 
„O mie uma metode de hoţie pentru ama- 
tori şi profesioniști“ ? Desigur, o părere 
proastă. Din fericire, nimeni nu are de gind 
să editeze o asemenea carte. În schimb, 
un procedeu aproape asemănător se folo- 
sește pe ici-colea. Doriţi citeva exemple ? 

În spectacolul Între noi femeile, unul 
dintre cele mai „reușite“ din acest an ale 
Teatrului satiric muzical „C. Tănase“, o ta- 
lentată cintăreață de muzică ușoară ia ati- 
tudine  fățişă împotriva  rock-and-rollului. 
Cum se desfășoară această viguroasă luare 
de poziție? Orchestra atacă un rock in- 

drăcit. Cintăreaţa rosteşte un text „demasca- 
tor“, de genul „destul rock, nu mai vreau 
tock. „ete 

Inutil să adăugăm că de fiecare dată 
cîțiva „ciceronieni“ şi citeva rochii „trapez“ 
ce se află în sală, toţi pe deplin convinși 
de justeţea... textului, bisează, așa că or- 
chestra o ia de la început. Într-un alt spec- 
tacol al aceluiași teatru, există un lung nu- 
măr coregrafico-muzical ce ar putea fi inti- 
tulat, dacă ne-am referi la ideea iniţială 
a acestui articol, Inventatorii dansurilor de- 
cadente să fie trași la răspundere | În fapt 
este vorba de o lungă paradă mambistă ce 
se încheie cu următoarea scenă consumată 
într-o fracțiune de secundă: un minuscul 
pinguin, presupus inventator al „pinguin- 
mamboului“, este sever admonestat de unul 
dintre cei mai populari comici ai teatrului. 

Exemplele date sint departe de a fi izo- 
late. Ele apar sub o formă sau alta în mai 
toate concertele de muzică uşoară, în multe 
din spectacolele de estradă, la Bucuişti, 
sau în provincie, ca să nu mai vorbim de 
„şuşanele“. 

Este — ca să ne exprimăm aşa — ul- 
timul tip de ambalaj, ce se vrea „prin- 
cipial“, pentru cîrlige ieftine, destinate să 
satisfacă gusturile unor spectatori certați cu 
buna creştere, cu bunele moravuri, străini 

publicul cumsecade, muncitor, le pretinde: 
implinite, indiferent de teatru și de genul 
spectacolului. 

Şi, pentru că nu există, după cum se 
vede, cirlig fără ambalaj, dar nici articol. 
fără sfirșit, întrebăm în încheiere pe desco- 
peritorii reţetei descrise aici: cine are ne- 
voie de asemenea — cu iertăciune fie 
spus — „satire“? 

În nici un caz, publicul, nostru larg. 
Acesta, dornic să fie la curent cu cele mai 
bune şi mai noi producții muzicale şi core- 
grafice de pretutindeni, nu simte nevoia să 
fie „educat“, audiind tocmai lucrările pe- 
care, ar trebui să credem, le repudiază. 
înşişi cei ce organizează și aprobă respecti- 
vele spectacole. 


Saşa GEORGESCU 


Rectificare 


Dintr-o regretabilă greşeală tehnică a redac- 
ției, în articolul Orientare ideologică şi prac- 
tică teatrală, apărut în numărul 7/1958 al re- 
vistei noastre, au fost atribuite Teatrului de 
Siat din Bacău unele lipsuri care aparţin, de 
drept, Teatrului din Baia Mare. Facem cuve- 
nita rectificare, mulţumind conducerii Teatru- 
lui din Bacău pentru promptitudinea cu care: 
atras atenţia asupra erorii săvirşite. 


meridiane 


M. H. A. T. la Londra şi Paris: un turneu de mare strălucire 


Cu mai multe săptămini înainte de în- 
ceperea oficială a turneului M.H.A.T.-ului, 
presa şi oamenii de teatru din capitala en- 
gleză se aflau in plină efervescenţă: după 
6o de ani de glorioasă existență, Teatrul 
de Artă din Moscova îşi anunța turneul 
la Londra pentru a juca în fața unui public 
reputat prin temperamentul cu totul re- 
zervat şi prin exigența lui, mai ales atunci 
cind este vorba de a răsplăti cu aprecieri 
pozitive o manifestare artistică străină. Se 
întrebau unii dacă necunoașterea limbii ruse 
nu va fi un impediment in calea transmi- 
terii ideilor textului cehovian și dacă în 
ultimă analiză acest impediment nu va fi 
atit de mare incit să opereze o distanțare 
serioasă între public şi interpreți şi să im- 
piedice astfel legătura ce trebuie să existe 
intre scenă şi sală. 


Şi în timp ce unii oameni de teatru se 
lăsau în voia ipotezelor de tot soiul, iar 
cronicarii își pregăteau cu competentă con- 
deiele, spectatorii îşi făceau datoria, consu- 
mind in timp de ore distanța între capătul 
cozii şi ghişeul de vinzare a biletelor. 

Ziua mult aşteptată de 15 mai a venit 
și, odată cu ea, s-a produs un eveniment 
neobişnuit: a fost, cum se exprima un 
comentator al revistei de specialitate en- 
gleze „Theatre World“, un prilej cu ade- 
vărat memorabil. Livada de vișini a des- 
Chis seria acestor spectacole memorabile. 
Comentariile entuziaste n-au aşteptat nici 
măcar căderea cortinei „dar odată cortina 
lăsată — mărturiseşte cronicarul — am 
pierdut sentimentul că ne aflăm într-un 
teatru. A fost o reală experiență de viață, 


şi mult timp de aci înainte vom rămine 
uimiți de naturalețea intregii manifestări, de 
felul in care aceşti actori întruchipează in 
fața ta, a spectatorului, personajele şi cre- 
ează atmosfera piesei... În ciuda faptului că 
joacă de luni și ani de zile aceleaşi roluri, 
autenticitatea cu care actorii işi întruchipează 
personajele te face să crezi că le joacă 
pentru prima oară !“ 


Dar după Livada de vişini superlativele 
erau consumate. Trei surori, al doilea spec- 
tacol, a impus tonul unor constatări epo- 
cale. „Această piesă — spune cronicarul — 
este într-adevăr o piatră de încercare şi 
Teatrul de Artă din Moscova a demonstrat 
din nou și în mod strălucit tot ascendentul 
său cu această operă adinc emoţională... 


Am avut prilejul de a aplauda o inter- 
pretare cu adevărat minunată a unei piese 
mari ; fiecare rol a fost întruchipat cu o 
gamă de-a dreptul caleidoscopică. Kira Iva- 
nova În Olga, Margareta Yurieva în Maşa 
şi Raissa Maximova în Irina au redat cu 
perfecțiune și măiestrie trăsăturile rolurilor“. 

Presa cotidiană şi cea săptăminală au căutat 
să oglindească evenimentul cu toată sponta- 
neitatea, cronicarii  întrecindu-se în elogii 
şi superlative. „M.H.A.T.-ul — scria „News 
Chronicle“ după primul spectacol — este cel 
mai de seamă teatru din lume“. Iar „Daily 
Express“ consacra un articol editorial pre- 
zenței acestui teatru sovietic la Londra, sub- 
liniind deosebita semnificație a acestui fapt, 
care „prin importanța lui are valoarea unor 
adevărate relații diplomatice“. 

Pe de altă parte, cronicarul lui „Reynolds 
News“ este impresionat de nivelul inalt al 

măiestriei actoricești și scrie: „Acesta este 
unul dintre evenimentele teatrale de cea 
mai mare importanță“. „Nu sîntem obişnuiţi 
să vedem -prea des actori atit de mari“, 
este părerea lui „Pleasant Players“. 

În vreme ce la Londra presa urmărea 
zi de zi spectacolele M.H.A.T.-ului și dădea 
glas entuziasmului său fără rezerve, apre- 
ciind în amănunt şi pe larg fiecare specta- 
col, Parisul pregătea şi el atmosfera primirii 
acestui neobişnuit turneu. Așa, de pildă, 
„Rendez-vous des Théâtres du Monde“ 
închină aproape în exclusivitate un număr 
teatrului din U.R.S.S. Un larg articol de 
analiză subliniază întinderea acestei instituții, 
amploarea şi calitatea ei în prima ţară a 
socialismului. Şi oricît de documentat este 
autorul acestei analize, el îşi dă seama 
că nu va putea cuprinde fenomenul în toată 
vastitatea lui, făcînd rezerva că „nu este 
vorba de a face mai mult decit un rezumat“. 

Piesele Livada de vișini, Trei surori şi 
Unchiul Vanea sint prezentate pe scurt, 
pentru ca apoi să fie analizate spectacolele 
unei stagiuni teatrale din Moscova. André 
Barsacq işi aduce şi el contribuția semnind 
un articol închinat lui Cehov, „Secretul lui 
Cehov“, în care bine cunoscutul om de 
teatru parizian se ocupă de arta teatrală a 
marelui dramaturg, pe care o ilustrează cu 
o seamă de date analitice conţinute în 
prefața pe care tot el a scris-o la volumul 
Teatrul lui Cebov. 

„Dragostea lui pentru om — spune Bar- 
sacq —, dorința lui de a-l cunoaşte şi de 
a-l apăra, sensibilitatea sa, revolta împotri- 
va vulgarităţii şi a falselor valori, credința 
sa în destinul omenirii fac din Cehov un 
prieten al tuturor acelora care, ca şi el, 
suferă de pe- urma nedreptăţilor şi dure- 
rilor. 

Prezenţa lui exigentă și demnă de toată 
atenția ne sileşte să ne lepădăm de orice 
artificiu, să devenim mai simpli și mai a- 
devăraţi, mai noi înşine. Adevăratul miracol 
al lui Cehov este marea lui căldură uma- 
nă“. 

În tonul unui astfel de articol de pre- 
zentare a dramaturgiei lui Cehov se citesc 
deopotrivă respectul şi dorința de a vedea 
cit mai degrabă întruchipate pe scena pari- 
ziană, de către teatrul care este cel mai 
profund legat de dramaturgia lui, piesele 
care alcătuiesc repertoriul M.H.A.T.-ului. 


Şi într-adevăr, continuind seria succese- 
lor de la Londra, M.H.A.T.-ul cucerește 
la Paris inimile francezilor. 

1922, anul în care Stanislavski făcea cu- 
noscut francezilor acest teatru; 1936-37, cel 
de al doilea turneu în Franţa al M.H.A.T.- 
ului și, în sfirșit, 1958, an în care pe sce- 
na Teatrului Națiunilor M.H.A.T-ul își 
poartă din nou solia — toate acestea vor 
rămine date importante pentru iubitorii de 
teatru din această ţară. 

Presa franceză acordă evenimentului pre- 
țuirea pe care o merită și ea reiese cu 
prisosință din aprecierile călduroase ale cro- 
nicarilor de specialitate. „Datorăm trupei 
Teatrului de Artă din Moscova bucuria 
unor seri dintre acelea de care, mai tirziu, 
ne amintim spunind „era pe atunci cind...”, 
scrie în „L'Humanité“ cronicarul Guy Le- 
clerc. 

„Unchiul Vanea este un nou triumf“ re- 
marcă acelaşi cronicar, subliniind cit de 
sărace sint cuvintele atunci cind trebuie să 
vorbeşti despre un spectacol care este un 
adevărat eveniment. 


Scena finală din „Trei surori“ de A. Cehov. De 

la stinga la dreapta: Kira Ivanova (Olga), 

Raissa Maximova (Irina), Margareta Yurieva 
(Maşa) 

(Din revista „Theatre World“ — iunie 1958) 


Parizienii au ajuns la „adevărata sursă 
a lui Cehov“, constată incă în titlul arti- 
colului său., publicat în „Les lettres fran- 
çaises“, Jean  Gandrey-Rety. „Au existat 
bune demonstrații Cehov în Franța, dar 
adevărata chintesență scenică a acestuia este 
fără îndoială cea pe care o oferă M.H.A.T.- 
ul. Jocul actorilor, apreciabil prin unitatea 
şi diversitatea sa, caracterul firesc și dis- 
<creția mijloacelor de interpretare, urmărirea 
detaliului, decorul şi costumele, lumina şi 
sonorizarea“ sint atribute ale triumfului pe 
«care îl consemnează Jean Gandrey-Rety. Din- 


Un moment memorabil la Londra 


Într-un articol pe care l-a publicat în ga- 
zeta  duminicală londoneză „Observer“, 
Alexandr  Solodovnikov punea intrebarea : 
„Va înțelege oare Londra spectacolele noas- 
tre cehoviene ?“ 

Il pot asigura pe Alexandr Vasilievici că 
ingrijorarea lui era cu totul neintemeiată. 
La drept vorbind, cred că s-a convins el 
însuşi de aceasta. Pentru că Londra a in- 
teles perfect ce a vrut să spună, M.H.A.T.-ul 
în cele trei spectacole ale sale: Unchiul 
Vanea, Trei surori şi Livada de viţini, pe 
care le-a prezentat cu prilejul primului 
turneu întreprins în Anglia de la infiinţa- 
rea acestui teatru, acum 6o de ani. Mai 
mult chiar: reacția publicului şi a presei 
a fost fără precedent. Eu unul, cel puţin, 
nu am cunoştinţă de vreun alt caz în care 
cronicarii dramatici să fi elogiat cu atita 
unanimă neprecupețire un teatru străin. 

Acum citeva luni, pregătindu-i pe cititorii 
unei reviste de teatru din ţara mea în ve- 
derea apropiatului turneu al M.H.A.T.-ului, 
scriam că Cehov a fost un profet al viito- 
rului, în care întrevedea, cu o încredere 
optimistă, traiul fericit, rod al muncii tu- 
turor, de care va avea parte omenirea în 
anii ce vor veni. Mai scriam că multe din 
personajele lui sint purtătorii acestei cre- 
dinte — de la tinărul student Venghero- 
vici (din prima lui lucrare dramatică, așa 
numita Piesă fără titlu, jucată anul trecut 
în Franța de către Teatrul Naţional Popu- 
lar al lui Jean Vilar sub titlul Platonov ne- 
bunul) la Astrov; de la Trofimov la Tu- 
zenbach şi Verşinin. 

Lucrul apare limpede în noua montare 
a Livezii de vişini, realizată de Victor 


colo de orice alt comentariu, el acordă 
spectacolelor calificativul de desăvirşite. 

Sint doar citeva comentarii culese și din 
presa franceză; ele se adaugă celor en- 
gleze, pentru a învedera că și pentru spec- 
tatorii francezi, iulie 1958 va rămine.... „a- 
tunci cînd M.H.A.T.-ul a jucat pe scena 
Teatrului Naţiunilor“. 


* 


Publicăm mai jos şi corespondența din 
Londra, special adresată revistei noastre, 
a cronicarului dramatic Ossia Trilling. 


Stanițin, care a luat locul aceleia reali- 
zate în perioada dintre cele două războaie 
de Nemirovici-Dancenko. În 1958 — pre- 
miera a avut loc la Moscova în luna apri- 
lie — eroii piesei sînt, neîndoielnic, Tro- 
fimov şi Ania şi „cheia“ piesei ne-o dă re- 
plica lor finală: „Te salut, viață nouă !“ 
Trofimov nu mai apare ca un fel de Ham- 
let mai puțin rafinat, ci, deşi intrucitva 
stingaci, ca un om convins, încrezător în 
viitorul luminos al omenirii. Cind descrie 
mizeria în care trăiau, în Rusia prerevolu- 
ționară, muncitorii şi țăranii, e deajuns să 
ne ducem cu gindul la statisticile care arată 
că astăzi U.R.S.S. are mortalitatea infantilă 
cea mai scăzută din lume, pentru ca să 
ne însușim, ca pe deplin justificată, inter- 
pretarea lui Staniţin. 

Aceleași valorificări „pozitive“ le desco- 
perim şi la Pavel Massalski în Verşinin din 
Trei surori (rol jucat cindva chiar de Sta- 
nislavski). Verşinin e un om oarecum plic- 
tisit şi ușuratic. El dă însă glas convingerii 
autorului că se pregătește o viață mai bună. 
Pină şi unchiul Vanea ne-a fost înfățișat 
ca un personaj plictisit, poate prea înclinat 
să se tinguie, ce-i drept, dar în același timp, 
ca un om de o mare demnitate; și această 
demnitate transpare în orice clipă, destră- 
mind nuanța de ridicol aparent, cu care 
l-a înzestrat autorul în text. În același spec- 
tacol, interpretarea patetică a Soniei de că- 
tre Tatiana Lennikova e veridică, umană, 
aproape pasionată, cu o fizionomie pozitivă 
neindoielnică în clipa în care, dezmierdin- 
du-l pe nenorocitul ei unchi, îi spune „vom 
munci“. 

Cehov este un autor foarte prețuit şi care, o interpretare armonioasă, perfect 


bine cunoscut în Anglia. De aceea, criticii inchegată, disciplinată, nerăminind mai pre- 
noştri sînt pe. deplin familiarizați atit cu jos de măiestria şi experiența predecesoare- 
textul, cît și cu problemele pe care le ri- lor lor consacrate. Alături de ele, şi cei- 
dică interpretarea personajelor  cehoviene. lalți „nou-veniți“ în distribuție s-au achitat 


Cu atit mai lesne le-a fost să-și dea sea- 
ma de măiestria spectacolelor oferite de 
M.H.A.T. În regia lui Iosif Raevski, Trei 
-surori a stîrnit aceeaşi admirație ca și ce- 
lelalte două piese de Cehov, cu atit mai 
mult cu cit a prilejuit afirmarea tinerei 


şind aplauze și aclamații la spectatori, 


de rolurile lor cu o egală pasiune, declan- 


şi 


elogii neprecupeţite în presă. Echilibrul de- 
săvirşit al spectacolelor n-a fost nicidecum 
tulburat, ba dimpotrivă, consolidat de con- 


generații actoricești a Teatrului de Artă. tribuţia unor reprezentanți ai generației 

Kira Ivanova (Olga), Margareta Yurieva virstnice ; Alexei Gribov — în Cebutikin, 

(Maşa) şi Raissa Maximova au creat, fie- şi în Firs — se cuvine menţionat aparte, 
Ş ş p 


Moscow Art Theatre 


“Fhe Cherry Orchard” 


© CCENES from the opening production 

of the Moscow Art Theatre's four- 
and-a-half weeks’ Season at Sadier's Welis 
Theatre. “The Cherry Orchard” had its first 
performance on 15th May—a memorable 
occasion indeed, for this was the first time 
this famous Russian Company from Moscow 
hu ever becn secen in Britain in the sixty 
years of their existence. Fuli reviews of both 
“The Cherry Orchard” and “The Three 
Sisters” will be found elsewhere in this issue, 


Scenă din „Livada de vișini“ de A. Cehov. Alla Tarasova (doamna Ranevskaia), Larissa Kașanova 


(Ania) 


În text: Teatrul de Artă din Moscova 
in 
„Livada de vişini“ 
Scenă din spectacolul de deschidere al Teatrului de Artă din Moscova care a dat 
o serie de reprezentații în sala Sadler's Wells, timp de 41), săptămini. La 15 mai a 
avut loc prima reprezentație cu „Livada de vişini“ — prilej cu adevărat memorabil, 
căci în cei 60 de ani de existență a acestei formaţii teatrale, a putut fi văzută 
pentru prima oară de spectatorii din Anglia. Dăm mai jos o serie de relaţii asupra 
a două spectacole cu „Livada de vişini“ şi „Trei surori“. 


(Din revista „Theatre World” — iunie 1958) 

fiind un actor deosebit de inzestrat, de 
mare subtilitate şi perfecțiune. 

În sfîrşit, e necesar să vorbim despre 
excepționala contribuție a tehnicienilor. E- 
fectele de lumină şi cele sonore şi-au avut 
partea lor — importantă şi evidentă — 
în reușita spectacolelor. Imi pare nespus 
de rău că, din considerente de economie, 
Mihail Kedrov — regizorul spectacolului — 
a fost nevoit să renunțe la decorul grădinii 
din primul act, începind acţiunea piesei 
Unchiul Vanea de-a dreptul în decorul ac- 
tului doi. La fel s-a procedat și în cazul 
celor Trei surori, din noua montare dispă- 
rind o soluție scenică ingenioasă care-i apar- 
ţinuse lui Nemirovici-Dancenko : salonul şi 
sufrageria erau plasate pe o turnantă care 


se mişca foarte lent, imperceptibil, în așa 
fel incit atenția să fie permanent concen- 
trată asupra dialogului semnificativ al per- 
sonajelor principale în momentul respectiv, 
în vreme ce, în restul scenei, „acțiunea de 
fundal“ curgea fără întrerupere! 

În concluzie: un turneu de mare stră- 
lscire, un succes răsunător. Accesibil sen- 
surilor universale ale dramaturgiei ceho- 
viene, publicul londonez nu s-a lăsat inti- 
midat de necunoaşterea limbii ruse și a um- 
plut sala pină la refuz, seară de seară. 
Turneul Teatrului Academic de Artă dim 
Moscova la Londra a' marcat un moment 
memorabil în istoria teatrului englez, ca ş? 


a celui rus. 
Ossia TRILLING 

